A doua venire a lui Christos pe pământ Jakob Lorber & Gottfried Mayerhofer Despre autori Jakob Lorber Jakob Lorber s-a născut la data de 22 iulie 1800, pe malul stâng al râului Drau, într-o zonă vinicolă, în satul Kanischa, parohia Jahring, unde tatăl său, Michael Lorber, avea o fermă micuţă Deloc întâmplător, Jakob Lorber a crescut într-un mediu rural şi destul de sărac Părinţii săi erau însă deschişi faţă de artă şi de religie El a moştenit de la tatăl său numeroasele talente muzicale şi a învăţat să cânte la vioară, la pian şi la orgă Când a ajuns la liceul din Marburg, un orăşel pe malul râului Drau, Lorber îşi putea câştiga deja banii necesari pentru pregătire cântând ca organist la una din bisericile locale A primit acreditarea ca profesor de liceu în anul 1829, la Graz, Austria, capitala provinciei Steiermark Cu toate acestea, la vremea respectivă nu a reuşit să-şi găsească un post De aceea, el şi-a putut continua intensiv studiile muzicale, predând arta compoziţiei, vioara, lecţii de canto, şi dând din când în când câte un concert În timpul acestor ani, Lorber şi-a urmat înclinaţia interioară şi s-a adâncit din ce în ce mai mult în studiul „Căii Interioare” Printre altele, a citit lucrările lui Justinus Kerner, Jung-Stilling, Swedenborg, Jakob Bohme şi Johann Tennhardt Biblia a rămas tot timpul cartea lui de căpătâi şi sursa sa de inspiraţie până la sfârşitul vieţii În pofida numeroaselor sale talente, trăia de pe azi pe mâine, până când i s-a oferit în cele din urmă un post ca dirijor la Opera din Trieste Când era pe punctul de a accepta postul, lucru care i-ar fi permis să-şi consacre talentele lumii exterioare, a primit o altă misiune, aceea de „Scrib al Domnului” La data de 15 martie 1840, imediat după rugăciunea de dimineaţă, el a auzit cu claritate o Voce în regiunea inimii, care i-a poruncit: „Ridică-te, ia-ţi pana şi scrie!” Ascultător, a renunţat la pregătirile pentru călătorie, s-a aşezat şi a început să scrie ceea ce îi dicta misterioasa voce Era introducerea la prima sa lucrare, Casa Domnului: „Şi astfel, bunul Dumnezeu se adresează tuturor; iar cele spuse aici sunt adevărate, autentice şi sigure Oricine doreşte să vorbească cu Mine, trebuie să se îndrepte către Mine, iar Eu îi voi răspunde în inima lui Dar numai cei Puri, cu inima plină de smerenie, vor auzi Vocea Mea Iar Eu voi păşi braţ la braţ cu cei care Mă vor prefera lucrurilor lumeşti şi care Mă vor iubi la fel cum îşi iubeşte mireasa mirele Acestea sunt adevăratele Fiinţe Umane, cele care Mă privesc la fel cum îşi priveşte un frate fratele, şi cum le-am privit Eu dintotdeauna, încă înainte ca ele să fi existat” Începând din acea zi, a primei dictări din partea Domnului, imposibilul a devenit posibil şi a intrat în viaţa lui Jakob Lorber În timpul celor 24 de ani care au urmat, el a continuat o activitate care nu putea fi înţeleasă de nimeni numai cu ajutorul intelectului şi al raţiunii Scria aproape zilnic, ore întregi, fără întrerupere, fără să consulte vreo carte de referinţă şi fără să aibă cunoştinţe legate de ceea ce scria, căci cunoaşterea curgea din pana lui prin intermediul Cuvântului Interior Întreaga lui viaţă s-a împlinit în singurătate, ascultând de această Voce Interioară Nu îl putem descrie pe Jakob Lorber decât în superlative Dacă l-am privi ca pe un scriitor, el i-ar depăşi prin opera lui pe toţi scriitorii, poeţii şi gânditorii din toate timpurile Căci unde mai putem găsi o cunoaştere atât de completă, o interpretare de o asemenea profunzime, cunoştinţe mai exacte despre ştiinţele geografice, istorice, biologice şi naturale, descrierea unor fapte care s-au petrecut imediat după crearea cosmosului? Lucrările sale umplu 25 de volume, fiecare a câte 500 de pagini, ca să nu mai vorbim de cele mai mici Dacă l-am privi ca pe un geniu al profeţiei, el i-ar depăşit cu siguranţă pe toţi iniţiaţii pe care i-a cunoscut umanitatea Încă nu s-au născut cuvintele care l-ar putea descrie pe Jakob Lorber, iar dacă el a preferat să se auto-numească „Scribul Domnului”, putem pune acest lucru numai pe seama smereniei lui înnăscute Jakob Lorber a murit la data de 24 august 1864 El a ştiut dinainte că va muri la această dată, căci îşi împlinise misiunea Pe piatra sa de mormânt din Cimitirul St Leonhard din Graz sunt scrise cuvintele lui Pavel: „Indiferent dacă trăim sau murim, noi îi aparţinem Domnului” Gottfried Mayerhofer Gottfried Mayerhofer s-a născut în noiembrie 1807, la Munchen, fiind fiul unui ofiţer de rang înalt din Bavaria După ce şi-a încheiat studiile, orientate îndeosebi asupra matematicii, tânărul Mayerhofer a păşit pe urmele tatălui său şi şi-a ales o carieră militară Când prinţul bavarez Otto a fost ales pentru succesiunea tronului Greciei şi s-a mutat la Atena, în anul 1837, cuscrul lui Meyerhofer şi-a transferat afacerile şi şi-a mutat familia la Trieste Deşi a opus o vreme rezistenţă, Mayerhofer a acceptat (mai ales sub presiunea soţiei sale, foarte ataşată de tatăl ei) să îşi părăsească slujba şi să se mute la Trieste Întrucât guvernul Greciei nu plătea pensii în ţări străine, această schimbare de rezidenţă s-a dovedit aparent regretabilă, căci acum depindea în totalitate de venitul soţiei sale Mayerhofer a trăit la Trieste timp de 40 de ani, până la moartea sa, în anul 1877 În timpul acestei perioade de pensie, el a început prin a se dedica studiilor sale favorite: muzica şi pictura Treptat, interesul lui principal s-a orientat către spiritualitate Această înclinaţie către cunoaşterea religioasă şi spirituală şi-a găsit răsplata în scrierile lui Jakob Lorber, pe care Mayerhofer le-a descoperit pe când se afla la Trieste Cu cât se adâncea mai mult în scrierile misticului styrian – pe care nu l-a cunoscut niciodată personal – cu atât mai mare devenea entuziasmul său faţă de revelaţiile primite prin intermediul Cuvântului Interior, şi cu atât mai devotată devenea natura lui Graţie acestei aspiraţii spirituale, din ce în ce mai intensă, Mayerhofer a atins la un moment dat starea de trezire spirituală În luna martie 1870 el a auzit pentru prima oară Vocea Domnului în interiorul lui În următorii şapte ani, el i-a servit acestei Voci ca „Scrib” umil Remarcabil este şi felul în care a ajuns la Mayerhofer Cuvântul Interior Înainte de a simţi nevoia imperioasă de a scrie, subiectele tratate îi apăreau cu o claritate desăvârşită în faţa ochilor spirituali, sub forma unor imagini magnifice O parte din explicaţiile lui Mayerhofer referitoare la felul în care acţionează Cuvântul Interior sunt conţinute într-o scrisoare adresată unui prieten: „În ceea ce priveşte ultimele revelaţii, care nu ţi s-au părut la fel de inspirate ca şi cele din ‘Lumină, Viaţă şi Iubire’, nu trebuie să uiţi că nu toţi prietenii mei au acelaşi nivel de înţelegere spirituală ca şi tine În Graţia Lui, Domnul îmi oferă de multe ori informaţii care să poată fi înţelese inclusiv de către aceşti oameni, dar şi altele care să poată servi cândva – cine ştie când şi în ce condiţii – pentru o educaţie pas cu pas (graduală) Astfel, de multe ori primesc informaţii care nu aduc nimic nou, dar care prezintă revelaţiile anterioare într-o lumină nouă Atunci când primesc aceste comunicări, eu mă aflu într-o stare absolut pasivă; de regulă, nici măcar nu ştiu la ce se referă ele Totul începe cu o stare de agitaţie care mă cuprinde şi care mă face să mă aşez la biroul meu Abia după ce iau în mână pana aflu ce doreşte să-mi comunice Domnul, şi nici chiar atunci nu cunosc urmarea sau sfârşitul, ci numai exact cuvintele pe care urmează să le scriu în continuare Astfel, spre exemplu, în cazul în care Cuvântul Lui îmi spune: ‘Ia Evanghelia lui Ioan, capitolul 3, versul 7!’, sunt nevoit să iau Biblia (pe care nu o cunosc aproape deloc) şi să caut pasajul respectiv, după care ascult dictarea referitoare la el În acest fel primesc eu dictările, fără să intervin cu absolut nimic, fără să cunosc motivaţiile care stau la baza lor, fără să am nici cel mai mic amestec” Aceste explicaţii ale lui Mayerhofer demonstrează faptul că scrierile sale reprezintă inspiraţie pură, şi nu doar produsul imaginaţiei sale O dovadă o reprezintă şi faptul că scrisul lui Mayerhofer de pe manuscrisul original este foarte rapid şi fluent, aproape fără nici o corectură Prefaţă Ediţiile anterioare ale acestei lucrări, sinteză a operei lui Jakob Lorber (1800-1864) şi Gottfried Mayerhofer (1807-1877), au fost publicate sub titlul „Marea Transformare”, cu referire la marea epocă a tranziţiei umanităţii de la planul fizic către cel spiritual Nu ne mai aflăm însă la începutul acestei epoci, la fel ca pe vremea lui Lorber şi a lui Mayerhofer, ci ne aflăm în plină epocă crepusculară, în acea perioadă de care vorbesc multe profeţii ca prevestind naşterea noului soare spiritual Haosul care caracterizează epoca în care ne aflăm reprezintă cea mai bună dovadă în acest sens De aceea, am considerat mai potrivit să publicăm această lucrare sub titlul de A doua venire a lui Christos pe pământ Cu cât contrastul dintre întuneric şi lumină este mai puternic, cu atât mai clară devine separarea fiinţelor umane (a grâului de neghină) Toate semnele indică cu claritate că bătălia finală între forţele binelui şi cele ale răului este foarte aproape Victoria Spiritului Divin asupra forţelor demoniace şi a duşmanilor vieţii nu poate fi posibilă fără o trezire accentuată a unui număr cât mai mare de oameni Liberul arbitru permis pe pământ va acorda forţelor demoniace o ultimă şansă; ele vor creşte din nou, pentru ultima oară, după care îşi vor pierde întreaga putere Marile profeţii ale lui Iisus Christos ne-au fost revelate prin intermediul Cuvântului Interior, receptat de Jakob Lorber şi de Gottfried Mayerhofer Lecturând această carte, cititorul înţelept îşi va da seama cu uşurinţă că, în final, spiritul va repurta o mare victorie asupra anti-spiritului, eliberând astfel umanitatea de teama ei şi revărsând asupra sa o mare linişte interioară Numai aşa vor putea rezista oamenii, plini de credinţă, în faţa Marilor Evenimente care vor urma Judecata finală, consecinţă a încălcării Legilor lui Dumnezeu, va fi transformată de Iubirea Divină direct în beatitudine „Coborârea lui Christos asupra spiritului uman” şi Apocalipsa lui Ioan, în care acesta vorbeşte de un „nou pământ” şi de un „nou cer” nu vor putea fi împlinite fără o purificare prealabilă a umanităţii, care nu este însă în nici un caz sinonimă cu distrugerea ei Toţi cei care vor accepta cu credinţă în inimile lor aceste cuvinte profetice referitoare la sfârşitul timpului (şi tranziţia către un nou început) vor fi acceptaţi în noua arcă, cea spirituală, care îi va transporta într-o dimensiune nouă, protejându-i de furia evenimentelor care vor urma şi care vor transforma natura şi lumea în care trăim Ei vor cunoaşte astfel Venirea Spirituală a lui Christos pe pământ, bucurându-se într-o stare beatifică de împlinirea învăţăturilor Sale Fie ca această carte să vă ofere lumina şi puterea de care aveţi nevoie pentru a trece cu bine prin Marile Evenimente în mijlocul cărora ne aflăm Editorul Marele apus care precede a doua venire a Domnului (Text primit de Jakob Lorber în anul 1849) Cel care deţine o făclie (lumină) nu ar trebui să o ascundă sub masă, unde strălucirea ei ar fi inutilă Orice om care dispune de o făclie cât de mică trebuie să o aşeze pe masă, la vedere, pentru ca aceasta să lumineze întreaga cameră în care se află Dacă pe aceeaşi masă sunt aşezate mai multe făclii, camera va deveni atât de strălucitoare încât oaspeţii care vor intra în ea vor spune: „Doamne, ce lumină puternică! Ce bucurie pentru sufletul nostru să ne scăldăm ochii în această lumină, după întunericul prin care am fost nevoiţi să călătorim atâta vreme, în noaptea cea mare! Parcă ar fi un sublim răsărit de soare!” Lumina revigorează viaţa şi o trezeşte, chiar dacă este produsă pe cale artificială, adică prin intermediul raţiunii pure şi a unui intelect purificat De aceea, în aceste timpuri dificile este necesar ca toţi cei care dispun de o luminiţă cât de mică să iasă cu ea la vedere Ei ar trebui să îşi cureţe făclia, să o alimenteze cu ulei, să o aprindă şi să o aşeze pe masa înţelegerii pure, pentru ca toţi cei prezenţi în cameră să se poată bucura de ea Cursul evenimentelor care se derulează deja pe pământ indică cu claritate că lucrul care lipseşte cel mai mult pe această planetă este lumina Ce rost are în aceste condiţii să vorbim de Poruncile lui Dumnezeu, atât timp cât cei cărora le sunt predicate acestea trăiesc în întunericul cel mai deplin?! Nu este firesc ca aceştia din urmă să îi repeadă pe predicatori, spunându-le: „Despre ce vorbiţi voi, discipoli ai nopţii? Voi încercaţi să ne convingeţi de nişte lucruri pe care nu le-aţi experimentat şi pe care nu le-aţi văzut niciodată! Dacă veţi aşeza o făclie pe masă şi ne veţi descrie în detaliu lucrurile despre care vorbiţi, vă vom crede, căci lumina voastră va străluci inclusiv în micuţa noastră cameră! De aceea, înainte să ne ţineţi predici, începeţi prin a aprinde lumina, iar atunci vom crede şi noi în aceste lucruri pe care acum ni le propovăduiţi în întunericul cel mai deplin”? De aceea, adresez aceste cuvinte nu doar celor cu inima curată şi celor care doresc să cunoască învăţăturile vieţii, ci inclusiv tuturor predicatorilor din această lume: alimentaţi-vă lămpile cu ulei şi aprindeţi-le fără întârziere, punându-le pe masa ospitalieră a reculegerii şi înţelegerii interioare, căci s-a apropiat ziua în care marea promisiune va fi împlinită! Scripturile descriu aceste semne, iar ele sunt deja prezente pe pământ Cum de nu le recunoaşteţi? De îndată ce toate evenimentele profeţite se vor îndeplini fără echivoc, cine se va mai putea îndoi de apropierea Marii Zile care va marca a doua venire a Domnului pe pământ şi domnia veşnică a Acestuia în inimile oamenilor? Ce le-au spus cei doi îngeri coborâţi din ceruri celor care deplângeau pierderea Domnului după ridicarea Sa la cer, în Împărăţia Sa? Iată ce le-au spus ei: „De ce staţi aici, atât de îndureraţi, privind în urma Celui care s-a ridicat în Împărăţia Sa? Mergeţi în pace la casele voastre, căci Iisus, cel care s-a ridicat acum în cerul cerurilor, va coborî cândva din nou pe acest pământ, pentru a judeca generaţiile care s-au succedat pe el Binecuvântaţi vor fi cei pe care El îi va considera drepţi, căci ei vor deveni Copiii Lui, iar El va fi nu numai Domnul, ci şi Tatăl lor! Dar vai celor ticăloşi şi corupţi, căci ticăloşia lor le va atârna de gât ca o piatră care îi va trage în jos!” Profeţiile celor doi îngeri, alături de propriile Mele profeţii, în calitatea Mea de Domn şi de Dumnezeu, referitoare la a doua venire a lui Christos pe pământ, au ajuns astăzi la maturitate şi se vor petrece foarte curând Aproape toate pregătirile necesare au fost făcute Inimile oamenilor reflectă deja acest lucru Cea mai bună dovadă o reprezintă manifestările lor oribile Cei mai mulţi dintre ei sunt posedaţi de forţele tiraniei, ticăloşiei, invidiei, lăcomiei, desfrâului, discordiei, conflictelor, calomniei, hoţiei, războiului, crimei, şi ale tuturor relelor şi murdăriilor posibile Răutatea şi lipsa de compasiune au pus stăpânire pe inimile lor, iar umanitatea s-a scufundat într-o stare de nefericire cum nu a mai existat vreodată pe pământ De aceea, această stare de lucruri trebuie să se termine cât mai curând, căci în caz contrar chiar şi Cei Aleşi vor ajunge să sufere din cauza izolării Pe de altă parte, înainte ca Eu, Domnul şi Creatorul întregii vieţi cosmice, să Mă pot întoarce, este absolut necesar ca pământul să fie purificat de toate buruienele sale, iar acest lucru se întâmplă chiar acum Îi avertizez pe cei cu suflete josnice, care nu încearcă să se vindece în nici un fel, că timpul care le-a mai rămas la dispoziţie este foarte scurt Dacă nu vor face nimic, vor pieri Cea mai scurtă perioadă de purificare este de patru săptămâni, căci vor veni ore în care se vor petrece mai multe lucruri decât într-un secol din trecut Va urma apoi o perioadă mai lungă de purificare, de patru luni, căci vor veni zile în care evenimentele care se vor produce vor fi mai semnificative decât toate cele produse într-un secol anterior Va urma apoi o perioadă şi mai lungă de purificare, de patru trimestre (n n un an), căci într-o singură săptămână se vor produce evenimente care nu s-au succedat într-un secol întreg Cea mai lungă perioadă de purificare a fost stabilită la patru ani (şi ceva), căci vor veni luni în care se vor petrece evenimente mai zguduitoare decât anterior în şapte secole Lucrurile nu se vor petrece însă haotic, ci vor fi ca un răsărit purpuriu de soare care va precede marea zi spirituală în care cei drepţi, cu inima bună şi blândă, plini de iubire faţă de fraţii şi surorile lor, în numele Meu, vor fi salvaţi Această zi va fi percepută însă la fel ca un hoţ (adică va veni tiptil, pe neaşteptate) pentru cei care nu ţin cont de legile Mele, care au inima împietrită şi sunt plini de orgoliu, considerându-se mai buni decât fraţii lor În această zi, toţi cei care se consideră mai buni decât fraţii lor vor pieri, căci începând din acest moment, toate diferenţele de pe pământ vor dispărea (în plan exterior) Cei care la ora actuală sunt dispreţuiţi pentru că respectă Cuvântul Meu, ori în cel mai bun caz toleraţi dintr-un fel de milă, fiind consideraţi oameni cinstiţi (dar naivi), vor avea parte atunci de slava cea mai mare Ei îşi vor revela în această zi adevărata lor măreţie interioară şi vor străluci în lumina ei, în timp ce cei care acum se dovedesc extrem de ambiţioşi îşi vor pierde complet importanţa Iar Cei Aleşi de Mine vor străluci mai puternic decât luna şi decât soarele! Un răsărit de soare natural, purpuriu, nu anunţă neapărat o zi frumoasă Există un vechi proverb care spune: „Purpuriul dimineţii anunţă strălucirea zilei şi provoacă moartea înserării” Nu este însă cazul răsăritului spiritual, care anunţă zorii marii zile În timp ce răsăritul de soare natural revigorează inimile oamenilor, cel spiritual îi va umple cu o mare teamă şi anxietate, căci culoarea sa purpurie va fi culoarea sângelui şi a focului în care va arde această lume (prin această metaforă trebuie să înţelegeţi toate războaiele, de mai mari sau mai mici dimensiuni) În timp ce un răsărit de soare natural exagerat de purpuriu anunţă o zi nefavorabilă, cel spiritual, deşi aparent neplăcut, trebuie privit ca un semn favorabil al Marii Zile a Mântuirii care va urma Aşa am aranjat Eu lucrurile, şi voi veghea ca ele să se întâmple întocmai Celor care vor îndrăzni să Mi se împotrivească, spunându-Mi: „Doamne, eşti un Dumnezeu crud, care se bucură de sângele celor ucişi, la fel ca un tiran etern!”, Eu le voi răspunde: „Un Maestru nu poate fi judecat după faptele Sale, dar puteţi fi siguri că El vă va judeca pe voi în maniera corectă” De aceea, nu trebuie să spuneţi: „Iată, această naţiune a acţionat corect, iar cealaltă nu, sau cutare general acţionează greşit, spre deosebire de predecesorii săi” Nu trebuie să vă bucuraţi, dar nici să vă întristaţi, dacă una sau alta din părţile în conflict câştigă ori pierde Pe scurt, nu trebuie să fiţi excesiv de preocupaţi de lucrurile care se vor petrece, indiferent dacă vi se par bune sau rele, căci Eu sunt cel care permite derularea lor în această manieră, iar Eu sunt un Domn înţelept şi bun! Dacă cineva se crede mai înţelept decât Mine, nu are decât să încerce să controleze el elementele, să le arate stelelor pe ce elipsă trebuie să meargă şi să le poruncească vânturilor, mării şi focului atotputernic din interiorul pământului Adevăr vă spun: nu interferaţi cu cursul evenimentelor, ci rămâneţi acasă, pentru ca atunci când voi veni Eu (iar acest lucru se va petrece foarte curând) să vă găsesc în casele voastre, să vă întăresc şi să vă primesc în noua Mea Împărăţie pe care o voi crea pe pământ, dar şi la nivelul stelelor! Dacă nu vă voi găsi acasă, nimeni altceva decât voi nu va fi vinovat pentru că nu veţi putea participa deloc (sau, cel mult, într-o manieră extrem de limitată) la Marea Mea Întoarcere Finală La ora actuală, Eu nu văd decât un singur păcat, pe care îl consider părintele tuturor celorlalte, şi anume: mândria! Din mândrie se nasc toate celelalte păcate, precum egoismul, setea de putere, iubirea de sine, invidia, avariţia, înşelătoria, hoţia, mânia, crima, lenea şi înclinaţia către o viaţă a plăcerilor, la care se adaugă lăudăroşenia, desfrâul, lipsa de castitate, blasfemia şi, în sfârşit, uitarea lui Dumnezeu, din care derivă toate fărădelegile şi nerespectarea nici uneia din legile de origine divină Dacă veţi analiza cu atenţie toate aceste super-păcate, veţi constata că la originea lor stă mândria sau orgoliul De aceea, dacă cineva ar dori cu adevărat să elimine din viaţa sa toate aceste păcate, printr-o singură lovitură, el trebuie să facă un singur lucru: să scape de mândrie Păcatele care nu sunt comise din orgoliu nu sunt cu adevărat păcate în ochii Mei, pentru simplul motiv că ele nu conţin însăşi temelia păcatului De aceea, lăsaţi acest răsărit de soare să strălucească cu putere asupra propriei voastre fiinţe şi examinaţi-vă cu atenţie viaţa, în toate detaliile ei, pentru a descoperi unde se ascunde mândria Dacă veţi găsi în profunzimile fiinţei voastre ceva care să semene cât de puţin cu mândria, faceţi toate eforturile pentru a scăpa de ea, chiar dacă la prima vedere vi se pare nesemnificativă şi firavă În caz contrar, ea va creşte cu timpul, distrugând fiinţa voastră spirituală, atât de nobilă, la fel ca un parazit minuscul care ajunge să distrugă mai devreme sau mai târziu trunchiul gros al unui copac În orice formă s-ar afla, mândria reprezintă pentru spirit şi pentru suflet o atmosferă otrăvită, sufocantă, venită din iad şi capabilă să distrugă în cel mai scurt timp viaţa De aceea, vă repet: mai presus de orice, feriţi-vă de mândrie, dacă doriţi să apăreţi în faţa Mea ca nişte fiinţe drepte, bucurându-vă de prezenţa Mea vizibilă în Marea Zi Spirituală care va urma! Atât timp cât în voi va mai rămâne chiar şi un singur atom de mândrie, Eu nu voi veni la voi, pentru că nu aţi fost dispuşi să renunţaţi la acest rău primordial, deşi aţi ştiut de la bun început ce trebuia să faceţi Simpla cunoaştere a adevărului nu face pe nimeni mai bun decât cei ignoranţi, chiar dacă merge uneori până la trezirea viziunii interioare Cunoaşterea profundă a adevărului spiritual nu este de folos sufletului decât dacă este dublată de o smerenie corespunzătoare Adevăr vă spun: nu aspiraţi niciodată către slava acestei lumi, indiferent în ce manieră s-ar manifesta aceasta, căci ea reprezintă o otravă pentru suflet şi pentru spirit, iar mai devreme sau mai târziu, consecinţele ei nefaste vor deveni evidente Priviţi câte războaie, în care au murit milioane de oameni, au fost duse de dragul onoarei Dacă marii conducători ai naţiunilor s-ar lăsa ghidaţi de smerenie, şi nu de orgoliu, credeţi că s-ar mai putea isca asemenea conflicte cumplite între naţiuni? Vă asigur că un război între două naţiuni smerite este o imposibilitate absolută Din păcate, naţiunile au devenit extrem de orgolioase, considerându-se mai bune decât celelalte, cu caracteristici rasiale superioare, mai vechi pe acest pământ decât altele, şi deci cu drepturi mai mari, atitudine care a generat războaie atât de devastatoare Evident, dacă un duşman lacom ţi-ar invada naţiunea cu scopul de a o jefui, deşi semenii tăi sunt oameni smeriţi şi paşnici, ai avea toate drepturile să lupţi împotriva acestui duşman infam, pedepsindu-l cu toată severitatea De altfel, în acest caz, Eu Însumi vă voi ajuta în calitatea Mea de Domn atotputernic Naţiunea invadatoare îşi va primi astfel curând răsplata binemeritată, nemaiîndrăznind vreodată să atace pământul vostru Într-o asemenea situaţie aţi acţiona corect, dar vai!, lucrurile sunt departe de a se desfăşura în acest fel pe pământ Războaiele voastre sunt purtate din dorinţa conducătorilor voştri de a fi mai presus decât ceilalţi, nu dintr-o dorinţă legitimă de auto-apărare O, aroganţa naţiunilor a mers prea departe! Aburii iadului au ajuns deja până la cerul suprem! Pământul însuşi Mi s-a adresat, rugându-Mă să îl scap de progeniturile malefice ale lui Satan! Şi iată, a sosit timpul despre care s-a vorbit, iar naţiunile au pornit război unele împotriva celorlalte! Dacă Mă veţi întreba cum de a fost posibil acest lucru, vă voi răspunde simplu: din mândrie! Şi vă mai spun: au trecut timpurile în care sabia putea acţiona ca un arbitru între onoare şi ruşine, între virtute şi viciu Căci ea nu a fost niciodată un instrument al smereniei, ci numai al importanţei de sine, şi de multe ori chiar al tiraniei Lucrurile trebuie să înceteze! Pe viitor, smerenia va guverna naţiunile cu armele iubirii Evident, acest lucru nu se va întâmpla decât în cazul acelor naţiuni care vor fi considerate demne să primească această armă celestă În ceea ce le priveşte pe cele nedemne, acestea îşi vor primi răsplata binemeritată Eu îi voi acorda întotdeauna victoria celui mai bun şi mai drept, dar vai lui dacă va cădea apoi în capcana aroganţei! De acum înainte, nici un om şi nici o naţiune care vor fi motivaţi în acţiunile lor de o scânteie cât de mică de mândrie nu vor mai fi cruţaţi Nici o acţiune care are la bază o ambiţie personală nu va mai primi de acum înainte binecuvântarea Mea În schimb, toate acţiunile realizate cu inima smerită, de dragul de a le fi util semenilor tăi, vor fi plenar binecuvântate de Mine, căci între oameni trebuie să se nască o ordine nouă Cei care nu i se vor supune cu inima deschisă, mergând în continuare pe vechile lor obiceiuri şi tradiţii, vor afla pe pielea lor, prin consecinţele teribile pe care vor fi nevoiţi să le suporte, dacă au acţionat conform ordinii Mele, sau împotriva ei Adevăr vă spun: cei care – de dragul acestei lumi exterioare – vor refuza să facă fapte spirituale bune, dăruindu-se în întregime lumii prin faptele lor, vor primi libertatea să acţioneze aşa cum doresc, dar când vor veni la Mine şi vor depune mărturie cu faptele lor bune (lumeşti), Eu le voi spune: du-te înapoi, la cel care te-a inspirat să depui această mărturie, căci Numele Meu nu este scris în ea! Ai făcut cutare şi cutare fapte de dragul acestei lumi exterioare, dar nu ai acceptat să mergi pe calea adevăratei umilinţe, singura care îmi este pe plac Când lumea ţi-a spus: ‚Iată, acest om este plin de onoare!’, ambiţia ta s-a simţit flatată În Împărăţia Mea onoarea ta este considerată însă una minoră; de aceea, şi slava de care te vei bucura va fi pe măsură Nu vreau să spun prin aceste cuvinte că trebuie să acţionaţi în lumea exterioară într-o manieră care să stârnească dispreţul celor din jur Eu nu cer nimănui aşa ceva! Singurul lucru pe care vi-l cer Eu este să faceţi fapte cu adevărat bune, indiferent de ce spune lumea şi fără să vă ruşinaţi de ele Singura voastră motivaţie ar trebui să fie aceea că faptele voastre sunt bune şi că aşa doresc Eu să acţionaţi Aţi şi uitat deja că Eu Însumi, Creatorul atotputernic şi etern al tuturor cerurilor şi lumilor, al îngerilor şi al oamenilor deopotrivă, am păşit în lumea voastră fără să port nici un alt veşmânt decât cel al umilinţei cele mai depline? I-am învăţat atunci pe oameni, prin cuvinte clare şi prin faptele mele, că dacă doresc să devină Copiii Mei, trebuie să procedeze la fel ca Mine, adică să respingă această lume exterioară cu toată măreţia ei, să nu păşească pe cărările largi ale splendorii terestre, care sunt întotdeauna trecătoare, ci pe calea îngustă a smereniei, care conduce către viaţa eternă Nu v-am învăţat Eu că tot ceea ce pare măreţ în faţa acestei lumi exterioare apare ca fiind odios în faţa Mea, că Eu nu privesc decât la lucrurile mici, pe care lumea le dispreţuieşte, şi resping întotdeauna ceea ce se consideră a fi mare în această lume? Voi nu îmi veţi putea vedea Faţa până când nu veţi elimina din inima voastră chiar şi ultimul atom de mândrie Adevăr vă spun: aşa stau lucrurile şi aşa vor rămâne de-a pururi! Chiar şi cel mai mare păcătos va fi tratat de Mine cu o compasiune mai mare decât acela care nu s-a lepădat, cu cea mai mare căinţă posibilă, de mândria din inima sa! Dacă aţi avea la fel de multe păcate ca şi firele de iarbă şi ca boabele de nisip de pe fundul mării, dar nu aţi dovedi nici cel mai mic semn de mândrie, păcatele voastre nu ar conta deloc în faţa Mea! Căci acolo unde nu există mândria, există iubirea şi smerenia Iubirea şi smerenia şterg toate păcatele şi toate greşelile, indiferent de numărul lor Dacă există însă măcar un singur atom de mândrie în spatele păcatelor pe care le comit oamenii în timpul perioadei lor de testare pe calea mântuirii, acest atom va stimula toate păcatele, chiar şi pe cele mai mici Oricât de minuscul pare acest atom de orgoliu, lupta împotriva lui va fi întotdeauna extrem de dureroasă Un atom cât de mic de mândrie este suficient pentru a-Mi face imposibilă pătrunderea în inima unei fiinţe umane, fie ea cât de virtuoasă altminteri Aşa se explică de ce atât de puţini oameni reuşesc să Mă vadă, îndeosebi în această epocă modernă, şi de ce nu reuşesc să Mă adresez personal vouă, numindu-vă Copiii Mei Doresc să vă mai transmit ceva De acum înainte, nu mai spuneţi: „Această casă, acest teren sau această proprietate îmi aparţine Eu sunt stăpân în casa mea şi eu trebuie să îmi lucrez propriul teren” Cât orgoliu se ascunde în spatele acestor cuvinte! Adevăr vă spun: Eu nu voi veni niciodată la cei care gândesc, vorbesc şi acţionează în acest fel, căci este evident că ei nu Mă consideră pe Mine Domnul şi Proprietarul tuturor lucrurilor, ci îşi imaginează că ei sunt stăpâni peste lucrurile pe care le-au primit de la Mine, pentru scurt timp Orgoliul care se ascunde în spatele acestei atitudini este imens, şi el stă la baza tuturor războaielor, mari şi mici În Împărăţia Mea viitoare lucrurile vor fi mult diferite Nu vor mai exista atunci proprietari şi moşieri, căci Eu voi fi Totul-în-Toate Iar cei mai mari în acea lume vor fi cei în inima cărora îmi voi face sălaş Eu Ascultaţi însă ce vă spun: înainte de Marea Mea Întoarcere pe pământ, buruienele şi iarba uscată vor fi smulse printr-o judecată extrem de severă Din doi oameni, unul va fi acceptat, dar celălalt va fi respins Mai mult de jumătate din umanitate va fi triată şi respinsă! Vă avertizez din nou, a nu ştiu câta oară, că în aceste timpuri nu trebuie să o cotiţi nici la dreapta, nici la stânga! Oricine doreşte să cunoască victoria nu trebuie să se bazeze decât pe Mine ca să-i fiu ghid Nu spuneţi niciodată: cutare are dreptate, iar cutare greşeşte, ci rugaţi-vă pentru toţi deopotrivă, pentru duşmani la fel ca şi pentru prieteni Orice altă atitudine este un păcat în faţa Mea, căci luând partea cuiva, voi faceţi dovada unui mare orgoliu, dorind ca preferatul vostru să fie victorios, iar opozantul său să fie zdrobit Oare cei cărora le doriţi pieirea nu sunt şi ei fraţii voştri, la fel ca cei pe care doriţi să-i vedeţi victorioşi? Cum ar putea să respecte această dorinţă de răzbunare Cuvântul Meu? Nu v-am învăţat Eu că trebuie să vă rugaţi pentru cei care vă urăsc, să-i binecuvântaţi pe cei care vă blestemă şi să le răspundeţi cu bine celor care vă fac rău? De aceea, lăsaţi-i pe cei care se luptă să se lupte singuri, iar voi rugaţi-vă pentru ambele părţi implicate în conflict Nu vă bucuraţi niciodată de înfrângerea unora şi veţi ajunge astfel la fel ca îngerii Mei din ceruri, care îşi acoperă feţele, cutremurându-se, atunci când fraţii lor de pe pământ se ucid unii pe alţii Adevăr vă spun: răsăritul purpuriu care precede Întoarcerea Mea pe pământ va deveni încă şi mai purpuriu ca acum Abia la sfârşitul distrugerii finale le va deveni evident celor rămaşi în viaţă că nici una din părţile aflate în conflict nu a câştigat cu adevărat, căci adevărata victorie abia urmează să se nască Acum lupta o dă orgoliul, dar când va intra în joc umilinţa, nici un tiran nu va scăpa de sabia ei, şi nici un judecător care a încercat să-şi impună autoritatea vărsând sângele unor prizonieri inocenţi nu se va putea opune judecăţii ei Aceste cuvinte sunt extrem de importante pentru mântuirea voastră viitoare şi sunt rostite de Mine, Tatăl vostru etern, care v-am dăruit deja atât de multe Respectaţi-le cu stricteţe şi toate binecuvântările se vor revărsa asupra voastră, deopotrivă cele temporare şi cele eterne Dacă nu veţi ţine însă cont de ele, continuând cu vechile voastre obiceiuri, nu vă veţi putea bucura de Întoarcerea Mea, şi singurii vinovaţi veţi fi voi înşivă Tot ce am afirmat în aceste pagini scrise de servitorul Meu credincios se va împlini până la ultima virgulă Binecuvântaţi vor fi cei care vor respecta aceste avertismente, căci voi veni Eu Însumi în casele lor, din când în când, în calitate de oaspete! Cei care nu vor ţine însă seama de aceste avertismente şi de altele, care vor urma, vor trăi singuri în casele lor goale, părăsite şi jalnice Căci atunci când voi veni, Mă voi duce direct în casele celor care îmi aparţin, binecuvântându-i personal, pentru eternitate Vai celor în casa cărora nu voi pune piciorul, căci ei nu vor cunoaşte Marea Zi, ci vor rămâne de-a pururi scăldaţi în razele purpurii şi crepusculare ale răsăritului de dinainte! Aceste cuvinte v-au fost adresate de Mine, Cel a cărui nouă venire pe pământ v-a fost anunţată Amin Întoarcerea în persoană a Domnului (Extras din mesajele primite de Jakob Lorber, referitoare la învăţăturile şi faptele lui Iisus în timpul vieţii Sale trăite pe pământ Textul de faţă este preluat din Marea Evanghelie a lui Ioan, în care Domnul se adresează discipolilor Săi pe marginea acestui subiect) 1 Le-am arătat atunci cum prinţul ascuns al acestei lumi va fi nevoit să facă faţă judecăţii sale, urmat la scurt timp şi de cohortele sale de adepţi Le-am arătat de asemenea sfârşitul lumii şi judecata generală care va urma, similară cu cea din timpul lui Noe Uimiţi, M-au întrebat când şi cum se vor petrece toate aceste lucruri Iar Eu le-am spus: „Lucrurile se vor petrece exact ca pe vremea lui Noe Iubirea va dispărea complet Credinţa vie într-o viaţă trăită în puritate, cu faţa către Dumnezeu, aşa cum le-a fost revelată ea oamenilor de către mesagerii din ceruri, va fi înlocuită de superstiţii moarte, întunecate şi amăgitoare Cei care vor deţine puterea se vor folosi de semenii lor ca de nişte animale, omorându-i cu sânge rece, fără nici cea mai mică mustrare de conştiinţă, dacă aceştia nu se vor supune fără crâcnire voinţei lor Conducătorii naţiunilor îi vor oprima pe cei săraci cu tot felul de poveri, persecutându-i şi încercând să le blocheze liberul arbitru prin toate mijloacele de care vor dispune Din cauza lor, umanitatea va fi supusă unor tulburări cum nu a mai cunoscut vreodată planeta pământ Zilele se vor scurta însă, din cauza Celor Aleşi, care se vor afla în rândul celor sărmani Dacă nu s-ar întâmpla astfel, chiar Cei Aleşi ar putea pieri! Până atunci însă vor mai trece o mie de ani şi încă aproape o mie! Voi trimite atunci îngerii pe care îi vedeţi acum aici, printre cei săraci, iar aceştia vor suna din trompetele lor, trezindu-i pe cei morţi din punct de vedere spiritual din mormintele întunericului lor (nopţii lor spirituale) Milioanele de spirite trezite se vor încolona şi vor mărşălui dintr-un capăt în celălalt al pământului, spulberând în calea lor puterile acestei lumi, şi nimeni nu li se va putea opune! După această trezire şi această purificare a pământului, acesta va redeveni un paradis terestru, iar Eu îmi voi conduce de-a pururi Copiii pe calea cea bună După încă o mie de ani, prinţul întunericului va fi eliberat din nou, de dragul mântuirii lui, timp de o perioadă scurtă, de şapte ani şi câteva luni El va avea astfel posibilitatea fie să revină la Mine, fie să cadă pentru totdeauna În cazul în care va prefera căderea, centrul interior al pământului va fi transformat într-o închisoare eternă, dar partea exterioară va rămâne la fel de paradisiacă În cazul în care prinţul întunericului va alege însă mântuirea, pământul va deveni un cer, iar moartea trupului şi a sufletului nu va mai exista! Cum şi când se vor petrece toate aceste lucruri? – Nici chiar cel mai înalt înger din ceruri nu ştie şi nu va şti până când ele se vor petrece Singurul care ştie este Tatăl! Va veni un timp în care majoritatea oamenilor nu vor mai căuta decât plăcerile terestre Va urma însă o mare judecată, căreia întreaga umanitate va trebui să i se supună Toţi cei care aleargă cu instrumentele de măsurat, spunându-le semenilor lor: „Iată, am măsurat acest pământ, am aşezat bornele care îl delimitează şi îl declar acum proprietatea mea”, adăugând pentru cei care vor îndrăzni să le conteste decizia: ‚Prietene, toţi oamenii sunt egali şi au aceleaşi drepturi, dar nu toţi au puterea de a lua în posesie aceste drepturi Cei care se vor opune deciziei mele vor fi condamnaţi la moarte!’ – ei bine, aceşti oameni nu vor mai exista! Atunci când voi veni a doua oară pe pământ, pentru a le da pedeapsa cuvenită acestor ‚epicurieni’, dar şi răsplata vieţii celor care au suferit atât de mult din cauza iubirii lor faţă de Dumnezeu şi faţă de semenii lor, - pământul nu va mai fi împărţit numai în beneficiul câtorva aleşi Oriunde se vor afla atunci oamenii, ei vor avea dreptul să cultive pământul şi să îşi satisfacă astfel nevoile Îşi vor putea ajuta semenii, dar nu vor avea dreptul să spună: ‚Iată, aceasta este proprietatea mea, iar eu sunt stăpân asupra ei!’ Oamenii vor înţelege atunci că Eu sunt singurul Stăpân şi Domn, iar ei nu sunt altceva decât fraţi şi surori La fel ar trebui să se considere şi acum, dar umanitatea se află într-o stare intermediară de evoluţie, în care chiar şi celor nepurificaţi încă de marele foc al vieţii li se permite să trăiască Peste 2000 de ani acest lucru va înceta însă După marea transformare a umanităţii, spiritualitatea va prevala din nou pe pământ, şi nimeni nu va mai avea dreptul să spună că ‚cutare lucru este al meu’, iar ‚cutare al tău’ Din perspectiva lui Dumnezeu, întregul pământ le aparţine în mod egal oamenilor, aşa cum s-a întâmplat la începutul creaţiei În acele vremuri, înţelepţii erau cei care împărţeau pământul, în funcţie de nevoile oamenilor, învăţându-i apoi cum să îl cultive Roadele pământului erau împărţite tot de cei înţelepţi, iar surplusul era stocat în depozite special create în acest scop, pentru ca nici un membru al comunităţii să nu sufere vreodată de foame… Focul care va preceda întoarcerea Mea pe pământ va fi numit: marea ciumă universală, manifestându-se printr-o suferinţă cum nu a mai existat vreodată pe pământ Credinţa va înceta să mai existe, iubirea oamenilor se va răci, iar cei săraci se vor lamenta şi vor muri de foame Cei puternici, conducătorii şi regii acestei lumi, nu vor sări însă în ajutorul celor care vor plânge, căci mare va fi aroganţa şi împietrirea inimilor lor Naţiunile se vor ridica atunci unele împotriva celorlalte şi se vor lupta între ele cu arme de foc Din cauza războaielor, conducătorii vor acumula datorii şi îşi vor chinui şi mai tare supuşii prin taxele şi impozitele excesive pe care le vor impune Viaţa va deveni astfel foarte scumpă, foametea va prevala pe pământ, şi multe fiinţe umane, animale şi chiar plante vor pieri din cauza bolilor, epidemiilor şi mizeriei În plus, vor veni mari furtuni, pe mare şi pe uscat, iar pământul se va cutremura de multe ori Marea va inunda ţărmurile, iar teama oamenilor va atinge cote maxime! Voi permite acestor lucruri să se petreacă cu scopul de a-i îndepărta pe oameni de mândria, egoismul şi indolenţa lor Aceasta este prima purificare prin foc a umanităţii care va preceda Întoarcerea Mea pe pământ Simultan, focul natural va juca şi el un rol important: el va conduce navele oamenilor pe mări cu viteza vântului Folosindu-se de intelectul lor ascuţit, oamenii vor inventa maşini din oţel şi vor construi drumuri pe care acestea să meargă Ei vor renunţa la animalele de tracţiune şi vor călători pe pământ cu viteza unei săgeţi în zbor Vor învăţa să controleze puterea fulgerului (n n electricitatea), punând-o în slujba voinţei lor dintr-un capăt la celălalt al pământului Atunci când puternicii regi ai acestui pământ vor provoca războaie unii împotriva celorlalţi, din orgoliu şi lăcomie, principalul factor care va decide victoria va fi acest foc, care va pune în mişcare cu iuţeala fulgerului sfere grele de fier care vor provoca explozii devastatoare oriunde vor cădea, distrugând oraşe, clădiri şi oameni, deopotrivă Aceste arme vor deveni din ce în ce mai ingenioase, ajungându-se la un moment dat în situaţia în care nici o naţiune nu va mai îndrăzni să pornească război împotriva alteia, pentru a nu se anihila reciproc Dându-şi seama că armele lor ar putea distruge întreaga umanitate, fără ca cineva să mai beneficieze de pe urma lor, conducătorii naţiunilor vor începe să trăiască în pace şi prietenie Dacă, totuşi, se vor mai găsi unii care, în aroganţa lor dementă, ar dori să provoace un război împotriva vecinilor lor, majoritatea celorlalţi se vor uni în consilii şi îi vor pedepsi Treptat, pacea va reveni astfel printre naţiuni şi va ajunge să domnească pe întregul pământ Nu vor mai exista războaie decât între popoarele primitive, dar nici chiar în cazul lor nu vor mai dura multă vreme Regii şi conducătorii credincioşi Mie vor ajunge să guverneze lumea, iar lumina Mea se va revărsa asupra întregului pământ prin intermediul lor, aducând cu sine o epocă de pace şi prietenie Aceasta va fi cea de-a doua purificare prin foc a umanităţii! Cea de-a treia purificare prin foc va consta în trezirea (de către Mine), încă cu câteva secole înainte ca aceste evenimente să se producă, a unor profeţi şi clarvăzători care le vor preda naţiunilor adevărul în numele Meu Ei îi vor elibera astfel pe oameni de amăgirile, iluziile şi minciunile răspândite de falşii profeţi şi preoţi, care vor pava astfel calea către căderea lor, şi culmea!, în numele Meu Aceşti falşi profeţi şi preoţi vor apărea în scurt timp, ba, pe ici-colo, au apărut deja chiar acum, în timpul venirii Mele pe acest pământ Ei vor lucra prin semne şi miracole false, la fel ca şi preoţii păgâni, seducând mulţi oameni naivi şi câştigând astfel multe comori şi averi pământeşti, precum şi multă putere Lumina orbitoare a celui de-al treilea foc îi va orbi însă, iar ei vor pierde tot ce au acumulat La rândul lor, regii şi prinţii care îi vor ajuta îşi vor pierde puterea şi tronurile, căci Eu îmi voi trimite propriii regi şi comandanţi pentru a-i învinge În acest fel, noaptea iadului va fi alungată şi mesagerii ei printre oameni vor fi distruşi Cel de-al treilea foc purificator venit din ceruri înseamnă învingerea minciunii în lupta ei cu lumina adevărului, la fel cum noaptea naturală dispare la primele raze ale soarelui care răsare, retrăgându-se în peşteri şi în profunzimile întunecate ale pământului Şi nici unul din cei care vor descoperi lumina nu va mai tânji vreodată după noapte Iar acum vă voi vorbi de cel de-al patrulea foc, prin care pământul, umanitatea şi întreaga creaţie vor fi purificate în momentul Întoarcerii Mele pe pământ Acest foc va consta din tot felul de cataclisme naturale, care vor lovi mai ales marile şi magnificele oraşe construite de oameni pe pământ În ele, orgoliul oamenilor va ajunge la apogeu, la fel ca şi corupţia, lipsa iubirii, justiţia falsă, puterea, autoritatea, indolenţa, dublate însă de o sărăcie extremă şi de tot felul de suferinţe generate de slăbiciunile celor puternici şi de vânarea continuă a plăcerilor terestre În acele vremuri, oamenii vor crea maşini ingenioase, construite din fier, care vor folosi forţa focului şi a apei pentru a înlocui munca omului Ele vor folosi puterea cărbunelui natural pentru a aprinde focul, iar oamenii vor săpa galerii adânci în măruntaiele pământului pentru a scoate acest combustibil Când activităţile industriale generate de această putere a focului vor ajunge la apogeu, atmosfera pământului va fi saturată cu otrăvuri şi combustibili, iar când aceştia se vor aprinde, incendiile izbucnite vor distruge oraşe întregi, reducându-le la cenuşă Această purificare va fi foarte eficientă! Ceea ce nu va reuşi să facă acest foc vor completa marile furtuni care vor izbucni Desigur, această purificare nu va avea loc decât acolo unde este absolut necesară, căci nimic nu poate fi distrus în creaţia Mea fără a fi absolut necesar În acest fel, atmosfera pământului va fi eliberată de vaporii toxici şi de spiritele malefice care trăiesc în ei, lucru care va avea o imensă influenţă benefică asupra celorlalte creaturi care vor trăi pe pământ Starea de sănătate fizică a umanităţii se va îmbunătăţi dramatic, majoritatea bolilor vor dispărea, iar oamenii vor putea din nou să se bucure de o bătrâneţe liniştită şi senină Când oamenii, astfel purificaţi, se vor scălda în lumina Mea, respectând în permanenţă Poruncile Iubirii, întreaga proprietate a pământului va fi distribuită în mod echitabil, astfel încât toţi să se poată împărtăşi în mod egal din ea şi nimeni să nu mai sufere vreodată de foame Liderii comunităţilor îmi vor înţelege perfect Voinţa Divină şi vor veghea ca în ţinuturile lor să nu mai existe oameni nevoiaşi Eu Însumi îi voi vizita din când în când pe oameni, întărindu-i şi alinându-i, ori de câte ori voi descoperi în ei o iubire sinceră şi profundă faţă de Mine Desigur, această profeţie nu se va îndeplini decât într-un viitor destul de îndepărtat, dar este cert faptul că va fi împlinită, căci totul va trece, chiar şi acest pământ şi întregul univers vor dispărea cândva, dar cuvintele şi promisiunile Mele nu vor dispărea niciodată înainte de a fi împlinite până la ultima! În acea epocă îndepărtată vor exista numeroase pământuri, ţări şi naţiuni noi, care la ora actuală nu există sau nu au un nume Un lucru este însă sigur: Eu nu voi reveni decât în mijlocul acelor oameni care vor cultiva credinţa cea mai vie şi o iubire deplină faţă de Dumnezeu şi de semenii lor Iar atunci când voi veni, nu voi veni singur, ci îi voi aduce cu Mine pe toţi ai Mei, pe toţi cei care au fost împreună cu Mine în ceruri Aceştia vor coborî în număr mare alături de Mine şi îi vor întări pe fraţii lor aflaţi încă în trup de carne pe pământ Se va produce astfel o mare comuniune între spiritele binecuvântate ale cerului şi oamenii care trăiesc pe acest pământ, lucru care va părea un adevărat miracol pentru oamenii acelor timpuri Aţi aflat astfel tot ce trebuia să ştiţi Acţionaţi în consecinţă, şi veţi dobândi astfel Viaţa Eternă, iar Eu vă voi trezi din nou în Ziua Marii Judecăţi! Nu vă pot spune anul, ziua şi ora Întoarcerii Mele pe pământ, căci totul depinde de liberul arbitru al umanităţii De aceea, nici un înger din ceruri nu cunoaşte acest ceas, ci numai Tatăl, care îl va revela la momentul potrivit celor aleşi de El De altfel, cunoaşterea vizionară nu serveşte neapărat mântuirii sufletului Ea nu le serveşte cu adevărat decât celor născuţi a doua oară, întru spirit Cât despre ceilalţi, care se numără cu milioanele, ea nu ar face decât să îi arunce într-un haos şi mai mare! De aceea, este mai bine ca umanitatea să nu ştie tot ce va urma Adevăr vă spun: va veni o vreme când descendenţii voştri vor întreba, la fel ca şi voi acum, când se va întoarce Fiul Omului Ei vor dori să îl vadă, dar dorinţa nu li se va îndeplini Mulţi se vor ridica în acele vremuri şi le vor spune oamenilor: ‚Ascultaţi, aceasta este ziua în care se va întoarce El!’ Nimeni nu ar trebui însă să-i urmeze, căci ziua Întoarcerii Mele va fi la fel ca un fulger, luminând cerul de la est la vest şi tot ce se află sub el Înainte însă ca acest lucru să devină posibil, Fiul Omului va trebui să sufere intens El va fi respins de actuala generaţie, îndeosebi de evrei şi de farisei În viitor va continua să fie respins de mulţi oameni, care vor fi numiţi, pe bună dreptate, ‚noii evrei şi noii farisei’ Iar atunci când Fiul Omului se va întoarce, situaţia pe pământ va fi similară celei din timpul lui Noe În acea vreme, oamenii se bucurau de mâncare şi de băutură, se căsătoreau şi făceau copii, dar totul a durat numai până când Noe şi-a construit arca şi când apele au invadat pământul, înecând totul în cale La fel s-au petrecut lucrurile şi în vremea lui Lot Oamenii care trăiau în Sodoma mâncau şi beau liniştiţi, îşi cultivau pământurile şi îşi vedeau de treabă, dar când Lot a părăsit oraşul, din cer a coborât un foc mare, care i-a ucis pe toţi La fel se vor petrece lucrurile şi în vremea când Fiul Omului se va revela din nou Cel care va fi surprins pe acoperişul casei, gândindu-se la posesiunile sale, nu trebuie să mai coboare pentru a le lua în primire Iată cum trebuie înţeleasă această metaforă: cel care are o înţelegere autentică, superioară, trebuie să rămână la nivelul ei şi să nu coboare sub ea, de teamă că va pierde anumite avantaje lumeşti din cauza ei! Căci cele fizice vor fi distruse Şi iată o altă metaforă: cel care va fi surprins pe câmp (pe câmpul libertăţii de cunoaştere) nu trebuie să se întoarcă la cele lăsate în spate (doctrinele şi dogmele false din trecut), ci trebuie să-şi amintească de soţia lui Lot şi să facă toate eforturile pentru a progresa către adevăr Şi vă mai spun un lucru: în acele vremuri, chiar dacă doi oameni vor fi surprinşi făcând acelaşi lucru, unul dintre ei va fi acceptat (lucrătorul corect), iar celălalt (care acţionează incorect şi egoist) va fi părăsit Toţi cei care vor încerca să-şi păstreze sufletul de dragul lumii exterioare şi-l vor pierde În schimb, cei care vor urmări să scape de sufletul lor din cauza lumii exterioare şi-l vor păstra viu şi îl vor ajuta astfel să avanseze către Viaţa Eternă Şi încă ceva: în marea noapte a sufletului, dacă doi oameni vor fi surprinşi în acelaşi pat, unul va fi acceptat, iar celălalt părăsit Iată cum trebuie înţeleasă această metaforă: la prima vedere (din perspectiva exterioară), cei doi împărtăşesc aceeaşi credinţă Unul dintre ei va fi însă activ, iar credinţa sa va fi vie, motiv pentru care va fi acceptat în Împărăţia lui Dumnezeu, a Luminii şi a Vieţii, în timp ce celălalt nu va practica decât ritualurile exterioare ale cultului său, care nu au nici o valoare interioară pentru suflet şi pentru spirit Credinţa sa va fi moartă şi nu îl va îndemna să facă fapte de iubire pentru semenii săi, motiv pentru care nu va fi acceptat în Împărăţia iluminată a lui Dumnezeu Dacă doi oameni vor fi surprinşi lucrând acelaşi câmp, dar unul îl va lucra fără egoism, din pură iubire faţă de Dumnezeu şi faţă de semenii săi, în timp ce celălalt va lucra câmpul numai pentru a-şi satisface interesele, fără nici o credinţă interioară, la fel ca fariseii, nu trebuie să vă mire faptul că primul va fi acceptat în Împărăţia lui Dumnezeu, iar cel de-al doilea nu Aşa se vor petrece lucrurile atunci când Fiul Omului se va întoarce pe pământ! Dacă, în urma acestei Întoarceri, Spiritul Meu va pătrunde mai adânc în voi, gradul vostru de iluminare va spori şi veţi înţelege mai bine ce vă spun acum La ora actuală, nu am cum să vă explic cu mai multă claritate aceste afirmaţii Dacă doriţi să ştiţi mai multe despre momentul şi locul în care se vor întâmpla toate aceste lucruri, luaţi aminte la ce vă spun acum: oriunde există un cadavru se adună vulturii! Dacă veţi privi cu atenţie fariseismul indolent şi lipsit de credinţă, veţi constata că aveţi de-a face cu un cadavru Eu şi toţi cei care cred în Mine, evrei şi păgâni deopotrivă, simbolizăm vulturii care se adună pentru a consuma cadavrul Privind lucrurile dintr-o altă perspectivă, noaptea sufletului şi păcatul care derivă din ea reprezintă un cadavru în jurul căruia se adună lumina vieţii, distrugându-l pe măsură ce lumina zilei alungă noaptea cu amăgirile şi iluziile ei Toate aceste lucruri se petrec chiar acum, sub ochii noştri, cu iudaismul indolent şi lipsit de credinţă, care s-a transformat într-un cadavru şi care va fi consumat complet în circa 50 de ani de acum înainte La fel se vor petrece lucrurile şi în timpurile care vor urma cu biserica şi cu învăţătura creştină Aceasta va deveni un cadavru chiar mai descompus decât este iudaismul astăzi, motiv pentru care va fi atacată din toate părţile de vulturii liberi ai luminii şi vieţii, care îl vor consuma prin focul iubirii şi prin lumina adevărului Toate aceste lucruri se vor petrece peste mai puţin de 2000 de ani de la prima Mea venire pe acest pământ, aşa cum v-am repetat deja în mai multe rânduri Deşi sunt încă în trup, păşind printre voi şi învăţându-vă, s-au găsit deja unii care au început să predice în numele Meu, urmărind beneficii materiale personale şi amestecând învăţătura Mea cu seminţele lor impure, din care vor ieşi în curând nenumărate buruiene care se vor amesteca cu grâul cel bun Nu-i de mirare că în acele vremuri din urmă numărul falşilor profeţi şi învăţători care vor predica „în numele Meu” va creşte alarmant Ei le vor spune oamenilor prin cuvinte convingătoare: ‚Iată, aici este Christos’! Dacă veţi auzi aceste cuvinte (la fel, descendenţii voştri de mai târziu), să nu le credeţi! Căci lucrările acestor falşi profeţi pot fi recunoscute cu uşurinţă, la fel cum pot fi recunoscuţi pomii după fructele lor Un pom bun produce fructe bune, dar strugurii nu pot creşte în mărăcini, iar o buruiană nu va produce niciodată smochine V-am explicat deja în ce constă Împărăţia lui Dumnezeu şi cum se dezvoltă ea în interiorul omului De aceea, vă va fi uşor să înţelegeţi că orice om care va striga în gura mare: ‚Priviţi! Acolo este Christos’, nu poate fi crezut Aşa cum spiritul se află în interiorul omului şi al vieţii, din el născându-se gândirea, sentimentele, cunoaşterea şi voinţa, la fel, Împărăţia lui Dumnezeu, adevărata împărăţie a vieţii spiritului nu poate fi găsită decât în interiorul omului, şi nicidecum în afara lui Nici un om care va înţelege plenar acest lucru, experimentându-l direct, nu va mai putea fi amăgit vreodată de falşii profeţi În schimb, cei care oscilează tot timpul, la fel ca o giruetă în bătaia vântului, nu vor putea găsi niciodată cerul păcii şi lumina adevărului! De aceea, voi şi toţi cei ca voi veţi fi precum nişte stânci ale vieţii, care nu vor putea fi clintite din loc de marile furtuni sau de valurile trecătoare Prin Mine, Împărăţia lui Dumnezeu a venit la voi şi se află acum în mijlocul vostru, dar acest lucru nu este suficient pentru a păstra de-a pururi viaţa eternă a sufletului Deşi, prin prezenţa Mea, Împărăţia lui Dumnezeu se află în mijlocul vostru, ea nu a pătruns încă adânc în fiinţa voastră lăuntrică Acest lucru nu va deveni posibil decât atunci când, lăsând la o parte orice interes faţă de lumea exterioară, veţi asimila în totalitate învăţăturile Mele prin voinţa voastră, punându-le în practică şi devenind una cu ele Când se va petrece acest lucru, nu veţi mai spune: ‚Christos a venit printre noi şi locuieşte în mijlocul nostru, şi odată cu El Împărăţia lui Dumnezeu’, ci veţi spune: ‚Christos trăieşte în mine!’ Abia atunci veţi înţelege plenar că Împărăţia lui Dumnezeu nu vine cu surle şi trâmbiţe, revărsându-se asupra omului de undeva din exterior, ci se dezvoltă în interiorul lui, atrăgând sufletul său către viaţa eternă Revenind la cuvintele Mele referitoare la credinţa umanităţii în acele timpuri îndepărtate, când Fiul Omului se va întoarce pe pământ, vă pot spune că El va găsi o credinţă chiar mai mică decât cea de astăzi Căci în acele vremuri oamenii vor face mari progrese în domeniul ştiinţelor şi artelor, studiind şi făcând calcule complicate la umbra arborelui cunoaşterii Ei vor descoperi forţe ale pământului care la ora actuală nu sunt cunoscute şi vor realiza mari miracole cu ajutorul lor, motiv pentru care vor ajunge să spună: ‚Iată, acesta este Dumnezeu şi altul nu există!’ Practic, acelor oameni le va lipsi complet credinţa, iar atunci când Mă voi întoarce pe pământ, nu voi găsi pe nimeni pregătit printre ei Un alt mare număr de oameni din acele timpuri vor trăi într-o superstiţie mai cumplită şi mai întunecată decât toţi păgânii din zilele noastre la un loc Aceştia vor avea maeştri, reprezentanţi şi protectori printre mai-marii acelei lumi Ei vor fi puşi însă la grea încercare tocmai de către copiii lumii exterioare, care vor deprinde tot mai multe din secretele ştiinţelor şi artelor, spulberând astfel superstiţiile obscure Graţie cunoaşterii, aceşti oameni vor înţelege în sfârşit că au fost ţinuţi în sclavia ignoranţei numai pentru a-i sluji pe cei puternici, lipsiţi în realitate de orice credinţă Când va veni timpul să Mă întorc, nu voi găsi nici printre aceştia pe cineva pregătit! Când cei orbi vor începe să vadă lumina cu ajutorul ştiinţei, ei vor deveni adepţii celor care i-au eliberat de servitutea dură în slujba celor puternici Ce credeţi că Mi-ar spune ei dacă aş apărea din nou în mijlocul lor şi le-aş striga: ‚Adunaţi-vă, naţiuni ale pământului! Am venit din nou la voi şi vă voi arăta iarăşi calea cea dreaptă care conduce către trezirea Vieţii Eterne a sufletelor voastre’? Ei Mi-ar spune: ‚Prietene! Oricine ai fi, să terminăm odată cu această doctrină străveche şi stupidă, din cauza căreia mult sânge nevinovat a fost vărsat pe pământ Noi am descoperit astăzi ştiinţa şi artele, care ne ajută să trăim în pace şi linişte Preferăm de o mie de ori o existenţă temporală trăită în pace unui paradis binecuvântat care nu poate fi cucerit decât printr-o suferinţă continuă pe acest pământ şi a cărui existenţă este, oricum, îndoielnică!’ Voi spuneţi: ‚Doamne, nu lăsa falşii profeţi să se ridice în numele Tău! Dar dacă asta este voia Ta, înseamnă că nu Te deranjează că la a doua Ta venire pe pământ nu vei găsi nici un pic de credinţă printre oameni!’ Iată care este răspunsul Meu: raţiunea umană este aproape oarbă şi nu poate vedea mai departe de lungul nasului De aceea, este greu să o contrazici Dar Dumnezeu, Creatorul şi Păstrătorul etern al creaţiei, gândeşte diferit, iar planul Său nu corespunde cu cel al raţiunii umane De aceea, El ştie mai bine de ce permite acestor lucruri să se întâmple Abia la sfârşit vor dispărea complet superstiţiile de pe acest pământ, spulberate de armele ştiinţei şi artelor, astfel încât oamenii nu vor mai putea fi amăgiţi şi vor putea să-şi folosească plenar liberul arbitru În mod paradoxal, rezultatul va fi o lipsă totală de credinţă, dar care nu va dura decât o perioadă scurtă de timp În acele timpuri, voi binecuvânta străvechiul copac al cunoaşterii, iar arborele vieţii dinlăuntrul omului îşi va recăpăta vigoarea primordială Nu va mai exista atunci decât un singur păstor şi o singură turmă! În acele vremuri nu voi mai găsi pe pământ o credinţă comparabilă cu cea care există la ora actuală printre voi, dar voi găsi în schimb o credinţă de un tip diferit! Este imposibil acum să vă imaginaţi în ce va consta acel tip de credinţă! Aşa se vor petrece lucrurile Învăţăturile pe care vi le dau acum reprezintă Cuvântul lui Dumnezeu şi aşa vor rămâne de-a pururi De aceea, oamenii din acele vremuri viitoare vor primi aceleaşi învăţături ca şi cele primite de voi acum de la Mine Diferenţa va consta în faptul că ele nu le vor mai fi revelate sub formă de parabole, ci plenar, conform semnificaţiei lor reale, cereşti şi spirituale Acela va fi noul Ierusalim care va coborî din ceruri pe pământ Numai în lumina lui vor putea înţelege oamenii în ce măsură au fost amăgiţi predecesorii lor de falşii profeţi, la fel cum evreii de astăzi sunt amăgiţi de farisei! În acest fel, ei nu Mă vor mai învinovăţi pe Mine şi învăţăturile Mele de suferinţa care există pe pământ, ci doar pe acei falşi profeţi şi învăţători, profund egoişti şi tiranici, pe care îi vor recunoaşte în sfârşit ca atare Când lumina noului Ierusalim va străluci asupra întregului pământ, mincinoşii vor fi complet demascaţi şi îşi vor primi răsplata pe acţiunile lor Şi cu cât se considerau mai presus de semenii lor, cu atât mai jos vor cădea ei! Mai am multe lucruri să vă dezvălui, dar nu sunteţi încă pregătiţi să le aflaţi Când spiritul adevărului născut din Mine va coborî asupra voastră, vă voi dezvălui toate lucrurile şi veţi cunoaşte astfel lumina noului Ierusalim Este greu însă de spus în ce măsură veţi putea transmite această lumină discipolilor voştri Voi nu vă puteţi imagina deocamdată cât de departe va ajunge ştiinţa viitorului şi în ce măsură va reuşi ea să spulbere superstiţiile oamenilor La ora actuală nu se poate vorbi de o ştiinţă pură, bazată pe principiile adevărului şi pe calculele derivate din acestea Voi nu aveţi nici o idee în ceea ce priveşte realizările fabuloase pe care le va putea construi omul cu ajutorul acestei ştiinţe Până la revelarea ei, oamenii de ştiinţă vor deţine o cunoaştere parţială, care îi va arunca, pe ei şi pe adepţii lor, în cea mai oarbă superstiţie Nici un adevăr celest nu poate avea la bază fructul stricat născut din copacul nebinecuvântat al cunoaşterii Aceste fructe nu sunt comestibile pentru oameni, ci numai pentru dragonii din iad Înşişi falşii profeţi îşi vor baza doctrinele lor mincinoase şi miracolele lor amăgitoare pe aceste fructe stricate, atrăgând în capcana amăgirii lor mai mult de trei sferturi din umanitate! Ei vor face efortul să combine învăţătura Mea pură cu rezultatele lor ştiinţifice (cu concluziile greşite derivate din cunoaşterea lor parţială), convinşi că le vor face astfel mai accesibile umanităţii În acest fel, ei nu vor face însă decât să contamineze şi mai puternic învăţăturile Mele, iar ştiinţele şi artele bazate pe superstiţii se vor scufunda într-un întuneric şi mai puternic decât au făcut-o vreodată, de la începuturile umanităţii şi până astăzi În final, pentru o scurtă perioadă de timp, ele vor deveni apanajul falşilor profeţi, care se vor folosi de ele pentru a-i subjuga şi mai puternic pe oamenii pe care i-au ţinut până atunci în ignoranţă Nu vor avea însă prea mult timp la dispoziţie, căci la momentul potrivit, voi trezi Eu Însumi adevăraţii oameni de ştiinţă, care vor proclama principiile ştiinţei şi artelor pure, strigând de pe acoperişurile caselor cum şi-au realizat miracolele slujitorii lui Balaal! Aceste ştiinţe şi arte pure vor prevesti venirea Mea, spulberând în calea lor vechile superstiţii După ce ele vor curăţa terenul, Întoarcerea Mea pe pământ va deveni uşoară şi rapidă, căci Învăţăturile Mele, care exprimă cunoaşterea pură a principiilor vieţii, se vor suprapune perfect peste ştiinţa pură a oamenilor, dăruindu-le acestora lumina desăvârşită a vieţii O lumină pură nu poate contamina niciodată o altă lumină pură! Purificarea ştiinţelor şi artelor derivate din ele nu va deveni însă posibilă decât prin propovăduirea învăţăturilor Mele şi prin distrugerea numeroşilor idoli, împreună cu preoţii şi cu templele lor Numai după ce Evanghelia Mea va fi predicată întregii umanităţi, chiar dacă la acest lucru vor contribui şi mulţi profeţi falşi, vor putea fi purificate ştiinţele şi artele La rândul lor, acestea vor deveni apoi o rază de lumină care va ilumina pământul de sus în jos (sau, altfel spus, perspectiva spirituală va ilumina perspectiva naturală) Nimeni nu poate înţelege adevărurile transcendente profunde în semnificaţia lor plenară până când nu realizează pe ce sol păşeşte în calitatea sa de om natural De aceea, v-am explicat Eu Însumi multe din fenomenele naturii V-am arătat luna, soarele, planetele şi întregul cer înstelat V-am repetat de multe ori că omul nu îl poate iubi cu adevărat pe Dumnezeu până când nu ajunge să îl recunoască în opera Sa Dar principalul criteriu rămâne acela al aspiraţiei continue către renaşterea plenară a spiritului în interiorul sufletului Numai în acest fel poate accede omul la întregul adevăr şi la înţelepciune Numai în acest fel poate dobândi el lumina care să-l proiecteze din planul terestru în cerul pur al spiritului, şi deci viaţa eternă Această realizare înseamnă infinit mai mult decât tot ce îi pot oferi ştiinţele naturii! Ce beneficii îi poate oferi omului recunoaşterea detaliată a fenomenelor naturii, de la cel mai mare la cel mai mic dintre ele, dacă el se află la fel de departe de renaşterea spiritului său cum este cerul de pământ? Cum i-ar putea oferi toate ştiinţele la un loc accesul la viaţa eternă? Străvechea ştiinţă a corespondenţelor interioare nu le este accesibilă decât celor care nu s-au clintit niciodată în credinţa lor în Dumnezeu cel unic, care L-au iubit întotdeauna mai presus de orice, ca pe un adevărat Părinte ceresc, şi care şi-au iubit semenii la fel de mult ca pe ei înşişi Această ştiinţă reprezintă limbajul interior al sufletului şi al spiritului care locuieşte în acesta Cei care au uitat limbajul nu mai pot descifra semnele sale, pe care le consideră nişte simple prostii sau coincidenţe, din cauza luminii palide în care trăieşte sufletul lor Trebuie să ştiţi că spiritul şi sufletul au nevoie de alte condiţii de viaţă faţă de corpul fizic În mod similar, văzul, auzul, simţirea, gândirea, vorbirea şi scrisul spiritual sunt complet diferite de echivalentele lor din lumea naturală De aceea, acţiunile şi cuvintele unei entităţi spirituale nu pot fi înţelese de omul natural decât prin intermediul ştiinţei corespondenţelor Din păcate, umanitatea a uitat această ştiinţă, şi asta din cauza propriilor sale greşeli De aceea, ea nu mai poate comunica cu spiritele pământului şi ale cerului, şi nu mai recunoaşte semnele spirituale Oamenii citesc literele şi aud sunetele, dar nu mai pătrund conţinutul cuvintelor, motiv pentru care nu reuşesc să se trezească la viaţă Trezirea nu poate fi obţinută decât prin pătrunderea sensului interior al cuvintelor Dacă aţi înţeles mesajul meu, aspiraţi din toate puterile voastre către renaşterea spiritului, pentru ca Împărăţia lui Dumnezeu să devină vie şi plenar activă în interiorul vostru Numai în acest fel vă va fi revelată din nou ştiinţa corespondenţelor între materie şi spirit Fără ajutorul acestei ştiinţe nu veţi putea înţelege niciodată pe deplin mesajul lui Moise şi al profeţilor, ci vă veţi scufunda în necredinţă, îndoială şi păcat V-am explicat astfel cât am putut de clar în ce va consta întoarcerea Mea printre oamenii de pe acest pământ La cea de-a doua venire a Mea pe pământ, nu Mă voi mai naşte ca un copil dintr-un trup de femeie, căci trupul Meu va rămâne de-a pururi transfigurat Eu sunt Spiritul etern şi nu voi mai avea niciodată nevoie de un corp la fel ca cel pe care l-am îmbrăcat atunci când m-am întrupat pe pământ Mai întâi, voi veni într-o formă invizibilă, îmbrăcat în ‚norii cerului’ Altfel spus, la început Mă voi apropia de umanitate prin intermediul clarvăzătorilor, al înţelepţilor şi al noilor profeţi În acele vremuri viitoare, fetele vor face şi ele profeţii, iar tinerii vor avea vise premonitorii care vor anunţa Întoarcerea Mea Mulţi oameni îi vor asculta şi o vor apuca pe calea cea dreaptă, dar majoritatea îi va numi nebuni şi nu îi va crede, la fel cum s-au întâmplat lucrurile şi în cazul profeţilor din vechime Din când în când, voi trezi anumiţi oameni, cărora le voi dicta – prin cuvinte pe care ei le vor auzi în inima lor – tot ce s-a petrecut în timpul prezenţei Mele active pe pământ, în mijlocul vostru În acele vremuri viitoare, marea majoritate a oamenilor vor şti să scrie şi să citească, aşa că vor avea acces la aceste cuvinte divine În această manieră, învăţătura Mea se va putea răspândi pe pământ mult mai rapid decât este posibil la ora actuală, prin mesageri trimişi în numele Meu În acest fel, circa o treime din umanitate, alcătuită din oameni de bună credinţă şi cu inima pură, va avea acces la adevărata Mea învăţătură Începând din acel moment, voi veni personal la unii dintre ei, devenind vizibil chiar trupeşte în faţa celor care Mă iubesc mai presus de orice şi care aspiră din toată inima la Întoarcerea Mea prin credinţa lor vie Pe aceştia îi voi ajuta personal să alcătuiască biserici pe care nici o putere de pe pământ nu le va mai putea desface vreodată, căci Eu Însumi voi fi Liderul lor, Eroul lor suprem, judecându-i pe cei orbi şi pe cei morţi În acest fel, voi purifica pământul de murdăria care l-a sufocat atâta vreme În acele vremuri, în care voi trezi personal noi profeţi şi clarvăzători, pe pământ vor exista mari tulburări şi suferinţe, aşa cum nu au mai existat vreodată până atunci De dragul Celor Aleşi, nu voi îngădui însă ca aceste tulburări să dureze prea mult, pentru a nu fi afectaţi ei înşişi pe calea lor către mântuire Oricum, la început nu voi apărea personal în această regiune (care în acele vremuri va fi locuită doar de păgânii cei mai ignoranţi), în care acum sunt prigonit de acolo-acolo de către evrei şi de către Templu, mai rău ca un criminal sau ca un păgân În schimb, în ţările de pe celălalt continent, locuite la ora actuală a păgâni, voi crea o nouă Împărăţie, a Păcii, Armoniei, Iubirii şi Credinţei Veşnice Cei care vor păşi în Lumina Mea nu se vor mai teme niciodată de moartea trupului lor, aflându-se într-un contact permanent cu îngerii cerului Pământul îmi aparţine în totalitate Mie, şi Eu ştiu cel mai bine care vor fi regiunile în care Întoarcerea Mea va fi cu adevărat benefică În acele vremuri, oamenii vor putea comunica unii cu ceilalţi cu viteza fulgerului, dintr-un capăt la celălalt al pământului, folosindu-se de spiritele focului şi ale apei La fel, vor putea călători dintr-un punct în altul mai rapid decât vânturile mânate de furtună Puse în mişcare de aceleaşi forţe, vasele lor se vor deplasa pe oceane la fel de rapid De aceea, veştile despre Întoarcerea Mea se vor răspândi pe pământ cu iuţeala fulgerului, ajungând chiar şi în Asia Se pune însă întrebarea: vor fi crezute oare aceste veşti de păgânii orbi şi surzi care vor trăi pe acest continent? Răspunsul Meu e simplu: nu vor fi crezute până când nu îl voi purifica printr-o Mare Judecată Universală! Există în vestul îndepărtat un continent uriaş, înconjurat din toate părţile de oceane şi care nu se află în legătură (terestră) cu vechiul continent Locuitorii acestui continent vor fi primii care vor auzi marile schimbări, la fel ca şi cei din vestul Europei Razele strălucitoare ale cerului se vor întâlni astfel peste ocean, recunoscându-se şi susţinându-se reciproc Din ele se va naşte apoi Soarele Vieţii, care va fi Noul Ierusalim, iar în interiorul acestui Soare Mă voi întoarce Eu pe pământ Într-o epocă foarte îndepărtată, acest cer vizibil şi acest pământ vor dispărea, dar cuvintele rostite de Mine în faţa voastră nu vor dispărea niciodată!” Un istoric al evoluţiei umanităţii Iisus le vorbeşte discipolilor despre evenimentele care se vor petrece înainte de Întoarcerea Sa pe pământ, în timp ce privesc cu toţii răsăritul soarelui „Odată cu naşterea Mea, judecata păgânilor de pretutindeni a început deja Acest proces va continua pe o scară din ce în ce mai mare în următorii aproape 2000 de ani, până când lumina se va răspândi pe întregul pământ În Orient se adună deja tot felul de nori la orizont, aşa cum puteţi vedea deja, ca şi cum aceştia ar dori să întunece răsăritul soarelui În mod similar, în zilele care vor veni, mulţi nori se vor aduna, în încercarea de a împiedica răsăritul marelui şi eternului Soare al Adevărului Aţi putut vedea mai devreme strălucirea şi frumuseţea cerului înstelat Aceste luminiţe sunt vestitorii nocturni ai dimineţii La fel este şi sarcina voastră! Atunci când pe cerul spiritual al dimineţii vor apărea primii vestitori ai acesteia, semnele vor fi clare, anunţând răsăritul marelui Soare Universal al Adevărului şi al Vieţii Lumina atotstrălucitoare a acestuia va echivala cu o judecată inexorabilă a minciunii şi amăgirii din care s-a născut cândva prostituata din Babilon, care va fi aruncată – împreună cu toţi discipolii şi admiratorii ei, precum şi cu luxul ei nebun – în abisul dispreţului, mâniei şi uitării Ulterior, fiinţele umane iluminate nu vor mai fi supuse vreodată amăgirii şi judecăţii de lungă durată Puteţi observa cum dincolo de norii negri şi ameninţători apare deja un halou auriu În mod similar, în zilele din urmă veţi putea observa cum oameni care până nu demult fuseseră duşmani ai luminii şi ai adevărului vor începe să fie din ce în ce mai iluminaţi de razele adevărului, începând să strălucească ei înşişi şi devenind duşmani ai minciunii Această iluminare care va indica apropierea Soarelui Adevărului va fi semnul trimis de Mine, Fiul Omului, adresat tuturor celor care caută adevărul pe pământ Simultan, va fi semnul începutului sfârşitului marii judecăţi al prostituatei noului Babilon (Matei 24:30) Adoratorii adevărului se vor bucura atunci şi îmi vor ridica rugi de mulţumire pentru trimiterea în avans a acestui semn al Ascensiunii Mele în cerurile luminii lăuntrice a spiritului În schimb, duşmanii adevărului vor plânge şi îşi vor încleşta dinţii de furie, încercând să se ascundă în colţurile cele mai întunecate ale pământului, împreună cu discipolii lor (din ce în ce mai puţini), dar în zadar Căci de îndată ce Soarele Adevărului va fi răsărit, lumina sa va inunda chiar şi cele mai întunecate grote, iar duşmanii luminii nu îşi vor mai găsi refugiu nicăieri pe pământ În mijlocul acelui Soare al Adevărului Etern Mă voi afla Eu Voi deveni astfel Liderul umanităţii, pe care o voi guverna prin lumina sa, şi voi ghida personal vieţile şi destinele temporale şi eterne ale oamenilor V-am explicat astfel pe înţeles în ce va consta marea judecată a păgânismului vechi şi nou Vă voi oferi mai târziu şi o altă interpretare, pentru a o transmite mai departe oamenilor Deocamdată, să continuăm să privim acest răsărit minunat Urmăriţi cu atenţie fenomenele care preced apariţiei plenare a soarelui, căci doresc să vedeţi cu propriii voştri ochi cum vor evolua lucrurile în acele ultime zile ale păgânismului” (La început, discipolii au putut vedea o ceaţă densă şi complet întunecată, ridicându-se la orizont Când ceaţa a atins o înălţime de aproximativ şapte ori lungimea lanţului muntos care putea fi văzut în zare, ea a început să strălucească, fiind străbătută de tot felul de lumini, ca nişte fulgere În partea de sus a masei ceţoase, mai strălucitoare ca restul, din cauza nenumăratelor fulgere, a apărut un mare oraş ) „Priviţi imaginea noului Babilon, le-am spus Eu El indică declinul vechiului păgânism şi începutul noului păgânism Peste circa 5-600 de ani de acum înainte aşa va arăta umanitatea Continuaţi să priviţi formaţiunea” Şi-au concentrat cu toţii atenţia asupra imaginii care se forma în faţa lor, ale cărei scene se derulau cu o mare repeziciune Au putut fi văzute astfel marile mişcări ale naţiunilor şi nenumărate războaie Subit, în mijlocul oraşului a apărut ceva asemănător unui munte, pe care se afla un tron uriaş, la fel de strălucitor ca şi aurul Pe tron era aşezat un conducător cu o triplă coroană pe cap, care purta în mână un sceptru cu o triplă cruce în vârf Din gura sa ieşeau continuu săgeţi, iar în ochi i se citeau fulgere de mânie şi un orgoliu suveran Regii pământului s-au apropiat de el, mulţi dintre ei plecându-se în faţa lui El i-a privit cu bunăvoinţă pe aceştia din urmă, confirmându-le puterea, străfulgerându-i însă cu săgeţile sale pe cei care au refuzat să i se închine Am spus: „Această imagine nu prezintă un conducător particular asupra naţiunilor, ci personificarea vizibilă a Anticristului! Tripla cruce este un simbol al învăţăturilor Mele, care le vor fi impuse regilor şi naţiunilor lor cu forţa, falsificate însă de trei ori: mai întâi în cuvânt, apoi în adevăr şi în sfârşit în practica de zi cu zi Regii care refuză să se plece în faţa lui, pe care el îi blestemă, sunt cei care ascultă încă, într-o măsură mai mare sau mai mică, de vechile tradiţii autentice Săgeţile şi fulgerele lui cad asupra lor, dar nu reuşesc să îi rănească cu adevărat Continuaţi să priviţi, căci nu vă pot ilustra decât momentele cele mai importante prin care va trece umanitatea!” Au continuat cu toţii să privească cu cea mai mare atenţie scena „Iată, mulţi dintre regii care înainte s-au plecat în faţa celui de pe tron şi-au adunat acum armatele şi au pornit la luptă împotriva lui Priviţi, bătălia este crâncenă, iar tronul său se afundă din ce în ce mai adânc în pământ Regii care continuă să i se închine au rămas din ce în ce mai puţini şi nu o fac decât de dragul aparenţelor Cât despre cei care l-au părăsit, aceştia îi trimit înapoi fulgerele şi săgeţile emise către ei Cam atât despre aceste evenimente, care se vor petrece între anii 1000-1700 după trecerea Mea prin această lume Şi iată, acum Anticristul încearcă să se ridice din nou, înconjurat de hoarde întunecate, iar o parte din regi îi întind mâna, ajutându-l Aceştia îşi vor pierde însă cât de curând conştiinţa, iar popoarele pe care le conduc le vor smulge coroanele şi le vor da regilor puternici Priviţi! Tronul începe să se scufunde, iar regii se grăbesc către el şi îl despică în mai multe bucăţi În acest fel, puterea şi grandoarea Anticristului dispar complet Deşi continuă să arunce cu săgeţi şi cu fulgere slabe în jurul său, acestea nu mai pot face rău nimănui Majoritatea se întorc înapoi, rănindu-l pe el şi hoardele lui sinistre Ce semnifică ‚norii luminoşi’? Ei simbolizează comunităţile de oameni iluminate de Adevărul Divin Ele se apropie din ce în ce mai mult unele de altele, formând în final o singură mare comunitate, care nu reprezintă altceva decât pământul superior, născut din cerul de lumină! Acest pământ nou nu se va naşte însă din vechiul pământ natural, prin transformarea acestuia El va avea o vibraţie diferită, în care nu vor putea intra decât acele fiinţe umane care se vor considera fraţi şi surori, în numele Meu, prin acceptarea plenară în inimile lor a Adevărului Divin Ele sunt cele care vor crea pământul spiritual Pe acest nou pământ voi fi prezent Eu Însumi, guvernând poporul Celor Aleşi de Mine, care Mă vor vedea de-a pururi şi nu Mă vor mai pierde niciodată Priviţi cât de puternică este lumina care va coborî din acest pământ spiritual către cel natural, iluminându-l de parcă ar fi în flăcări! Mulţi dintre cei morţi vor ieşi din mormintele lor şi se vor îndrepta către lumină, îmbrăcându-se cu Veşmântul Adevărului şi înălţându-se la rândul lor către noua împărăţie Puteţi observa de asemenea alte suflete, de o calitate net inferioară, încercând să îmbrace veşmântul de lumină peste hainele lor întunecate, în încercarea de a crea un nou regat păgân anti-creştin, bazat pe vibraţia egoismului şi a dorinţei de putere Ei nu vor avea însă sorţi de izbândă, căci îmi voi da Eu Însumi drumul mâniei Mele divine, adică focului Adevărului Meu Iată, îngerii Mei coboară asupra lor ca nişte săbii aprinse, aruncându-i în abisul fără fund al anihilării depline Aceasta este marea judecată finală, care se va petrece peste încă o mie de ani Această perioadă va fi numită Domnia lui Christos pe Pământ Timp de o Mie de Ani, şi nu va fi întreruptă decât de un scurt război, care se va încheia cu această judecată finală Victoria care va fi obţinută va dura apoi de-a pururi Începând din acel moment, pe pământ şi în ceruri nu va mai exista decât un singur păstor şi o singură turmă Eu voi fi Păstorul veşnic al umanităţii, care va fi turma Mea, pe deplin unită cu toţi cei binecuvântaţi din ceruri Aceşti îngeri celeşti se vor amesteca în formă vizibilă cu oamenii de pe pământ, la fel ca la începuturile umanităţii Chiar şi pământul natural va suferi transformări importante Noi ţinuturi şi imperii, acoperite astăzi de apele oceanului, vor ieşi la suprafaţă, oferindu-le oamenilor un sol fertil Munţii înalţi care există la ora actuală vor fi făcuţi una cu pământul, umplând văile cu vârfurile lor măcinate şi oferind la rândul lor un nou pământ fertil În acele vremuri oamenii nu vor mai fi preocupaţi de comorile lumeşti trecătoare De aceea, cei care vor continua să trăiască pe pământul natural îşi vor derula existenţa în bună înţelegere şi armonie, având tot ce le trebuie Bolile care îi chinuiesc la ora actuală pe oameni vor dispărea complet de pe pământ Umanitatea va intra într-o epocă fericită şi va avea mari realizări Nimeni nu se va mai teme de moartea corpului fizic, căci oamenii vor înţelege în sfârşit ce înseamnă Viaţa Eternă a sufletului În acele vremuri, principalul accent în ajutorarea semenilor va fi pus pe educaţia corectă a copiilor şi pe sprijinirea eficientă a celor bătrâni şi slăbiţi, cu toată iubirea Pe acest pământ beatific, căsătoria va fi permisă, dar numai în conformitate cu Ordinea Mea Un mare număr de copii vor fi procreaţi, dar nu ca urmare a pasiunilor carnale, ci din iubirea cea mai pură, şi asta până la sfârşitul pământului Cred că aţi înţeles acum în ce va consta marea judecată a păgânilor de pe pământ” Atunci, discipolii M-au întrebat: „Învăţătorule şi Doamne! Vom putea asista şi noi la toate aceste evenimente, din regatul spiritelor? Şi cât timp va continua să existe acest pământ beatific până la sfârşitul timpului său?” Eu: „Se înţelege de la sine că veţi putea asista şi voi, din împărăţia cerurilor, la aceste evenimente Nu numai că veţi putea vedea, auzi şi simţi tot ce se va petrece pe pământ, dar voi veţi fi liderii umanităţii din acele vremuri Acest lucru va fi valabil nu doar pentru oamenii de pe noul pământ, ci şi pentru întregul macrocosmos (marele Om al Creaţiei), precum şi pentru nenumăratele comunităţi din ceruri, care nu sunt limitate în nici un fel Adevăr vă spun: nimeni nu a văzut şi nu a simţit vreodată preafericirile pe care le rezervă Tatăl Divin celor care îl iubesc mai presus de orice! V-aş mai putea arăta multe lucruri din cele ce vor urma, dar nu le-aţi putea suporta încă Când Spiritul Adevărului şi al Vieţii va coborî asupra voastră, iar voi veţi renaşte întru spirit, Duhul Meu vă va ghida prin toate profunzimile Luminii Mele, uluindu-vă Abia atunci veţi înţelege pe deplin Marile Cuvinte pe care vi le-am adresat acum, şi prin voi, pe care le-am adresat întregii umanităţi! În ceea ce priveşte cea de-a doua întrebare pe care Mi-aţi pus-o, aceasta nu dovedeşte prea multă înţelepciune Căci nu există un număr pe care mintea să-l poată cuprinde şi care să exprime anii pe care îi va parcurge pământul până la dispariţia sa Chiar dacă v-aş spune un asemenea număr, el nu are nici o relevanţă pentru cei care trăiesc în împărăţia spiritelor Dacă veţi respecta cu stricteţe Poruncile Mele referitoare la iubirea sinceră faţă de aproapele vostru, veţi înţelege cu uşurinţă că nimic nu răneşte mai presus un suflet pur decât mândria semenilor săi De aceea, învăţaţi-i pe oameni şi practicaţi voi înşivă bunătatea şi smerenia În acest fel, vă veţi respecta reciproc şi veţi trăi împreună în pace şi seninătate Ambiţia şi orgoliul nu conduc decât la dispreţ, resentimente, mânie, iritare, iar în cele din urmă la răzbunare şi război, cu toate consecinţele nefaste ale acestora Toţi cei aroganţi şi ambiţioşi sunt inevitabil plini de egoism şi de avariţie Ei doresc să obţină totul, pentru a-şi spori astfel importanţa pe pământ, călcând în picioare mii de semeni de-ai lor, reducându-i la sărăcie şi la mizerie Aşa s-au petrecut lucrurile în vremea lui Noe şi la fel se vor petrece (ba chiar mai rău) în ultimele zile ale păgânismului Acest iad în care se vor complace oamenii din propria lor vină va reprezenta marea judecată pe care aceştia şi-o vor pregăti singuri! Numărul imens al celor oprimaţi se va ridica în cele din urmă împotriva aroganţilor lor opresori, spulberându-i Acesta va fi cel de-al doilea Potop care se va abate asupra pământului, un Potop al focului născut din mânia celor oprimaţi prea multă vreme Va urma şi un foc natural, care va devasta multe locuri de pe pământ, căci, în lăcomia lor excesivă, oamenii acelor vremuri vor pătrunde în profunzimile pământului, unde vor găsi tot felul de comori Între altele, ei vor descoperi rămăşiţele pădurilor primitive, sub forma unei substanţe pe care o vor folosi pentru a se încălzi, pentru a topi metalele şi pentru multe alte scopuri, pregătindu-şi astfel judecata finală Cel mai mult vor avea de suferit cei puternici, care vor trăi în marile oraşe De aceea, respectaţi de-a pururi porunca smereniei şi a bunătăţii, născută din iubirea faţă de semenii voştri, pentru ca judecata să nu vă atingă Căci oriunde oamenii vor trăi în respectul Ordinii Mele, judecata finală nu îi va atinge” Interpretări biblice 1 „Nu vă voi părăsi, lăsându-vă fără alinare; voi veni la voi” (Ioan 14:18) Cum va putea fi recunoscută influenţa Sfântului Duh în vremurile care vor veni? Credeţi cumva că ea se va manifesta prin legi înţelepte, prin războaie juste, sau chiar prin canoane disciplinare? Nici vorbă! Căci nu Eu sunt motivul pentru care liderii pământului dau aceste legi, ci propriile lor beneficii Cu toţii tânjesc după putere, de la împăraţi, regi, prinţi, şi până la toţi şefii numiţi de ei Într-adevăr, trebuie să existe un împărat, un rege, un prinţ, dar nu de dragul dominării, ci al naţiunilor, care trebuie conduse de un lider către Mine Maniera în care sunt conduse ele nu face însă decât să le îndepărteze de Mine, conducându-le pe cărările lumii Oamenii nu sunt ajutaţi să devină mai puternici, ci mai slabi, pentru a putea fi guvernaţi astfel mai uşor Ce rol ar putea avea în acest proces Duhul Sfânt, de vreme ce monarhii nu fac decât să-şi transforme supuşii în nişte şerbi, asupra cărora au drept de viaţă şi de moarte? Un monarh adevărat ar trebui să fie un ghid şi un susţinător al poporului său, iar legile date de el ar trebui să aibă la bază legile Mele! Abia atunci va putea lucra Duhul Sfânt cu el, aşa cum s-a întâmplat odată pe pământ Duhul Sfânt nu are nimic de-a face cu inventarea maşinăriilor, cu munca fizică făcută de oameni, cu dezvoltarea excesivă a industriei şi cu puterea militară! Toate aceste influenţe aparţin spiritului acestei lumi, adică diavolului, şi ele au fost prezente pe pământ inclusiv pe vremea lui Noe şi a marelui Potop, precum şi în perioada Sodomei şi Gomorei, sau a Babilonului Cine ar putea susţine vreodată că toate acestea au fost opera Duhului Sfânt? Deloc întâmplător, asemenea acţiuni, contrare manifestării Duhului Sfânt, au fost întotdeauna urmate de o mare judecată O asemenea judecată vă aşteaptă chiar acum, pentru a vă demonstra că Sfântul Duh nu acţionează în lumea voastră modernă, care rămâne, din acest punct de vedere, o biată orfană Pentru scurt timp voi mai permite lumii voastre să îşi continue existenţa, până când va atinge apogeul de dinainte de cădere Va urma atunci o străfulgerare a cerului, în lumina căreia va deveni evident cine a urmat cărările lumii şi cine nu Ce se va întâmpla însă cu cei care au ales calea Mea? Adevăr vă spun: aceştia mai pot fi găsiţi ici şi acolo, dar au devenit mai rari decât nestematele pământului Ei duc o viaţă simplă, izolându-se pe cât posibil de lumea exterioară Marea lor bucurie şi singurul lor subiect de conversaţie sunt Eu, căci gura descrie întotdeauna ceea ce simte inima Aceştia nu vor rămâne orfani, căci Eu voi fi printre ei şi îi voi învăţa personal Ei îmi vor auzi întotdeauna vocea, recunoscând în ea Vocea Marelui Păstor, şi nu vocea unui fals profet, pe care nu ar fi dispuşi să-l urmeze De altfel, Cuvintele Mele li se adresează în primul rând lor Eu nu am nevoie de savanţi sau de legiuitori ai acestei lumi, ci numai de inimi smerite care să Mă iubească Acolo unde voi găsi aceste inimi, voi adăuga personal ceea ce a mai rămas de adăugat, într-o manieră mult mai inspirată decât ar reuşi vreodată această lume După ce se vor produce toate aceste evenimente, planeta va rămâne de-a pururi sub influenţa Sfântului Duh şi nimeni nu va mai fi orfan în această lume Adevăr vă spun însă: la ora actuală nu există decât foarte puţine suflete receptive la Cuvintele Mele! 2 „Atunci, va apărea semnul Fiului Omului pe cer” (Matei 24:30) Nu înţelegeţi în ce constă diferenţa între semne şi Fiul Omului? Şi cum trebuie înţeles conceptul de „cer”? Adevăr vă spun: nu există prostie mai mare decât să vă imaginaţi apariţia unei cruci pe cerul înstelat La ce ar putea folosi acestei lumi apariţia nu unei singure cruci, ci a unei multitudini întregi? Ar deveni inimile oamenilor mai bune? Nici vorbă! Savanţii voştri s-ar grăbi să declare aceste cruci nişte simple amăgiri, demonstrând originea lor naturală! Matematicienii s-ar strădui să interpreteze acest fenomen cu ajutorul legilor opticii Şi cum credeţi că ar reacţiona oamenii simpli, de pe stradă? Vă asigur Eu că ar păstra tăcerea, speriaţi de ceea ce se întâmplă Din cauza învăţăturilor false pe care le-au primit la biserică, ei ar fi convinşi că a sosit Ziua Judecăţii de Apoi Acestea ar fi singurele efecte pe care le-ar produce o asemenea viziune De altfel, au existat deja asemenea semne, pe care anumiţi profeţi dubioşi s-au grăbit să le interpreteze prin venirea sfârşitului lumii Oamenii care i-au ascultat au reacţionat diferit: unii au căzut în stări de disperare, alţii au râs, iar unii s-au grăbit să se bucure de „plăcerile vieţii” într-o manieră deşănţată şi iresponsabilă Dacă profeţiile false au condus la asemenea consecinţe stupide, ce credeţi că s-ar întâmpla dacă ar apărea pe cerul înstelat o cruce uriaşă? În cazul de faţă, prin „cer” trebuie să înţelegeţi credinţa religioasă născută din Cuvântul Meu, care reprezintă adevărata biserică Semnul Fiului Omului se referă la trezirea iubirii în inimile oamenilor, şi odată cu ea, a principalelor atribute divine: compasiunea, răbdarea, blândeţea, smerenia, supunerea, obedienţa şi toleranţa faţă de toate poverile crucii Acesta este semnul viu al Fiului Omului care va apărea pe cerul Vieţii Eterne interioare Acest semn nu va distruge, ci va da viaţă Într-adevăr, oamenii cu înclinaţii lumeşti vor plânge la apariţia lui, lamentându-se, căci amăgirea demoniacă în care s-au complăcut până atunci nu îşi va mai putea urma cursul Cei care îmi vor accepta semnul nu vor mai dori să aibă nimic de-a face cu negustorii, brokerii şi schimbătorii de valută, căci nu îşi vor mai orienta privirea decât acolo unde îl vor vedea pe Fiul Omului venind pe nori, într-o slavă de nedescris; altfel spus, nu vor mai fi atraşi decât de Cuvântul viu din inimile semenilor lor, sinonim cu Iubirea Eternă în toată plenitudinea ei „Norii cerului” sunt o metaforă pentru înţelepciunea infinită care sălăşluieşte în Cuvântul cel viu Iată care este, pe scurt, semnificaţia reală a acestui pasaj din Scriptură Aceşti nori vă vor permite în lumea de dincolo să intraţi în Împărăţia Mea şi vor reprezenta locuinţa voastră eternă Abia acolo veţi putea recunoaşte plenar, într-o stare de beatitudine absolută, adevărata putere şi slavă a Fiului Omului 3 „Iar Eu voi fi cu voi întotdeauna” (Matei 28:20) Nu veţi primi doar un singur semn, ci mai multe Ele vă vor indica faptul că Eu sunt de-a pururi prezent întru spirit în mijlocul vostru, alături de voi şi înlăuntrul vostru! Iată care vor fi aceste semne: Mai întâi, faptul că veţi ajunge să Mă iubiţi mai presus de orice pe lume Dacă cineva iubeşte ceva din această lume mai presus decât pe Mine, el nu este demn de Fiinţa Mea Divină Cel care Mă iubeşte însă mai presus de orice altceva se află deja – prin iubirea sa – înlăuntrul Fiinţei Mele, la fel cum Eu mă aflu deja înlăuntrul lui Al doilea semn al prezenţei Mele alături de voi va fi trezirea iubirii faţă de semenii voştri, tineri şi bătrâni deopotrivă, pe care veţi ajunge să-i iubiţi la fel de mult ca pe voi înşivă Cum l-ar putea iubi cineva pe Dumnezeu prin Mine, pe care nu Mă vede, dacă se dovedeşte incapabil să îşi iubească propriii semeni, pe care îi vede? Deşi, în prezent, voi Mă puteţi vedea şi auzi, va veni în curând o vreme când nu Mă veţi mai putea vedea cu ochii fizici Mă întreb dacă iubirea voastră va rămâne atunci la fel ca cea pe care Mi-o purtaţi acum, când Mă vedeţi Chiar dacă veţi continua să îmi păstraţi aceeaşi iubire, vegheaţi ca nici descendenţii voştri să nu uite de ea! Dacă cineva Mă va iubi în inima sa mai presus de orice, acţionând şi trăind la unison cu Voinţa Mea revelată vouă, voi veni la el întru spirit ca şi cum aş veni în persoană, şi îmi voi revela prezenţa în faţa lui Al treilea semn al prezenţei Mele alături de voi va consta în faptul că veţi primi întotdeauna tot ceea ce îi veţi cere – în numele Meu – Tatălui ceresc, manifestat prin persoana Mea Nu cred că mai trebuie să precizez că nu trebuie să îmi cereţi lucruri efemere şi valori ale acestei lumi Cei care vor cere asemenea lucruri nu vor demonstra decât faptul că le iubesc mai presus decât pe Mine, iar acest lucru nu poate fi echivalat cu un semn al prezenţei Mele printre voi Al patrulea semn al prezenţei Mele atotputernice va fi următorul: dacă veţi plasa, din iubire faţă de semenii voştri şi în numele Meu, mâinile pe oamenii bolnavi, sănătatea lor se va îmbunătăţi rapid, cu condiţia ca acest lucru să servească mântuirii sufletului lor Aveţi însă întotdeauna datoria să spuneţi în inima voastră: „Doamne, facă-se voia Ta, nu a mea!” Căci voi nu aveţi de unde să ştiţi dacă şi în ce condiţii poate servi vindecarea corpului fizic mântuirii sufletului Nimeni nu va trăi vreodată de-a pururi pe acest pământ în corpul său fizic, iar plasarea mâinilor în numele Meu nu va avea întotdeauna efecte vindecătoare Nu veţi comite însă nici un păcat dacă veţi încerca să procedaţi în acest fel, plini de iubire, iar în măsura în care voi considera că vindecarea trupească îi poate servi celui bolnav pentru mântuirea sufletului său, Eu vă voi asista Dacă aţi auzit că un prieten aflat la distanţă este bolnav, rugaţi-vă pentru el şi plasaţi-vă mental mâinile pe trupul său Sănătatea sa se va îmbunătăţi imediat (în condiţiile menţionate mai sus) Simultan, rugaţi-vă astfel în inima voastră: „Fie ca Domnul Iisus să te ajute! Fie ca El să te întărească, vindecându-te prin graţia, iubirea şi compasiunea Lui!” Dacă veţi rosti aceste cuvinte plini de credinţă, ţinând mâinile asupra celui bolnav (printr-un proces de vizualizare, dacă acesta se află la distanţă), el se va vindeca într-o oră (dacă această vindecare îi va servi mântuirii sufletului său) Al cincilea semn al prezenţei Mele va fi următorul: toţi cei care îmi vor îndeplini Voinţa vor renaşte spiritual Spiritul Meu Sfânt va coborî asupra lor, iluminându-i şi conferindu-le înţelepciunea supremă Ei vor primi astfel botezul vieţii Orice om are datoria să aspire către acest al cincilea semn! Dacă el se va manifesta, omul va dobândi Viaţa Eternă chiar în această lume Va putea face şi va putea crea la fel ca Mine, căci va fi – cu adevărat – una cu Mine V-am indicat aşadar semnele prezenţei Mele în mijlocul vostru Acţionaţi în consecinţă şi veţi ajunge cât de curând să simţiţi prezenţa Spiritului Meu înlăuntrul vostru Eu voi rămâne de-a pururi alături de Copiii Mei, întru spirit, prin Cuvânt şi în adevăr! Cei care Mă iubesc extraordinar de mult vor avea uneori ocazia să Mă vadă chiar în persoană, pentru câteva clipe În plus, Mă voi exprima frecvent prin gura celor care trăiesc în conformitate cu Cuvântul Meu, aspirând continuu către adevărul spiritual, punând Cuvintele Mele în inimile şi în minţile lor Băieţii şi fetele crescuţi de mici în credinţa faţă de Mine vor avea viziuni în care le vor fi explicate principiile Vieţii Eterne, ale cerului şi ale Fiinţei Mele, dar şi cele ale iadului şi ale lipsei de credinţă În acest fel, voi rămâne alături de Copiii Mei până la sfârşitul timpurilor! „Anticristul” (Text primit prin revelaţie de Gottfried Mayerhofer în anul 1871, cu referire la textul scripturii intitulat Revelaţia/Apocalipsa lui Ioan, capitolul 11) Mai întâi de toate, doresc să precizez că în Învăţăturile şi Cuvintele Mele veţi găsi mai multe binecuvântări şi mai multă viaţă, în măsura în care veţi trăi în conformitate cu ele, decât în toate profeţiile lui Ioan, indiferent cum le-aţi interpreta Vă pot spune un singur lucru: pământul şi umanitatea care trăieşte pe el sunt angrenaţi într-un proces de separare Toate evenimentele care se vor petrece sunt scrise, într-adevăr, în aceste profeţii, dar ele nu se vor împlini aşa cum le interpretaţi voi Din perspectiva răspândirii Cuvântului Meu, „scurtarea zilelor” înseamnă curăţarea pământului de elementele sale corupte, proces care a început deja de o bună bucată de vreme Unul din conceptele care vă sperie cel mai mult este cel de „Anticrist” Voi vă imaginaţi că este vorba de o persoană, dar dacă aţi privi cu atenţie lumea în care trăiţi, aţi descoperi că ea este plină de nenumăraţi „anti-creştini”, căci nu se poate vorbi la ora actuală de prea mulţi urmaţi demni ai lui Christos sau ai Învăţăturilor Mele, şi nici chiar aceştia nu sunt ce ar trebui să fie Adevăratul „Anticrist” se referă la obsesia generalizată care există pe pământ pentru orice alte lucruri decât cele propovăduite de Mine El se referă la înclinaţia marii majorităţi a oamenilor de a asculta numai vocea minţii, în timp ce inima rămâne condamnată la tăcere Prin minte înţeleg în cazul de faţă intelectul rece, care face calcule şi ierarhizează Privit ca principiu spiritual, acesta este „Anticristul” care a făcut atât de mult rău pe pământ, explicând oamenilor, prin argumente seducătoare, că numai ce înţelege intelectul este adevărat În schimb, ceea ce simte sau intuieşte inima nu este altceva decât fructul unei imaginaţii prea bogate! Doctrina materialistă este ultima etapă a înţelepciunii raţionale şi nu poate conduce decât la dependenţa de plăcerile grosiere şi la dispreţul faţă de tot ce este nobil, bun şi sublim Asta înseamnă „cunoaşterea fără credinţă”! Voi uitaţi cuvintele Mele de odinioară, prin care vă atrăgeam atenţia: „Cunoaşterea voastră este fragmentată!” Toate imaginile din Apocalipsa lui Ioan reprezintă simboluri spirituale Ele se referă la tulburările mentale epidemice care vor ajunge să domine umanitatea Pentru a decodifica aceste revelaţii, va trebui să învăţaţi să gândiţi pe un nivel mult mai înalt decât sunteţi capabili la ora actuală Va trebui să vedeţi şi să înţelegeţi – din punctul Meu de vedere – lumea interioară a sufletelor de pe pământ, îmbrăcate într-un trup material Va trebui să recunoaşteţi marile trenduri spirituale şi felul în care Mă folosesc Eu de ele pentru a-Mi duce la îndeplinire scopurile Oamenii îşi stabilesc alte scopuri, dar marile trenduri conduc inevitabil la îndeplinirea celor propuse de Mine, cu sau fără voia lor Cei care vor fi capabili să se înalţe până la acest nivel de conştiinţă vor înţelege la ce se referă textul biblic atunci când spune: „Ei şi-au ucis profeţii şi le-au lăsat trupurile moarte pe străzi timp de trei zile şi jumătate” Iată care este semnificaţia acestui text: „Oamenii au auzit învăţăturile Celor Aleşi de Mine, dar au refuzat să le accepte, bătându-şi joc de slujitorii Mei sau privindu-i ca şi cum nu ar exista deloc, ca şi cum ar fi morţi” Ei au respins învăţăturile Mele, adică „le-au lăsat să zacă pe străzi”, fără să creadă în ele, deşi nu le-au îngropat cu desăvârşire După o scurtă perioadă de timp (cele trei zile şi jumătate), adevărul a triumfat din nou, cel considerat mort a înviat şi s-a întors în locul de unde a plecat, adică la Mine Cei care înţeleg semnificaţia spirituală a acestor cuvinte vor realiza cu uşurinţă la ca se referă „oraşul Babilonului” sau „locul erorilor intelectuale” Cei care se vor arunca în braţele Mele vor putea contempla cu calm evenimentele care vor urma, ştiind că ele servesc întru totul copiilor rătăciţi ai umanităţii Înţelegând că lumea nu poate exista aşa cum se prezintă ea la ora actuală, căci nu acesta a fost scopul pentru care a fost creată, ei vor realiza faptul că Întoarcerea Mea este absolut garantată, căci trebuie să salvez ceea ce se mai poate salva! Ei înşişi vor acţiona într-o singură direcţie, pregătindu-se în permanenţă pentru a deveni demni de a fi numiţi Copiii Mei, pentru a nu fi înghiţiţi la măruntaiele pământului şi anihilaţi, împreună cu restul turmei! Potopul spiritual care are loc la ora actuală (Text primit de Jakob Lorber în anul 1849) Cel care v-a creat, v-a mântuit şi v-a sfinţit prin Cuvântul Său, vă transmite acum următorul mesaj: La ora actuală, pământul este inundat de un mare potop spiritual, întru totul similar celui care s-a petrecut acum 4000 de ani, pe vremea lui Noe Cel de atunci a ucis numai trupurile, în timp ce acesta ucide deopotrivă sufletele şi trupurile Sufletele sunt ucise din cauza spiritului dorinţei lor de putere, spirit care iese la suprafaţă ca o răsuflare otrăvită din adâncurile pământului, la fel cum altădată s-au revărsat apele Altfel spus, spiritele malefice au ieşit la suprafaţă, atacând sufletele şi corupându-le prin această dorinţă de putere Potopul actual poate fi comparat cu un foc, la el făcând referire textul biblic (Epistola lui Petru II, capitolul 3) atunci când vorbeşte de focul prin care va fi judecat a doua oară pământul Sprijiniţi-vă de Mine, cei care nu doriţi să fiţi cuprinşi de flăcările sale necruţătoare Nu mai emiteţi atâtea judecăţi şi renunţaţi să mai gândiţi în termenii: cutare are dreptate, în timp ce cutare nu are, căci adevăr vă spun: la ora actuală nimeni nu are dreptate pe pământ, cu excepţia celor care nu se agită deloc, rămânând neclintiţi alături de Mine, cu o credinţă la fel de solidă ca o stâncă şi lăsând totul pe seama Mea Orice alt fel de atitudine reprezintă un păcat! Toate aceste evenimente trebuie să se petreacă, de dragul Cuvântului lui Dumnezeu, sinonim cu cuvintele Mele rostite de dragul Ierusalimului, adică al întregii lumi Da, vor urma evenimente cutremurătoare Veţi vedea şi veţi auzi multe lucruri rele Naţiunile se vor condamna reciproc, iar oamenii vor construi spânzurători pentru semenii lor Cei care s-au salutat cu prietenie cu câteva minute înainte se vor trăda reciproc; tatăl îşi va trăda fiul şi fiul îşi va trăda tatăl! Chiar şi aşa, nu judecaţi niciodată pe nimeni şi lăsaţi lucrurile în seama Mea, căci aceasta este singura cale prin care veţi putea intra în Arca Mea, în Arca Păcii în care nici un rău al acestei lumi nu vă va putea atinge În aceste timpuri, nici o părtinire nu poate avea consecinţe benefice Dacă veţi condamna una din părţi, iar aceasta va avea câştig de cauză, veţi fi traşi la răspundere Voi nu aveţi de unde să ştiţi care dintre părţi va ieşi victorioasă Singurii care vor câştiga automat, conform Ordinii stabilite de Mine, vor fi cei care vor adera cu o credinţă totală la doctrina Mea, evitând deopotrivă laudele şi criticile! Eu sunt singurul care ştie cine trebuie lăudat şi cine trebuie criticat, răsplătindu-i pe toţi după măsura faptelor lor! Dacă una din părţi câştigă confruntarea, ascultaţi de puterea ei, căci nu ar fi putut să obţină victoria dacă Eu nu aş fi fost de acord! Dacă Eu am acceptat judecata lui Pilat şi nu m-am opus în nici un fel, deşi aceasta se referea la propriul Meu trup, nu aveţi nici un motiv să nu acceptaţi şi voi lucrurile care se vor petrece, cu menţiunea că nu trebuie să vă temeţi pentru siguranţa voastră Nici o pasăre nu cade de pe acoperiş fără ştirea Mea şi nu există nici un fir de păr pe capul vostru care să nu fi fost deja numărat de Mine Cum credeţi că s-ar putea petrece toate aceste evenimente fără acordul Voinţei Mele? Dacă aceasta este Voinţa Mea, este evident că voi avea grijă să îi protejez pe cei care Mă vor accepta în inimile lor, lăsând totul pe seama Mea Neştiute sunt căile Mele – nu aţi aflat încă acest lucru? Nu cred că mai este necesar să vă repet toate câte se vor întâmpla Aceste evenimente vor depinde de comportamentul oamenilor, de măsura în care aceştia Mă vor accepta sau Mă vor respinge Zarurile au fost aruncate, iar umanitatea va continua să fie târâtă de marele torent al dorinţei oarbe de putere Îi voi trimite atunci un alt Înger, Îngerul Foamei, dar şi pe cel al Ciumei Aceştia îi vor învăţa pe oameni lecţii complet diferite, care le vor schimba comportamentul Reţineţi şi aplicaţi ceea ce v-am mai spus odată: „Daţi Cezarului ce este al Cezarului, dar mai presus de orice, da-ţi-Mi Mie ceea ce este al Meu!” În acest fel, veţi trăi în pace atât cu lumea cât şi cu Mine, şi veţi fi întru totul Copiii Mei Amin Puterile cerului vor fi zguduite Copiii Mei! Stă scris: „Şi puterile cerului vor fi zguduite” Mulţi oameni cred că acest text se referă la căderea stelelor de pe cer, dar acest lucru nu se va întâmpla, căci semnificaţia acestor cuvinte este cu totul alta Multe suflete din alte sisteme solare s-au încarnat acum pe pământ O bună parte a lor s-a scufundat în materialismul cel mai grosier, uitând complet de credinţa lor într-o divinitate supremă, personificată, deşi s-au întrupat pe acest pământ tocmai pentru a o căuta Rudele lor, ba chiar toţi locuitorii din sistemele solare de pe care au provenit, se roagă fără încetare pentru cei care au plecat în căutarea „Marelui Spirit” sub forma „Tatălui preasfânt şi preaplin de iubire”, pentru a se întoarce apoi şi a le aduce ştiri despre Acesta Ce le vor spune aceste suflete atunci când se vor întoarce? Multe dintre ele nu se vor întoarce deloc după moarta trupului lor fizic, căci s-au scufundat prea tare în materialism, ataşându-se de el Prin graţia Mea, ele vor pleca într-un loc special, unde se vor purifica şi vor fi eliberate gradat Teoretic, cei veniţi de sus ar trebui să descopere primii calea către Mine, revelând-o apoi şi celor veniţi de jos Din păcate, de multe ori lucrurile stau chiar pe dos: cei veniţi de sus sunt tocmai cei care au adus atâta suferinţă şi durere pe acest pământ A sosit timpul să le arăt personal locuitorilor planetelor mari şi ai sistemelor solare care este adevărata imagine a pământului şi cum s-au comportat cei veniţi aici pentru a Mă căuta pe Mine Văzând adevărul, aceştia vor fi iritaţi, iar mânia lor se va extinde de pe Venus până pe Urka Aşa se face că „puterile cerului vor fi zguduite”, adresând din toate direcţiile un puternic apel către locuitorii de pe pământ În urma acestui influx energetic, pământul va fi afectat de puternice furtuni, care vor spulbera spiritele malefice şi încăpăţânate, căci nimeni nu li se va putea opune Abia după aceea voi veni Eu la cei care Mă consideră Tatăl lor preasfânt Amin! Regatul care va dura o mie de ani (regatul mileniului) (Text primit de Jakob Lorber în anul 1864) În calitatea Mea de unic Mântuitor, am avut grijă să asigur recunoaşterea adevăratei vieţi interioare de către oameni Aceasta va fi marea stâncă pe care puterile iadului nu o vor putea clinti din loc Eu voi fi piatra de temelie pe care diferiţii constructori au aşezat-o ici şi colo în lume Vai celor care nu vor respecta această piatră, căci vor fi spulberaţi şi făcuţi una cu pământul Cei pe care va cădea piatra de temelie vor fi transformaţi în praf şi pulbere! Aşa va începe Regatul de o mie de ani – concept pe care foarte puţină lume îl înţelege la ora actuală Cei care vor examina cu atenţie cifrele arabe vor înţelege prin analogie că numărul „o mie” se referă la cu totul altceva decât la 1000 de ani Numărul 1 din 1000 simbolizează personalitatea Mea ca om, în timp ce cele trei zerouri care îi urmează se referă la plenitudinea Trinităţii Mele Divine Altfel spus, expresia „o mie de ani” Mă reprezintă pe Mine în plenitudinea Divinităţii Mele Cuvântul „an” se referă la perioada în care voi conduce personal naţiunile acestui pământ, ghidându-i direct pe oameni, fie direct prin persoana Mea, fie prin slujitorii Mei recent treziţi Oamenii care vor trăi în această perioadă binecuvântată vor trebui să facă dovada libertăţii lor, la fel cum cei de astăzi trebuie să treacă prin marea bătălie cu materialismul Cei care vor supravieţui însă acestei bătălii vor fi îmbrăcaţi cu Veşmintele Nemuririi De aceea, puteţi spune că trăiţi în Marea Perioadă de Tranziţie Fericiţi sunt cei care acceptă din toată inima această învăţătură a Mea, fără să condamne nenumăratele fărădelegi care se petrec la ora actuală în lume De altfel, acestea nu vor dura prea multă vreme, căci voi avea grijă personal să le blochez, de dragul Celor Aleşi de Mine, care se vor bucura în sfârşit Conducătorii drepţi nu vor fi alungaţi de pe tronurile lor Dimpotrivă, Spiritul Meu va coborî asupra lor, astfel încât nu vor mai exista decât o singură turmă şi un singur păstor, aşa cum spune profeţia Înşeptita venire a Domnului (Text preluat din Casa Domnului, capitolul 46; Istoria primilor patriarhi – primită de Jakob Lorber în anul 1840) Şi voi veni de şapte ori, dar a şaptea oară voi veni învăluit în focul sfinţeniei Mele Vai celor care vor fi găsiţi atunci în păcat, căci vor cunoaşte focul mâniei Mele eterne! Ascultaţi: prima Mea venire pe pământ s-a petrecut la începuturile lumii, când am creat tot ce există, de dragul vostru V-am creat atunci inclusiv pe voi, de dragul Meu Mă voi întoarce în curând sub forma unui mare potop, pentru a spăla astfel murdăria de pe acest pământ Căci în interiorul său, pământul a devenit o oroare în faţa Mea, fiind plin de murdărie şi de mizerii, născute din lipsa voastră de ascultare Voi veni atunci de dragul vostru, pentru ca lumea să nu piară cu totul Un singur om va supravieţui atunci, devenind capul unei noi linii genealogice, al cărei ultim descendent voi fi Eu Însumi A treia oară, voi veni de multe ori la voi, la fel cum am venit şi până acum, uneori într-o formă vizibilă, alteori invizibilă, sub forma Cuvântului Spiritual, pentru a-Mi pregăti astfel calea A patra oară, voi veni întrupat, în marele moment, şi voi suferi mult A cincia oară voi veni la scurt timp, îmbrăcat în spiritul iubirii şi al sfinţeniei (penticostal) A şasea oară Mă voi revela sinelui interior al tuturor celor care Mă vor căuta cu credinţă mare în inimile lor, şi le voi fi ghid celor care se vor lăsa, plini de iubire, conduşi de Mine către Viaţa Eternă La vremea aceea voi fi foarte îndepărtat de această lume, dar toţi cei care vor fi acceptaţi vor trăi, iar Împărăţia Mea nu îi va mai părăsi niciodată În final, voi veni din nou, aşa cum spuneam mai devreme, dar această venire va fi permanentă, într-un fel sau altul! Ascultaţi şi încercaţi să înţelegeţi: găsiţi-vă sprijinul în iubire, căci aceasta va fi Mântuitorul vostru Iubiţi-Mă pe Mine mai presus de orice, căci aceasta va fi viaţa voastră veşnică De asemenea, iubiţi-vă unii pe ceilalţi, pentru a vă elibera astfel de judecată Graţia şi iubirea Mea dintâi să vă însoţească de-a pururi! Amin Marele şi noul Ierusalim Eu sunt acea coloană de lumină (referire la un fenomen luminos anterior, pe care Domnul îl interpretează pentru discipolii Săi, revelându-le corespondenţa spirituală a acestuia), întors din cer pe acest pământ, sub forma Cuvântului Meu Viu, pe care îl voi aşeza în viitor în inimile tuturor celor care Mă vor iubi şi care vor respecta Poruncile Mele La aceia voi veni în persoană şi Mă voi revela lor În acest fel, ei vor primi o cunoaştere nouă, primită direct de la Dumnezeu Împărţirea coloanei în nenumărate părţi componente simbolizează revelarea semnificaţiei spirituale profunde a tuturor Cuvintelor şi Învăţăturilor Mele, pe care le-am oferit oamenilor încă de la începuturile timpului, prin gura patriarhilor, a profeţilor, iar acum chiar prin propria Mea gură Din numeroasele revelaţii ale semnificaţiei spirituale profunde a Cuvântului lui Dumnezeu se va forma apoi o lumină mare şi o doctrină a vieţii care va coborî din ceruri asupra fiinţelor umane Cei care vor respecta Noua Învăţătură vor păşi de-a pururi în Noul Ierusalim, bucurându-se de o beatitudine nesfârşită, fără măsură, scop sau finalitate Căci Eu Însumi voi fi alături de ei, iar ei se vor bucura de nenumăratele splendori ale iubirii, înţelepciunii şi omnipotenţei Mele Începând din acest moment al căderii vechiului Ierusalim şi până la înălţarea Noului Oraş al Domnului pe pământ, lumina de care se vor bucura oamenii va fi foarte palidă Cât de curând, pe pământ vor apărea o sumedenie de profeţi şi preoţi falşi, care vor predica în numele Meu, făcând miracole efemere şi orbindu-i pe oameni Cu ajutorul liderilor naţiunilor, Anticristul va deveni foarte convingător, făcând lucruri care i-ar putea determina chiar şi pe Aleşii Mei să îngenuncheze în faţa noului Baal, dacă Eu aş permite acest lucru De aceea, voi trimite în acele timpuri mari cataclisme asupra oamenilor, aşa cum nu au mai fost văzute vreodată sub soare Baal va fi astfel învins, la fel ca şi prostituata Babilonului, iar lumina cuvântului viu va pătrunde în inimile multor oameni, alinându-i şi mântuindu-i pe cei oprimaţi şi încercaţi, care se vor bucura nespus şi îmi vor slăvi numele În acele timpuri, mulţi oameni vor ajunge să comunice cu spiritele cerului, care îi vor instrui ca maeştri, revelându-le toate secretele Vieţii Eterne trăite întru Dumnezeu, aşa cum vi le-am revelat chiar Eu la cea de-a treia venire a Mea, când aţi putut vedea oameni intrând şi ieşind prin cele 12 porţi De acum înainte, cele 12 porţi nu se vor mai referi la cele 12 triburi ale lui Israel, ci la cele 12 principii ale Învăţăturilor Mele, din care va fi construit noul oraş Acestea sunt alcătuite din cele 10 porunci ale lui Moise, la care se adaugă cele două porunci ale iubirii date de Mine Acestea sunt unicele porţi prin care oamenii viitorului vor putea intra în Oraşul iluminat al lui Dumnezeu Numai cei care vor respecta aceste porunci vor putea pătrunde în noul oraş, unde vor primi dreptul la viaţa eternă Cei care nu le vor respecta nu vor intra în noul oraş Nu întâmplător, cele 12 feluri de pietre preţioase din care au fost construite zidurile noului oraş se referă tot la cele 12 porunci divine Aceste 12 porunci nu reprezintă doar porţile prin care oamenii viitorului vor putea intra în oraşul vieţii şi al luminii, ci şi un zid de protecţie împotriva puterilor iadului şi ale materialismului, care nu le vor putea distruge niciodată După cum aţi putut observa, pietrele din care era alcătuit zidul străluceau fără pereche, în nenumărate culori Această viziune se traduce prin faptul că cele 12 porunci sunt conţinute în întreaga Înţelepciune Divină, care nu va putea fi atinsă de oameni decât respectând aceste porunci Căci în ele este conţinută întreaga înţelepciune a lui Dumnezeu, deci implicit şi puterea derivată din Acesta, căci în aceste porunci se ascunde Voinţa Divină Atotputernică, şi implicit cea mai înaltă libertate care poate fi atinsă vreodată Altfel spus, cei care vor pune întru totul la unison Voinţa lui Dumnezeu prin respectarea poruncilor vor deveni una cu puterea şi cu libertatea divină, renăscând spiritual şi devenind Copiii lui Dumnezeu, la fel de perfecţi ca şi Tatăl lor ceresc Respectaţi aşadar poruncile până la cel mai mic detaliu şi urmăriţi să atingeţi perfecţiunea chiar aici, pe pământ, pentru a deveni la fel ca Tatăl vostru din ceruri Veţi putea astfel să faceţi ceea ce fac Eu acum, ba chiar lucruri mai mari decât cele făcute de Mine Dacă veţi reuşi acest lucru, veţi putea deveni cetăţeni ai Noului Ierusalim chiar înainte de vreme Interpretarea celui de-al doilea capitol din Isaia Ceea ce a văzut Isaia, fiul lui Amoz, referitor la Iuda şi la Ierusalim, se va petrece în zilele din urmă Muntele pe care va fi clădită Casa Domnului va fi aşezat mai presus de toţi munţii şi de toate colinele Şi toţi păgânii vor avansa către el Iată, Eu sunt acel munte mai presus de ceilalţi munţi şi temelia Casei Domnului La ce se referă această casă? Ea reprezintă Cuvântul Meu, pe care l-am rostit timp de mai multe secole prin gura profeţilor Mei, iar acum îl rostesc prin gura Fiului Omului Aşadar, Eu sunt muntele, iar Cuvântul Meu este casa de pe munte În jurul nostru se adună păgânii din toate colţurile lumii, veniţi aici să cerceteze muntele şi să locuiască în marea casă Cât despre evrei, acestea sunt ultimele zile pe care le mai au de trăit, căci ei se îndepărtează de munte şi de casă, adică de tot ce este atotputernic şi suprem, ameninţând chiar să le distrugă Isaia continuă astfel: „Şi multe naţiuni vor veni şi vor spune: Haideţi să urcăm pe Muntele Domnului, către Casa Dumnezeului lui Iacov, pentru ca Acesta să ne înveţe căile Sale, iar noi să putem păşi pe Cărările Sale Căci Legea va veni din Sion, iar Cuvântul Domnului de la Ierusalim” Semnificaţia acestui text este limpede: prin Sion (de la Z’e on = Voinţa Lui) se face referire la munte, adică la Domnul sau la Mine, iar prin Ierusalim la Casa Domnului de pe munte, adică la Cuvântul Meu şi la Învăţăturile Mele Cine sunt însă naţiunile care spun: „Haideţi să urcăm pe Muntele Domnului, către Casa Dumnezeului lui Iacov, pentru ca Acesta să ne înveţe căile Sale, iar noi să putem păşi pe Cărările Sale Căci Legea va veni din Sion, iar Cuvântul Domnului de la Ierusalim”? Este vorba de acele fiinţe umane care se vor întoarce pe viitor la Mine, însuşindu-şi Cuvântul Meu şi punând în practică Voinţa Mea Căci Cuvântul Meu indică drumul către viaţă, iar prin el, Voinţa Mea arată calea pe care trebuie să meargă oamenii Respectarea Voinţei Mele este însă mult mai eficientă decât simpla ascultare a Cuvântului Meu, la fel cum este mult mai confortabil să păşeşti pe un drum larg şi neted, decât pe o cărare îngustă şi dificilă Cei care doresc să urce pe cel mai înalt dintre munţi şi să pătrundă acolo în Casa Cuvântului Meu Viu nu trebuie să se oprească la poalele muntelui De aceea, ei trebuie să o apuce inclusiv pe cărarea cea strâmtă care duce în vârful muntelui, căci numai aşa pot ajunge la Casa Domnului V-am explicat aşadar semnificaţia acestui text, inclusiv a cuvintelor Z’e on şi a Ierusalimului Aşa se explică afirmaţia profetului prin care acesta spune că legea va veni din Z’e on, iar Cuvântul Domnului de la Ierusalim Toţi cei care ascultă, acceptă şi trăiesc în conformitate cu Cuvântul Meu, pe care l-am adresat deseori oamenilor prin gura profeţilor Mei, vor ajunge la Mine, şi deci la Cuvântul cel Viu şi la toată puterea lui, căci tot ceea ce există în spaţiul infinit nu reprezintă altceva decât Cuvântul Meu Viu şi puterea sa eternă Unul dintre farisei, un scrib, a venit la Mine pe Muntele Măslinilor şi Mi-a spus: „Învăţătorule şi Doamne, explicaţiile Tale referitoare la cele două versete sunt la fel de clare ca şi lumina soarelui la amiază Lucrurile mi-au devenit cât se poate de limpezi, dar după ele urmează alte patru versete, care spun: ‚Şi Domnul îi va judeca pe păgâni, şi va pedepsi naţiunile Acestea îşi vor transforma săbiile în pluguri şi suliţele în seceri Naţiunile nu vor mai ridica niciodată armele unele împotriva altora şi nimeni nu se va mai pregăti pentru război’ Ce se înţelege în acest caz prin naţiuni şi cine sunt acei păgâni care, după ce vor fi judecaţi, nu vor mai duce războaie unii împotriva altora? Probabil că aceste naţiuni nu se vor naşte pe pământ decât într-un viitor foarte îndepărtat, căci generaţiile actuale, cu regii lor lacomi, tiranici şi orgolioşi, vor continua să ducă războaie până la sfârşitul lumii” I-am răspuns: „În calitatea ta de scrib, tu cunoşti foarte bine Legea şi profeţii, dar nu pot spune că le-ai înţeles semnificaţia spirituală profundă! Tu ai apucat-o pe drumul cel lat şi neted, dar nu ai pus piciorul pe cărarea îngustă care conduce către culmea adevăratei cunoaşteri Cei care acţionează conform legii, dar nu ajung pe culmea muntelui Domnului şi nu intră în Casa Sa, sau, altfel spus, care nu pătrund semnificaţia interioară a Cuvântului lui Dumnezeu, nu vor recunoaşte spiritul viu al legii şi al profeţilor” Explicarea altor metafore ale lui Isaia Scribul a continuat: „Bine, dar de ce au vorbit toţi profeţii într-o manieră atât de ocultă şi de greu de înţeles? Ar fi trebuit să se gândească la faptul că poporul nu va înţelege cuvintele lor!” Eu: „Am mai auzit această obiecţie acum câteva zile, aici, pe Muntele Măslinilor, şi v-am demonstrat deja că ea nu are nici un fundament De aceea, nu voi mai repeta ceea ce v-am spus atunci Ce ar mai însemna un Cuvânt al lui Dumnezeu dacă ar fi lipsit de o semnificaţie interioară?! Îţi poţi imagina o fiinţă umană lipsită de măruntaie? Încearcă să gândeşti cu înţelepciune! Vă voi explica acum adevărata semnificaţie, altminteri atât de evidentă, a celui de-al patrulea verset din Isaia Aşadar, fiţi atenţi! Domnul, cu care Eu sunt una prin Cuvântul Meu, îi va judeca pe păgâni şi va pedepsi multe naţiuni! Cine sunt păgânii şi ce reprezintă naţiunile? Păgânii sunt toţi cei care nu îl cunosc pe adevăratul Dumnezeu, rugându-se şi venerând idoli morţi şi pe Mamonul acestei lumi Iudaismul este înconjurat din toate părţile de această idolatrie şi oriîncotro aţi apuca-o în această lume, către est, vest, nord sau sud, nu veţi întâlni decât păgâni de toate felurile Ştiţi însă foarte bine că la Mine au venit păgâni de pretutindeni, Mi-au ascultat Cuvântul şi Mi-au văzut semnele, şi au început să-Mi accepte Învăţătura În acest fel, Cuvântul Meu îi judecă şi îi triază, punându-i pe calea cea dreaptă, şi astfel ei încetează să mai fie păgâni, transformându-se în unşi ai Domnului şi în adevărate naţiuni ale lui Dumnezeu Ei nu îşi vor păstra însă credinţa actuală În curând, printre ei vor apărea falşi unşi ai Domnului, care vor face semne, amăgindu-i pe regi şi pe prinţi Ei vor obţine prin uzurpare o mare putere lumească şi îi vor trece prin foc şi sabie pe toţi cei care li se vor opune În final, ei se vor împărţi în numeroase secte şi culte Aceştia sunt cei pe care Eu, Domnul, îi voi pedepsi pentru lipsa lor de iubire, minciuna, orgoliul, încăpăţânarea, dorinţa de putere şi certurile lor, pentru faptul că îşi vor persecuta semenii şi vor duce războaie Până atunci însă va mai trece ceva timp, la fel cum din vremea lui Noe şi până astăzi a fost necesară trecerea unui anumit interval de timp Ca şi pe timpul lui Noe, când oamenii o ţineau în petreceri continue, în mari festivaluri şi banchete, acceptând onorurile celor din jur şi pedepsindu-i pe cei care refuzau să se închine în faţa idolilor lor, şi când Marele Potop i-a alungat de pe suprafaţa pământului pe toţi răufăcătorii, la fel se vor petrece lucrurile şi în vremea din urmă Atunci însă, răufăcătorii nu vor fi luaţi de ape, ci de focul mâniei Domnului Atunci va veni vremea când adoratorii adevărului şi ai luminii lui Dumnezeu, toţi cei cu inimile pure şi bune, îşi vor transforma săbiile în pluguri şi suliţele în seceri, renunţând pentru totdeauna la război Începând din acele vremuri, nici o naţiune nu va mai ridica sabia împotriva alteia, cu excepţia câtorva păgâni risipiţi prin deşerturi Chiar şi aceştia vor fi însă pedepsiţi şi eliminaţi de pe suprafaţa pământului Şi astfel, pământul va fi din nou binecuvântat Solul său va da fructe bogate, iar bătrânii vor avea din nou putere asupra elementelor naturii Aceasta este semnificaţia spirituală a celui de-al patrulea verset din Isaia, care ţi-a scăpat până acum În spatele ei se ascunde însă o alta, încă şi mai profundă, pur spirituală şi divină, care nu poate fi descrisă în cuvinte, căci nu poate fi înţeleasă cu intelectul vostru lumesc Nu veţi putea păşi în adevărata lumină spirituală a lui Dumnezeu până când nu veţi intra în Casa Domnului de pe muntele lui Dumnezeu, care se va înălţa pe casa lui Iacov, aşa cum afirmă cel de-al cincilea verset din Isaia Spune-Mi dacă ai înţeles acum mai clar acest fragment biblic” O exegeză a textului din Isaia 2:6-22 Profetul continuă astfel: „Tu ţi-ai abandonat naţiunea – casa lui Iacov, care a ajuns înţesată de trădători şi de barbari, precum filistinii sau copiii străinilor de pretutindeni Pământul lor este plin de aur şi de argint, iar comorile lor sunt nesfârşite Numărul cailor şi trăsurilor lor este atât de mare încât nu poate fi cunoscut Pământul lor este plin de idoli, şi ei se închină până la sol în faţa lucrărilor ieşite din mâinile lor Oamenii simpli se închină, iar cei bogaţi se smeresc, iar Tu, Doamne, nu le vei ierta acest lucru O, naţiuni necredincioase, intraţi în stâncă şi ascundeţi-vă în praf, din teamă faţă de Domnul şi din cutremurare faţă de măreţia şi slava Lui nesfârşite!” Aceste cinci versete se referă la acelaşi lucru, respectiv la starea de degradare a bisericii sau a Casei Domnului pe pământ, atât în cazul evreilor de până acum, cât şi al celor care vor veni după noi Motivul pentru care voi îngădui mutarea Casei lui Iacov pe muntele Domnului se datorează indolenţei cu care aplică oamenii poruncile lui Dumnezeu şi care îi face să trăiască la fel ca naţiunile barbare şi indolente din Orient, nu foarte diferite de animalele sălbatice Ceea ce fac astăzi fariseii şi evreii de felul lor vor face în viitor şi descendenţii umanităţii Ei vor stabili tot felul de zile cărora le vor atribui diferite semnificaţii speciale şi pe care le vor numi sărbători religioase, iar cei care se vor împotrivi acestor cutume vor fi trecuţi prin foc şi sabie Simultan, vor apărea tot felul de ghicitori care le vor prezice oamenilor viitorul, acceptând să fie lăudaţi şi bine plătiţi Asemenea acţiuni vor fi mult timp de acum înainte mult mai bine plătite decât munca cinstită, cu plugul şi cu secera Pentru a-şi putea păstra veniturile grase, ei îşi vor trimite apostolii în întreaga lume, la fel cum procedează fariseii de astăzi, pentru a-şi face propagandă şi a racola străini în sectele lor Pe când erau simpli păgâni, erau destul de răi, dar când vor îmbrăţişa plenar filistinismul lumesc vor deveni de o sută de ori mai răi! Prin aceste acţiuni, ţara lor se va îmbogăţi peste măsură, iar lăcomia lor pentru comorile acestei lumi, dorinţa lor de putere şi tentaţia de a purta războaie nu vor mai cunoaşte limite Profetul se referă metaforic la acest proces atunci când vorbeşte de numărul nesfârşit de cai şi de trăsuri Teritoriul peste care vor domni ei va fi plin de idoli şi de temple La fel a procedat Solomon cel Înţelept, în pofida avertismentului personal al Domnului, care a ridicat tot felul de temple în jurul Ierusalimului în onoarea diferitelor zeităţi păgâne, la dorinţa nevestelor sale străine Aceşti nerozi orbi se vor închina în faţa idolilor lor şi se vor închina în faţa lucrărilor ieşite din mâinile lor, având convingerea ridicolă că îi fac astfel pe plac lui Dumnezeu Toţi cei care vor refuza să procedeze la fel ca ei vor fi persecutaţi şi ameninţaţi cu moartea De dragul splendorii tronului lor pământesc, mulţi regi vor adera la doctrina absurdă a filistinilor, trecându-i prin foc şi sabie pe adoratorii tot mai puţini la număr ai luminii şi ai adevărului cel viu Dar Domnul se va întoarce pe pământ şi va pedepsi acele naţiuni care şi-au condus popoarele pe cărări greşite, în numele Lui! Abia atunci, lumina cea vie a adevărului va ieşi la suprafaţă, iar prietenii întunericului vor fi izgoniţi pentru totdeauna Speriaţi de slava şi atotputerea Domnului, cei puternici şi sus-puşi vor fugi în munţi, ascunzându-se printre stânci şi în peşteri, dar în zadar! Profetul continuă apoi cu patos: „Ochii superiori ai omului (orgoliul conducătorilor) vor fi umiliţi, iar trufia sa va fi redusă În acele vremuri numai Domnul va fi lăudat Ziua (Lumina) Domnului Sabaot va depăşi tot ce este înalt şi sublim în această lume, inclusiv cedrii din Liban (preoţii), stejarii din Bashan (principalii susţinători ai preoţilor idolatri), munţii înalţi (conducătorii) şi colinele trufaşe (nobilii de la curtea regilor), turnurile înalte (generalii) şi zidurile puternice (armatele), toate navele de pe ocean şi întreaga muncă pământească (industria) Mândria omului va fi smerită şi trufia oamenilor va fi plecată Numai Domnul va fi înălţat în ziua aceea Toţi idolii vor pieri Oamenii vor intra în peşterile stâncilor şi în crăpăturile pământului (locurile în care obişnuieşte să se ascundă Mamona), de frica Domnului şi de strălucirea măreţiei Lui, când se va scula să îngrozească pământul (Lumina Adevărului Etern) În ziua aceea, oamenii îşi vor arunca idolii de argint şi idolii de aur, pe care şi-i făcuseră să se închine la ei, îi vor arunca la cârtiţe şi la lilieci, şi vor intra în găurile stâncilor şi în crăpăturile pietrelor, de frica Domnului şi de strălucirea măreţiei Lui, când El se va scula să îngrozească pământul Terminaţi-o cu omul, a cărui suflare este în nările sale (suflul în nări se referă la orgoliul lumesc!) Dar voi nu ştiţi cât de înaltă este poziţia lui în această lume” Ei bine, aţi aflat acum cât de simplă este explicaţia care traduce întregul capitol doi din profetul Isaia, unul dintre cele mai remarcabile din Biblie Ultimele versete îşi dezvăluie cu uşurinţă semnificaţia, în măsura în care înţelegeţi primele versete Adevăr vă spun: aceste lucruri au început deja să se petreacă, dar ele vor ajunge la apogeu abia peste circa 1900 de ani, căci nici chiar în Consiliul Meu nu poate fi schimbată această stare de lucruri, de vreme ce omului trebuie să i se lase libertatea voinţei – singura care poate permite înlăturarea indolenţei umane Aceasta este rădăcina tuturor păcatelor şi a depravării Aţi înţeles până aici? Poate că pe voi nu vă bucură ce v-am spus, dar generaţiile viitoare se vor bucura când vor fi zguduite şi smulse din indolenţa lor în acele vremuri de mare agitaţie, când naţiunile se vor ridica una împotriva celeilalte, din motive de corupţie Dar toate acestea vor fi elucidate în capitolul următor Spuneţi-Mi în ce măsură aţi înţeles această chestiune de o importanţă maximă! Spun „de o importanţă maximă” pentru că doresc să înţelegeţi corect, voi şi urmaşii voştri, cât de important este să vă feriţi de indolenţă O exegeză a capitolului 3 din Isaia Condiţiile care trebuie să prevaleze şi care respectă ordinea divină Domnul: „Capitolul care urmează are de asemenea o mare valoare profetică, deopotrivă pentru timpul prezent şi acel viitor despre care v-am mai vorbit Iată ce spune primul verset al profetului, extrem de semnificativ: ‚Căci iată, Stăpânul, Domnul oştirilor, va lua din Ierusalim şi din Iuda orice sprijin şi orice mijloc de trai, orice rezervă de pâine şi orice rezervă de apă!’ În mod evident, prin ‚Ierusalim’ trebuie să înţelegeţi întreaga evreime şi starea ei actuală, aşa cum există ea de mult timp ‚Iuda’ se referă însă la viitoarele generaţii, care prin acceptarea învăţăturilor Mele, se vor alătura evreilor Din cauza marii lor indolenţe, ele se pot aştepta la aceeaşi soartă cu cea care îi aşteaptă acum pe evrei, dar într-o măsură mult mai mare Prin luarea rezervelor de pâine trebuie să înţelegeţi luarea iubirii şi a compasiunii, a adevăratei înţelepciuni născute din Dumnezeu, lucru care va conduce la o mare confuzie şi la întunecarea sufletului Nici un om nu va mai putea să-i dea fratelui său un sfat bun, căci acesta nu va avea încredere în el şi îi va spune: ‚Cum poţi să-mi vorbeşti de lumină, când te afli tu însuţi în acelaşi întuneric ca şi mine?’ Această stare de neajutorare în care se vor complăcea oamenii, din cauza indolenţei cauzate de propriile lor greşeli, este explicată de profet prin versetele următoare: ‚Domnul îi va lua astfel pe viteaz şi pe omul de război, pe judecător şi pe proroc, pe ghicitor şi pe bătrân, pe sfătuitor, pe meşteşugarul ales şi pe vrăjitorul priceput, pe căpetenia peste cincizeci şi pe cel pus în cinste’ Nu întâmplător i-am lăsat la urmă pe căpetenia peste cincizeci şi pe cel pus pe cinste, căci există un motiv pentru acest lucru Iar acum, explicaţia: Cine este cel viteaz şi omul de război? Cel viteaz se referă la oamenii plini de credinţă în Mine, aşa cum a fost David, iar omul de război se referă la toţi cei care îi urmează, simţindu-se inspiraţi de credinţa acestora şi cucerind în numele acestei credinţe pe toţi duşmanii binelui şi ai adevărului născut din Dumnezeu Cine poate fi însă un judecător bun şi drept în acele timpuri în care apa vie din cer nu va mai coborî decât rareori asupra umanităţii, iar sufletele oamenilor vor fi scufundate în întunericul cel mai deplin? Cine va avea atunci harul profeţiei (la cine se referă prorocul)? Şi chiar dacă se va mai găsi cineva care să aibă acest har, cine îl va mai crede?! Cine va mai fi capabil să le profeţească celor orbi şi surzi întru spirit? Pe cine va alege această umanitate scufundată în întuneric drept bătrân şi lider, datorită înţelepciunii sale supreme?! Încercaţi să înţelegeţi ce vă spun!! Cei care vor fi lipsiţi de pâinea şi de apa spirituală, nu vor mai avea nimic Căci cei pe care Dumnezeu îi pedepseşte cu orbirea spirituală suportă pedepsele cele mai aspre Lor li se ia totul, rămânând complet neajutoraţi şi incapabili să primească de undeva vreun sfat şi vreun ajutor Această măsură, de o severitate extremă, este ultima care poate fi luată în vederea contracarării indolenţei în creştere a umanităţii şi a tuturor depravărilor acesteia Prin luarea pâinii şi apei spirituale, oamenii se vor trezi în culmea suferinţei, la care se vor adăuga şi celelalte privaţiuni, pe care profetul le enumeră în versetul trei, atunci când declară: ‚Umanităţii îi vor fi luaţi sfătuitorul, meşteşugarul ales şi vrăjitorul priceput’, adică toţi acei oameni de geniu, capabili să aducă inovaţii în toate domeniile vieţii, făcând foarte mult bine datorită înţelepciunii lor Încă şi mai neplăcută va fi însă luarea căpeteniei celor 50! La cine se referă aceasta, şi de ce tocmai 50? Veţi înţelege imediat explicaţia Încă din timpuri imemoriale, o societate foarte numeroasă, care respectă ordinea divină, trebuie să se ocupe de 50 de domenii principale pentru a-şi asigura necesităţile vieţii Tot ce nu ţine de aceste 50 de domenii aparţine deja orgoliului, şi tot ce este mai prejos de ele se traduce prin slăbiciune, nevoi şi lipsuri Pentru ca fiecare domeniu esenţial al vieţii să poată fi gestionat aşa cum trebuie, el trebuie să aibă în fruntea sa o căpetenie, un căpitan care să îl cunoască de la A la Z Dacă în fruntea sa va fi pus un om nepriceput, nu este de mirare că fructele obţinute vor fi din ce în ce mai slabe calitativ, iar mai devreme sau mai târziu vor dispărea cu desăvârşire Cum ar putea subzista o comunitate numeroasă în condiţiile în care, datorită propriei sale indolenţe şi neglijenţe, şi-ar pierde toţi cei 50 de căpitani? Adevăr vă spun: ea va deveni la fel de coruptă ca şi societatea evreiască actuală, în care singurii care mai deţin proprietăţi sunt hoţii şi tâlharii, care se bucură de roadele pământului obţinute prin sudoarea celor sărmani, asigurându-şi doar burţile lor, în timp ce miile de neajutoraţi flămânzesc într-o stare de sărăcie extremă Căci unde este acum căpetenia înţeleaptă care să aibă grijă de ei, dându-le de lucru în domeniul respectiv şi hrănindu-i? Tot mai multe domenii de activitate nu vor mai avea asemenea căpetenii înţelepte, iar lipsurile oamenilor vor deveni din ce în ce mai numeroase Desigur, căpetenii se vor găsi destule, dar nu din categoria celor înţelepte, ci a celor corupte, care nu vor guverna de dragul oamenilor, ci exclusiv pentru sine De aceea, nu-i putem considera căpetenii înţelepte, aşa cum existau pe vremea Judecătorilor Mei, ci hoţi şi tâlhari V-am explicat aşadar în ce măsură depinde bunăstarea exterioară şi interioară a oamenilor dintr-o comunitate numeroasă de principalii lideri ai celor 50 de domenii de activitate care asigură necesităţile umane De cine depinde numirea acestor lideri într-o ţară condusă de un singur suveran sau de un rege? De un singur lucru: de înţelepciunea regelui respectiv! Ce spune în această privinţă profetul nostru, în numele Domnului? ‚Le voi da nişte tineri drept căpetenii şi nişte copii vor stăpâni peste ei! Iar oamenii se vor asupri unii pe alţii, unul va apăsa pe celălalt, fiecare pe aproapele lui Tânărul va fi obraznic faţă de cel bătrân şi omul de nimic faţă de cel onorabil!’ Aceste cuvinte sunt cât se poate de clare, aşa că nu mai trebuie explicate În aceste condiţii, nu pot decât să vă atrag atenţia asupra consecinţelor extrem de malefice ale acestei stări de lucruri, deşi sunt convins că vi le puteţi imagina şi singuri Într-o asemenea societate lipsită de legi şi de ordine nu poate să domnească decât haosul cel mai cumplit şi o nemulţumire generalizată Nevoile oamenilor vor fi numeroase De aceea, ei se vor revolta împotriva liderilor lor egoişti, pe care îi vor alunga sau chiar îi vor ucide La acest lucru se referă pasajul biblic în care se vorbeşte de faptul că ‚naţiunile se vor ridica la luptă unele împotriva celorlalte’ Atât timp cât, în orbirea lor spirituală, oamenii vor continua să-şi umple stomacul cu alimente din ce în ce mai toxice, ei vor trebui să suporte consecinţele caracterului lor indolent, căzând pradă tuturor opresiunilor posibile Dacă vor fi supuşi însă privaţiunilor, riscând să moară de foame, ei se vor ridica şi vor ataca în haită, la fel ca nişte hiene furioase Acest lucru s-a întâmplat pe pământ de când există umanitatea” Prăbuşirea falselor religii Un extras din Isaia 3:6-26, 4:1 Domnul: „În aceste condiţii, totul este distrus şi trecut prin foc Toţi cei acuzaţi de faptul că au contribuit, prin egoismul lor feroce, la nefericirea popoarelor, vor cădea victimă răzbunării acestora Dar ce se va întâmpla atunci? Oamenii nu vor mai avea nici un fel de lideri, nici buni nici răi Anarhia va deveni deplină Toţi vor face ceea ce doresc, dar, ca întotdeauna, cei puternici îi vor putea oprima pe cei slabi după pofta inimii lor! Atunci, se vor ridica din nou cei care vor dispune de un dram de înţelepciune şi vor spune: ‚Această stare de lucruri nu mai poate continua! Noi, cei care dispunem de mai multă putere şi de o mai mare înţelepciune, le cerem oamenilor să îşi aleagă un lider din rândul nostru Şi vom face astfel o casă mare, în care vor locui doi fraţi cu ocupaţii diferite!’ Ce se va întâmpla atunci? Profetul ne explică, pe bună dreptate: Ascultaţi ce spune el: ‚Unul va apuca pe fratele său în casa părintească şi îi va zice: „Tu ai o haină (cunoaştere şi experienţă), fii căpetenia noastră! Ia dărâmăturile acestea sub mâna ta!’ Dar în aceeaşi zi el va răspunde: „Nu pot să fiu eu cel care leagă rănile, căci în casa mea nu este nici pâine (credinţă şi bunătate), nici haină (adevăr şi credinţă); nu mă puneţi căpetenie peste popor” Se clatină Ierusalimul, se prăbuşeşte Iuda (generaţiile din acele timpuri), pentru că vorbele şi faptele lor sunt împotriva Domnului, înfruntând privirile Lui slăvite (Lumina Înţelepciunii Lui) Înfăţişarea feţei lor mărturiseşte împotriva lor şi, ca Sodoma, îşi dau pe faţă păcatul, fără să-l ascundă Vai de sufletul lor, căci şi-au adus răul peste ei înşişi!’ Şi iată cum continuă suveranul ales (care aş putea fi chiar Eu Însumi): ‚Bine de cel drept Lui îi va merge bine, căci va mânca rodul faptelor lui Vai de cel rău! Lui îi va merge rău, căci va culege rodul mâinilor lui Cât despre poporul meu, îl asupresc nişte copii şi îl guvernează nişte femei! Poporul meu, conducătorii tăi (falşii profeţi) te duc în rătăcire (vezi Roma de astăzi!) şi pustiesc calea pe care umbli!’ Domnul se înfăţişează la judecată şi stă în picioare ca să judece popoarele El va intra la judecată cu bătrânii poporului Său (scripturile) şi cu mai-marii Lui: ‚Voi (fariseii şi romanii) sunteţi cei care Mi-aţi mâncat via! Prada luată de la sărac este în casele voastre! Cu ce drept îmi zdrobiţi poporul şi îi apăsaţi pe săraci?’ zice Stăpânul, Domnul oştirilor Domnul zice: ‚Pentru că fiicele Sionului sunt mândre (învăţăturile false ale prostituatei Babilonului) şi umblă cu gâtul întins şi cu priviri pofticioase, pentru că păşesc mărunţel (ca un câine flămând) şi zornăie cu picioarele lor De aceea, Domnul va pleşuvi creştetul capului fiicelor Sionului şi le va da pe faţă goliciunea (răpindu-le raţiunea) În ziua aceea, Domnul va scoate ornamentele de la glezne (este vorba de cei care cred orbeşte) şi sorişorii şi lunişoarele (ale celor care îi urmează), cerceii, brăţările şi vălurile (diferitele culte religioase), diademele, lănţişoarele de la picioare şi brâiele (sectele superstiţioase), cutiile cu miresme şi amuletele, inelele din degete şi verigile de la nas, hainele de sărbătoare şi cămăşile cele largi, mantiile şi pungile, oglinzile şi cămăşile subţiri, turbanele şi vălurile uşoare (pe scurt, toate ornamentele cu care se împodobeşte prostituata din Babilon) Şi atunci, în loc de parfum va fi miros de putrefacţie; în loc de brâu, o funie; în loc de păr împletit, o chelie (este vorba de viclenia prostituatei); în loc de mantie largă, un sac strâmt; un semn de înfierare, în loc de frumuseţe Bărbaţii tăi vor cădea ucişi de sabie şi vitejii tăi în luptă Porţile fiicei Sionului vor geme şi se vor plânge (căci nimeni nu va mai trece prin ele); şi ea va sta despuiată pe pământ Şapte femei vor apuca în ziua aceea un singur bărbat (căci, din cauza războaielor, bărbaţii vor fi mult mai puţini; cele şapte femei se referă la cele şapte sacramente, care vor deveni una), zicând: „Vom mânca pâinea noastră şi ne vom îmbrăca în hainele noastre; numai fă-ne să-ţi purtăm numele şi ia dispreţul de deasupra noastră!”’ Ascultaţi-Mă, prieteni: ceea ce a spus profetul se va îndeplini până la ultimul cuvânt, aşa cum v-am explicat mai devreme Căci oamenii nu vor mai suporta adevărul, vor obosi şi vor cădea în modul lor obişnuit de judecată şi în indolenţa lor de toate zilele, aducătoare de moarte În acele zile, ei nu vor mai putea fi treziţi decât prin cele mai cumplite mijloace, astfel încât să poată fi aduşi din nou pe calea cea dreaptă a Luminii şi a Vieţii De aceea, vă spun din nou: mai presus de toate, avertizaţi-i pe oameni să se ferească de indolenţa spirituală, căci odată cu ea vin toate relele de care a vorbit profetul, iar Eu nu Mă pot împotrivi lor, vai! Meditaţi asupra celor spuse de Mine!” Numărul 666 Domnul: „Vă voi da acum măsura iubirii sale de sine, a iubirii sale faţă de semenii săi şi a iubirii sale faţă de Dumnezeu Aceasta este numărul 666 În funcţie de ordinea în care sunt citite aceste cifre, numărul indică fie o fiinţă umană perfectă, fie un demon perfect Împărţiţi în mod egal iubirea omului în 666 de părţi Dintre acestea, dăruiţi-i lui Dumnezeu 600, semenilor voştri 60 şi numai 6 vouă înşivă Veţi obţine astfel proporţiile fiinţei umane perfecte Dacă preferaţi însă să deveniţi nişte demoni perfecţi, dăruiţi-i lui Dumnezeu 6 părţi din iubirea voastră, semenilor voştri 60 de părţi şi vouă înşivă 600” Revelaţia Sfântului Ioan (Apocalipsa) Text: „În cer s-a arătat un semn mare: o femeie învăluită în soare, cu luna sub picioare şi cu o cunună din 12 stele pe cap Ea era însărcinată, ţipa în durerile facerii şi avea un mare chin ca să nască Ea a născut un fiu, un copil de parte bărbătească, care va păstori toate neamurile cu un toiag de fier; şi copilul ei a fost răpit de Dumnezeu şi dus la scaunul Său de domnie” (Text primit de Jakob Lorber) La cine se referă „femeia” care apare pe cer, învăluită în soare? Ea este imaginea nobilă a fiinţei umane lipsită de puterea procreaţiei (sexualitate), dar capabilă să procreeze totuşi copii, prin puterea voinţei sale Altfel spus, reprezintă imaginea perfectă a omului, departe de omul dezechilibrat actual, care nu este altceva decât o caricatură Învăţăturile Mele se referă la această femeie, care va apărea cu siguranţă pe cerul perfecţiunii, căci Învăţăturile Mele sunt născute din Mine, la fel ca şi femeia care reprezintă imaginea perfectă a omului spiritual Deşi nu este capabil în sine să procreeze, prin intermediul ei omul va deveni receptiv la tot ce este bun, adică la iubirea pură a lui Dumnezeu, care este tot una cu viaţa spirituală născută din Mine Acesta este „copilul” care se va naşte în inima omului dacă el va asimila Învăţăturile Mele Vorbesc aici de Învăţăturile Mele cele mai perfecte, care vor da naştere unei femei la fel de perfecte, şi nicidecum de doctrina falsă pe care o urmaţi voi, şi care nu poate crea decât o maimuţă femelă Este cât se poate de firesc ca această femeie perfectă (sau, altfel spus, Învăţăturile Mele pure) să fie învăluită în soare, adică în Lumina Luminilor născută din Mine, căci ea se naşte direct din Mine! Această femeie perfectă, divină (adică Învăţăturile Mele pure), nu poate primi decât iubirea cerească născută din Mine De aceea, ea ţine luna sub picioare (luna este simbolul instabil al iubirii de sine sau al iubirii lumeşti, reprezentând polaritatea opusă fiinţei ei pure, divine) Femeia poartă pe cap o cunună din 12 „stele”, respectiv cele Zece Porunci ale lui Moise, la care se adaugă cele Două Porunci ale Iubirii Creştine Stelele nu se referă în nici un caz la cei 12 apostoli sau la cele 12 triburi ale lui Israel, ci la poruncile divine, sinonime cu legile Vieţii Eterne Femeia (Învăţăturile născute din Mine şi activate în inima omului) este deja însărcinată Cine poate fi copilul din pântecul ei? Nu aţi auzit vorbindu-se până acum de „a doua naştere (cea spirituală)”? Nu spune Biblia: „Dacă omul nu va renaşte întru spirit, el nu va putea intra în Împărăţia lui Dumnezeu”? Iată deci: copilul pe care îl poartă în pântec femeia este iubirea pură faţă de Dumnezeu, care se opune iubirii de sine De aceea, naşterea sa se face în chinuri în cazul omului natural Aceste chinuri vor dura până când această iubire divină născută în spiritul omului va deveni suficient de matură, iar omul va renaşte pentru a doua oară, de data aceasta întru Viaţa Eternă Să nu vă imaginaţi că femeia perfectă poate deveni însărcinată şi poate naşte până când învăţăturile vii nu sunt acceptate activ în inima omului, devenind una cu el Aceasta este semnificaţia renaşterii spirituale la Viaţa Eternă Textul mai spune că pruncul este de parte bărbătească, adică un băiat! De ce nu poate fi vorba de un prunc de parte femeiască, adică de o fată? Pentru că această iubire reprezintă puterea procreatoare primordială, cu care este înzestrat bărbatul, nu şi femeia Copilul, sau Iubirea de Dumnezeu (Iubirea Divină) din spiritul omului, născută din Învăţăturile Mele, va supune mai devreme sau mai târziu sub sceptrul său de fier (adică sub atotputerea lui Dumnezeu (toate naţiunile), controlând implacabil dorinţele şi pasiunile senzuale ale acestei lumi În acest fel, oamenii vor fi din ce în ce mai mult atraşi către Mine (în spiritul lor), iar ei îşi vor găsi fericirea „la scaunul Meu de domnie”, adică în înţelepciunea divină, născută de-a pururi din Mine Iată, aceasta este semnificaţia profundă a acestor versete, care nu este deloc greu de înţeles Interpretaţi restul versetelor în această lumină şi totul vă va părea mai simplu Explicarea Revelaţiei Sfântului Ioan (Apocalipsei) (Text primit de Gottfried Mayerhofer în anul 1875) Revelaţia lui Ioan este o portretizare a obiceiurilor şi moralei ce vor prevala pe planetă în perioada dintre integrarea Mea în împărăţia spirituală şi momentul Revenirii Mele pe pământ Această revelaţie a fost studiată şi explicată de foarte mulţi oameni, dar nimeni nu a găsit până acum cheia care permite deschiderea acestei cărţi sfinte şi nu a putut înţelege vremurile şi evenimentele care au urmat după întoarcerea Mea Acasă, şi care nu s-ar fi putut desfăşura altfel, de vreme ce omul este stăpânul liber al faptelor sale La ora actuală ne aflăm aproape de sfârşitul profeţiei, şi cea mai mare parte a ei s-a întâmplat deja De aceea, vă voi explica această Revelaţie pas cu pas Veţi putea judeca apoi singuri cât de departe s-au aflat toţi cei care au încercat să pătrundă înţelesul acestei scripturi cu ajutorul intelectului, în condiţiile în care ea nu poate fi înţeleasă decât prin intermediul analogiilor Până când omul nu va învăţa metoda de interpretare a înţelesului spiritual al Scripturilor – numită şi metoda corespondenţelor –, el nu va putea înţelege plenar sensul lăuntric al Cuvintelor Mele Ultimele revelaţii, făcute publice cu ajutorul vostru, explică în detaliu acest lucru Cu cât le veţi citi mai des, cu atât mai spirituale vă vor apărea ele, prin comparaţie cu interpretările de altădată, căci în sfârşit, conţinutul lor spiritual v-a fost dezvăluit Premisa de la care trebuie să porniţi întotdeauna este aceea că Eu, în calitatea Mea de Spirit Suprem, nu pot gândi şi nu pot rosti decât gânduri spirituale, chiar dacă sunt nevoit să le îmbrac în învelişul cuvintelor obişnuite, astfel încât să poată fi înţelese de mintea voastră De aceea, chiar şi aceste interpretări ascund încă alte înţelesuri, şi mai profunde, pe care mintea voastră umană nu le poate înţelege încă Aşa se face că atunci când i-am permis lui Ioan să scrie această revelaţie, am fost nevoit să îmi adaptez ideile la puterea lui de înţelegere Dacă i-aş fi vorbit în alt fel, el M-ar fi înţeles greşit sau nu ar fi înţeles deloc, şi pur şi simplu nu ar fi îndrăznit să scrie aceste cuvinte, de teamă să nu scrie prostii În această Revelaţie nu veţi găsi altceva decât imagini simbolice! Expresii precum „mânia lui Dumnezeu”, „numeroasele ciume” care se vor abate asupra umanităţii şi alte asemenea imagini des folosite de profeţii din acele vremuri, nu au o semnificaţie literală, ci simbolică Eu, Dumnezeul Iubirii, nu pot manifesta nici mânie, nici ură, şi Mi-ar fi imposibil să mă răzbun, chiar dacă, în omnipotenţa Mea, aş putea reduce întreaga creaţie la tăcere prin distrugerea ei sau prin obligarea morală a fiinţelor pe care le-am creat să acţioneze aşa cum doresc Eu Cum Mi-aş putea însă distruge Eu propria operă, pe care am creat-o exact aşa cum este, şi nu altfel? Cum Mi-aş putea blestema propriile creaturi, nevoite să cadă în abis – datorită liberului lor arbitru – tocmai pentru a recunoaşte în acest fel valoarea marilor atribute divine, prin compararea cu opusul lor? Cum aţi putea aprecia voi lumina, dacă nu aţi cunoaşte întunericul şi umbra? Cum aţi putea aprecia valoarea benefică a căldurii, dacă nu aţi cunoaşte deloc frigul? Cum aţi fi putut realiza cât de sublime sunt virtutea sau sentimentele morale, dacă nu aţi fi experimentat păcatul? Cum aţi fi putut înţelege ideea de progres spiritual, dacă nu aţi fi păşit mai întâi pe calea descendentă? De aceea, foarte multe din textele cuprinse în Vechiul şi Noul Testament conţin imagini simbolice, care nu trebuie înţelese în litera, ci în spiritul lor, ţinând cont şi de puterea de înţelegere a celor care le-au scris cu secole sau cu milenii în urmă Asta nu înseamnă însă că ele nu conţin în esenţa lor un mesaj spiritual extrem de important Chiar şi spiritele din lumea de dincolo şi îngerii Mei găsesc în ele noi şi noi semnificaţii, din ce în ce mai spirituale şi mai sublime Toate Cuvintele Mele reprezintă o sursă nesecată de bogăţie spirituală, care nu se va putea epuiza vreodată, căci Eu, în calitatea Mea de Spirit Infinit, nu pot gândi şi nu pot rosti (prin intermediul slujitorilor Mei) decât gânduri infinite Acestea fiind zise, să continuăm şi să începem analiza primelor capitole ale Revelaţiei Primele capitole se referă la cele şapte biserici care au apărut pe pământ după ridicarea Mea la cer Fiind primele de acest gen apărute pe pământ, şi implicit cele mai apropiate de adevăr, aceste biserici au avut rolul de a servi drept bază pentru prezervarea Religiei Mele, dar şi pentru înţelegerea cultului religios al evreilor Rolul lor a fost acela de a indica adepţilor lor cum pot evolua treptat de la o religie cu un statut formal şi ceremonial către o cunoaştere spirituală profundă, pentru a restabili astfel adevărata valoare a adevărurilor fundamentale ale religiei evreilor Aceste biserici, alcătuite dintr-un număr redus de aleşi, au suferit din două motive principale: pe de o parte, din cauza persecuţiilor celor de alte religii decât ei, şi pe de altă parte din cauza propriilor lor greşeli, rezultate din interpretarea greşită a Cuvintelor Mele De aici şi referirea simbolică la faptul că membrii cutărei biserici trebuie să îşi urmeze liderii, care le vor îndruma din nou pe calea cea dreaptă, ca nişte stele călăuzitoare sau ca nişte faruri luminoase În acest fel, bisericile însele – la unison cu liderii lor spirituali – urmau să devină ghizi sau faruri luminoase pentru cei care păşeau încă în întuneric Capitolele următoare conţin o serie de mustrări la adresa diferitelor biserici La fel ca în restul lumii, şi în rândul acestora au apărut profeţi falşi, misionari excesiv de zeloşi şi tot felul de aberaţii născute din inima umană (nu din învăţătura Mea), pentru că fiecare a înţeles în fel şi chip, în funcţie de propria sa judecată, semnificaţia Cuvintelor Mele Mai mult, aceste biserici nu erau izolate, ci se aflau în relaţie unele cu altele, dar şi cu popoarele în mijlocul cărora trăiau, fiind astfel expuse la tot felul de tentaţii În aceste şapte biserici veţi găsi toate condiţiile umane posibile, căci membrii lor erau oameni înzestraţi cu o voinţă şi o gândire liberă: veţi găsi deopotrivă cea mai arzătoare credinţă şi aderarea deplină la doctrina adevărului, dar şi tot felul de secesiuni şi îndepărtarea de adevărata credinţă; veţi găsi înţelegerea cea mai profundă, dar şi neînţelegeri flagrante, precum şi cele mai variate oscilaţii între adevărul spiritual şi tendinţele lumeşti Voi înşivă alcătuiţi o biserică în care toate aceste tendinţe se găsesc amestecate, la fel ca acum o mie şi ceva de ani În această privinţă, lucrurile nu s-au schimbat prea mult Dacă veţi adera prea frenetic la doctrina Mea, veţi intra automat în conflict cu restul lumii, căci activităţile şi comportamentul vostru vor fi opuse celor practicate de ceilalţi oameni Aşa s-au petrecut întotdeauna lucrurile cu orice sectă religioasă nouă convinsă că se află pe o cale mai bună La fel se vor petrece ele şi în cazul vostru, precum şi al multor altora care vor transmite Cuvintele Mele în beneficiul lumii exterioare Un alt aspect semnificativ care apare în aceste primele capitole se referă la numărul şapte, care se repetă la tot pasul, fiind un simbol spiritual (se vorbeşte de şapte stele, de şapte biserici, etc ) Pentru a vă putea explica mai clar semnificaţia spirituală a numărului şapte, doresc să vă atrag atenţia asupra tuturor numerelor impare, care au o importanţă deosebită, şi cu deosebire două dintre ele: 7 şi 3 Dacă veţi examina cu atenţie aceste două numere, din perspectiva simetriei, veţi constata că în cazul numărului 3, două unităţi se află întotdeauna de o parte şi de alta a unităţii centrale, în timp ce în cazul numărului 7, de o parte şi de alta a unităţii centrale se află câte trei unităţi * * * * * * * Din punct de vedere spiritual, armonia nu este posibilă decât atunci când există o unitate centrală în jurul căreia se mişcă toate celelalte lucruri, care depind în totalitate şi care sunt susţinute de ea În cazul numărului 3, unitatea centrală este cea de care depind celelalte două, care se nasc din ea şi a căror existenţă nu poate fi concepută în afara ei La fel se petrec lucrurile şi în cazul numărului 7, cu menţiunea că în jurul unităţii centrale se află câte trei unităţi, care alcătuiesc împreună un tot unitar De pildă, dacă luaţi cele Şapte Atribute ale Mele (Divine), veţi constata că la mijloc se află Ordinea, căci fără Ordine nimic nu poate exista De aceea, ea reprezintă pilonul principal care susţine întreaga creaţie Deşi s-a născut din Iubire, Înţelepciune şi Voinţă, Ordinea rămâne baza acestora, precum şi a celorlalte atribute, care i-au urmat, respectiv: Cinstea, Răbdarea şi Compasiunea Să luăm acum primele trei atribute: Iubirea, Înţelepciunea şi Voinţa Şi în cazul lor, Înţelepciunea reprezintă pilonul central pe care se sprijină celelalte două Acelaşi principiu este valabil şi în cazul ultimelor trei atribute divine, respectiv Cinstea, Răbdarea şi Compasiunea, Răbdarea fiind fundamentul celorlalte două De aceea, de vreme ce am creat fiinţe libere, la fel ca şi Mine, principala calitate care trebuie să prevaleze pentru a Mă împiedica să îmi distrug vreodată propria operă este Răbdarea Această lege se aplică întregii creaţii, ori de câte ori întâlniţi şapte unităţi, de pildă, celor şapte culori sau celor şapte note muzicale, care nu reprezintă altceva decât corespondenţe materiale ale Atributelor Mele Spirituale Să trecem acum la capitolele următoare La fel cum Revelaţia prezintă o ilustrare perfectă a tuturor fazelor prin care urmează să treacă Învăţăturile Mele, explicaţiile trebuie să vă indice cu claritate cum s-au petrecut lucrurile în această perioadă care precede domnia Mea de o mie de ani, în care armonia care a domnit odată pe pământ între Mine şi discipolii Mei va fi restaurată, de data aceasta însă între Mine şi întreaga umanitate, astfel încât să nu mai existe decât un singur păstor şi o singură turmă Capitolul următor prezintă o viziune a lui Ioan în care acesta L-a putut vedea pe Creatorul tuturor lucrurilor în calitatea Sa de Domn Suprem al Cerului Contemporanii lui Ioan nu puteau înţelege această viziune decât în maniera următoare: Dumnezeu aşezat pe tron şi înconjurat de bătrâni împodobiţi cu coroane de aur La fel ca mai înainte, pentru a Mă putea face înţeles, am fost nevoit şi de această dată să Mă folosesc de inteligenţa lui Ioan (să traduc viziunea spirituală astfel încât inteligenţa lui să o poată înţelege) Numărul bătrânilor, 24, este egal cu numărul preoţilor din Templul din Ierusalim, la care se adăuga Marele Preot În ceea ce priveşte cele patru animale, acestea reprezintă atributele întrupate ale propriului Meu Sine: leul simbolizează puterea sau omnipotenţa, viţelul este simbolul blândeţii, fiinţa umană reprezintă potenţialul spiritual, iar vulturul este cel care domneşte asupra eterului universal Faptul că aceste animale au foarte mulţi ochi şi aripi la fel ca acvilele simbolizează suveranitatea universală asupra cerului şi pământului Marea de sticlă se referă la omniscienţă Altfel spus, în faţa Ochiului lui Dumnezeu totul pare transparent, iar privirea lui călătoreşte prin întregul univers cu viteza unei acvile El guvernează întreaga creaţie cu puterea unui leu, vindecă dizarmoniile cu blândeţea unui viţel şi înnobilează totul (prin Spiritul Său) la fel ca o fiinţă umană creată după chipul şi asemănarea Sa, astfel încât chiar şi materia să se poată întoarce cândva în sursa sa de origine După ce toate puterile creaţiei s-au închinat – în mod conştient sau inconştient – în faţa Domnului creaţiei, bătrânii, care simbolizează marea lume spirituală de dincolo, au căzut la rândul lor în genunchi şi s-au închinat Creatorului lor Astfel, lui Ioan i s-a arătat mai întâi, printr-o analogie metaforică, cât de mare este slava lui Dumnezeu, pentru a putea înţelege mai apoi Cine a fost Cel care a coborât pe această planetă micuţă pentru a-i salva pe locuitorii ei de la pierderea definitivă a demnităţii lor spirituale Acest moment a reprezentat începutul marelui proces de fermentaţie spirituală pentru a putea instaura pe el învăţătura cea mai pură cu putinţă, unica demnă de Domnul Dumnezeu, întrupat pe pământ ca Fiu al Omului El a iniţiat procesul de fermentaţie spirituală prin umilinţa şi jertfa Sa supremă, pentru a reînnoi astfel demnitatea umană şi a-i trezi din nou în plan spiritual pe locuitorii acestei planete Desigur, materia s-a opus în decursul timpului acestui proces de înnoire, rezultatul final fiind descris printr-o serie de metafore corespondente în capitolele următoare Pe scurt, într-o primă etapă Dumnezeu a fost slăvit de oameni, apoi dispreţuit de aceştia, dar în cele din urmă regăsit în urma victoriei spiritului asupra materiei, care va da naştere unei domnii permanente a păcii şi liniştei sufleteşti În capitolul următor lui Ioan i se arată un pergament scris pe ambele feţe şi sigilat cu şapte sigilii (peceţi) Acesta simbolizează Învăţătura Mea pură, pe care le-am dăruit-o oamenilor sub forma extrem de simplu de înţeles a două Porunci Divine Cartea Vieţii este sigilată cu cele şapte sigilii ale atributelor Mele şi nu poate fi „desigilată” decât prin acceptarea Fiului Omului ca „miel” (simbol al inocenţei şi al suferinţei) El este singurul capabil să facă cunoscută această învăţătură creaţiei, dar mai presus de toate umanităţii de pe pământ Primul sigiliu reprezintă imaginea unui cal alb, simbol al iubirii Mele atotcuprinzătoare, încoronată cu toate celelalte atribute ale Mele şi înzestrată cu un arc, pentru a săgeta inimile cele mai împietrite, astfel încât, într-o bună zi, să se poată deschide şi acestea faţă de iubire Lumea a fost creată din iubire Eu Însumi am coborât pe pământ din iubire De aceea, este firesc ca prima mare încercare (sigiliu) să constea tot din proba iubirii, singura capabilă să instaureze Învăţăturile Mele divine pe pământ şi pe care nimic nu o poate clinti Cel de-al doilea sigiliu reprezintă un cal roşu, simbol al înţelepciunii, sau, din perspectiva voastră umană, al raţiunii şi al puterii judecăţii care analizează totul dintr-o perspectivă critică Intelectul compară învăţătura divină cu existenţa materială pe care o cunoaşte, insistând asupra diferenţelor care există între ele Rezultatul acestui proces nu poate fi în nici un caz o stare de pace, ci una conflictuală, căci pasiunile umane intră inevitabil în conflict cu principiile sufletului şi ale spiritului, conducând la fanatism, la războaie religioase, dar şi la un conflict interior în planul conştiinţei – consecinţă necesară a celor două extreme aflate în opoziţie Cel de-al treilea sigiliu reprezintă un cal negru, al cărui călăreţ ţine o balanţă El simbolizează voinţa justă şi neclintită, ferm hotărâtă să îşi urmeze menirea supremă, indiferent de obstacolele care îi ies în cale Voinţa corespunde inclusiv justiţiei, principiul care cântăreşte acţiunile, acordând răsplata cuvenită faptelor bune şi pedeapsa meritată celor rele Justiţia ar trebui să prevaleze pretutindeni, atât în viaţa socială cât şi în cea interioară, a credinţei Prin întruparea Mea Christică, Eu i-am învăţat pe oameni cum trebuie să înţeleagă Învăţăturile primite, cum să aplice iubirea şi înţelepciunea, fiind toleranţi şi drepţi faţă de semenii lor Pe scurt, aceste trei sigilii explică cum trebuie să se răspândească Învăţăturile Mele pentru ca rasa umană să poată fi înnobilată Cel de-al patrulea sigiliu reprezintă un cal palid, adică având o culoare nedefinită, nici caldă, nici rece, lucru echivalat metaforic cu moartea, care este numele său Într-adevăr, moartea nu reprezintă sfârşitul, ci doar o transformare Culoarea acestui cal aminteşte de Calea Transformării produsă de Învăţăturile Mele, cale ce poate fi parcursă deopotrivă ascendent şi descendent, adică fie către o spiritualizare din ce în ce mai mare, prin acceptarea ei, fie către desconsiderarea din ce în ce mai accentuată a calităţilor nobile pe care Eu, Creatorul, le-am plasat în inima omului Acest sigiliu corespunde ordinii căreia i se supune întreaga creaţie Această explicaţie ne conduce firesc către interpretarea celui de-al cincilea sigiliu, care ilustrează metaforic sacrificiile ce trebuie făcute în plan material de dragul Învăţăturilor Mele, sacrificii care vizează în primul rând pasiunile umane Sigiliul oferă deja un indiciu referitor la marea răsplată oferită celui care îşi va sacrifica pe altarul spiritualităţii tot ce are mai de preţ aici, pe pământ, respectiv propria sa natură şi corpul fizic La fel ca şi în cazul anterior, cu balanţa justiţiei, şi aici retribuţia şi fericirea supremă acordate celor care, prin eforturile lor constante, reuşesc să ţină sus stindardul Învăţăturilor lui Dumnezeu, sunt reprezentate la fel de metaforic Cel de-al şaselea sigiliu indică o revoluţie care va cuprinde întregul pământ, arătând faptul că forţele care îi vor atrage pe oameni către aplicarea învăţăturilor spirituale vor schimba dramatic condiţiile sociale existente Cu cât copiii luminii se vor grăbi mai tare către atingerea ţelului lor spiritual, cu atât mai puternică va fi reacţia opozanţilor lor Războaiele şi distrugerile vor afecta întregul pământ, atât în plan extern cât şi în planul interior al conştiinţei Naţiunile puternice se vor repezi asupra celor slabe, iar popoarele se vor revolta împotriva conducătorilor lor, dacă drepturile lor vor fi restrânse prea mult După cum se poate vedea, încercând să supravieţuiască, religia iubirii, a păcii şi toleranţei, va trezi forţele adverse, iar cele două extreme se vor lupta până când puterea spirituală va învinge Aşadar, cel de-al şaselea sigiliu corespunde răbdării, indicând faptul că este inutil să te împotriveşti! Atunci când un zeu doreşte să-şi impună voinţa divină, chiar şi piatra trebuie să-l asculte, căci dreptatea şi slava sunt de-a pururi de partea lui! Oamenii îmbrăcaţi cu haine albe sunt cei care au izbândit în această bătălie şi care au primit drept răsplată fericirea de care v-am vorbit cândva: „Cei care cred în Cuvântul Meu şi acţionează în consecinţă se vor bucura de o fericire eternă în lumea de dincolo, o fericire pe care ochiul uman nu a văzut-o şi nu a auzit-o vreodată” Această fericire este ilustrată de hainele albe în care sunt îmbrăcate aceste suflete, simbol al inocenţei lor Cei astfel însemnaţi îşi vor primi răsplata pentru toate suferinţele şi încercările pe care au fost nevoiţi să le îndure de dragul Meu şi în numele Religiei Mele Şi astfel, continuă să fie prezentată istoria Învăţăturilor Mele în perioada care s-a scurs după primul cuvânt de iubire rostit de Mine, cu toate războaiele religioase, persecuţiile şi sacrificiile făcute de preoţii fanatici Deschiderea celui de-al şaptelea sigiliu echivalează cu sfârşitul acestui proces de evoluţie, când compasiunea reuşeşte să obţină victoria asupra cruzimii, cu toate încercările şi epidemiile abătute asupra umanităţii Profetul aude şapte sunete de trompetă (trâmbiţă), urmate de tot felul de nenorociri, care nu înseamnă altceva decât o purificare a pământului, în urma căreia oamenii vor putea fi atraşi din nou către binele suprem Sunetele trompetei indică marile schimbări moral-spirituale care urmează să se producă în inimile oamenilor de îndată ce sabia cu dublu tăiş a îndoielii şi credinţei va începe să le cureţe (de îndoială şi neîncredere) Ofranda de tămâie pe altarul iubirii (sacrificiul făcut de umanitate) se referă, metaforic vorbind, la una din ultimele încercări la care vor fi supuşi oamenii egoişti Ofilirea plantelor simbolizează închiderea inimii omului faţă de calităţile nobile Într-adevăr, în aceste timpuri din urmă, mulţi oameni vor refuza să mai accepte o religie care le cere sacrificarea pasiunilor lor lumeşti Aşa cum focul distruge orice întâlneşte în cale, la fel, pasiunile egoiste distrug tot ce este bun Persecuţiile înlocuiesc toleranţa în materie de credinţă, iar principiul răului încearcă să înece în sânge tot ce este pur din punct de vedere spiritual (fiind, implicit, şi nemuritor) Asemenea lucruri au început deja să se petreacă în perioada Imperiului Roman, din primii ani ai erei creştine, când preoţii păgâni practicau cele mai mari atrocităţi şi ritualuri dintre cele mai fanatice La început, toate nenorocirile indicate de profet s-au abătut numai asupra anumitor indivizi, dar în timp ele s-au extins inclusiv asupra maselor Cu cât numărul celor credincioşi a crescut, cu atât mai numeroase au devenit persecuţiile împotriva lor Cu cât credinţa adevărată a devenit mai arzătoare, cu atât mai mare a fost necesar să devină sacrificiul martiriului Aşa se face că după căderea Imperiului Roman, biserica a fost împărţită în două: un episcop a ajuns pe tronul Romei şi altul pe tronul Bizanţului Cele două capete bisericeşti nu s-au înţeles niciodată de-a lungul timpului, cultivând o dizarmonie continuă în detrimentul bisericii şi în avantajul lor personal Dacă în primele secole ale erei creştine credincioşii erau persecutaţi de păgâni, acum cei care au început să persecute masele au fost chiar papii creştini, în măsura în care oamenii nu credeau ceea ce considerau aceştia că era corect, sau pur şi simplu ce declarau ei ca fiind adevărul la momentul respectiv Împărţirea Imperiului Roman în cel de răsărit şi cel de apus şi numirea primului episcop al Romei ca papă au coincis cu izbucnirea războaielor religioase, cu certurile din sânul bisericii, cu persecuţiile inchiziţiei catolice, cu subjugarea regilor de către papi, şi în sfârşit, cu cruciadele Au urmat apoi încercările de reformare a bisericii şi consecinţele lor sângeroase, care a coincis cu apariţia a tot felul de epidemii în rândul maselor, datorate amestecurilor care s-au produs între diferitele rase Toate aceste evenimente sunt reprezentate metaforic de cele şapte sunete de trompetă şi de toate nenorocirile care le-au urmat Una dintre acestea este descrisă simbolic drept „bătălia femeii cu dragonul (balaurul)” şi se referă la lupta dintre pasiunile lumeşti şi interesele egoiste, pe de o parte, împotriva progresului spiritual şi a învăţăturilor iubirii, pe de altă parte Au urmat durerile celor care muncesc din greu pentru a duce la bun sfârşit munca deja începută şi bătălia dură pe care Cel Necurat a declanşat-o împotriva celor care s-au orientat către spiritualitate Toate aceste alegorii văzute în viziune de Ioan nu reprezintă altceva decât expresii ale rezistenţei îndârjite pe care a întâmpinat-o răspândirea Învăţăturilor Mele şi consecinţele naturale ale acesteia până la triumful final al binelui Nu ar trebui să vă deranjeze forma metaforică a acestor categorii, căci ea corespunde nivelului de înţelegere al epocii şi manierei în care scriau profeţii în acele timpuri Era imposibil să influenţezi umanitatea din secolele care urmau să vină altfel decât prin asemenea mijloace, iar Ioan şi-a dat seama (în urma viziunii avute) că oamenii din generaţiile viitoare vor fi lipsiţi de iubire şi nu vor asculta decât, cel mult, de frică Dacă M-aş fi prevalat de calitatea Mea de Dumnezeu al Iubirii şi i-aş fi îngăduit lui Ioan să descrie evenimentele care urmau să se producă în cuvinte obişnuite, nimănui nu i-ar mai fi păsat de semnificaţia spirituală a acestor imagini Scorpionii, balaurii cu şapte capete, zece coarne şi coroane de aur se referă la numeroasele interpretări ale Învăţăturilor Mele, traduse de unii şi de alţii prin diferite dogme şi ceremonii, care aveau să dea naştere la tot felul de secte religioase Alegoriile de mai sus indică inclusiv supremaţia cucerită în timp de biserică, dar şi mijloacele de care s-a folosit aceasta pentru a accede la putere, precum şi numărul mare de oameni căzuţi victimă fanatismului Bisericii Romane şi Inchiziţiei sale Capitolele următoare descriu o nouă epocă, în care credinţa religioasă începe să slăbească, fiind înlocuită din nou de gândirea lumească, şi în care aurul şi argintul devin mult mai căutate decât bogăţia spirituală Răul începe să prevaleze din nou pe pământ, mai întâi sub pulpana diferitelor culte religioase, apoi ajutat de noile descoperiri ştiinţifice şi de declinul religiei, pe scurt, datorită unei noi tranziţii a conştiinţei umanităţii către doctrina materialistă Alegoriile din aceste capitole prezic căderea Bisericii Romane, provocată însă de propriile ei greşeli, şi nicidecum de mânia Mea Profetul aminteşte din nou de martiriul primilor creştini, când mulţi oameni inspiraţi de Dumnezeu au fost nevoiţi să moară pentru credinţa lor De la tranziţia Mea în lumea spirituală şi până astăzi, nu a trecut nici un secol în care să nu fi trimis pe pământ profeţi, în încercarea de a împiedica umanitatea să cadă într-un somn spiritual prea adânc Efectele mâniei divine dezlănţuite, aşa cum este descrisă ea în Apocalipsă, se referă la toate războaiele şi epidemiile pe care umanitatea le-a atras singură asupra ei, pe de o parte din cauza modului nenatural de viaţă al oamenilor şi pe de altă parte datorită numeroaselor atrocităţi pe care le-au comis ei de-a lungul timpului Chiar şi la ora actuală puteţi observa cu uşurinţă în ce măsură atrag nenorociri de tot felul egoismul, materialismul şi pasiunile necontrolate, atât la nivel individual cât şi la nivel colectiv Puteţi vedea cu ochiul liber câte dezastre se petrec pe mare şi pe uscat, câte catastrofe naturale sunt provocate de tratarea necorespunzătoare a solului, câte crime şi sinucideri atrage după sine lipsa sentimentului religios, a credinţei în viaţă şi în existenţa lumii de dincolo, şi aşa mai departe Dacă aţi traduce toate aceste lucruri la care asistaţi pe viu în limbajul pitoresc al Orientului, aşa cum a făcut cândva discipolul Meu Ioan, aţi mai putea adăuga câteva capitole la toate nenorocirile descrise în Apocalipsă! Aşadar, Învăţăturile Mele au trecut prin toate etapele de care este capabilă inima umană, de la pietatea cea mai pură şi până la lipsa totală de credinţă şi respingerea lor plină de dispreţ Toate aceste etape vă sunt prezentate într-o formă metaforică, de la cele de început, când oamenii au respectat cu stricteţe Poruncile Mele, trecând printr-o perioadă de interpretare dogmatică şi eronată a Cuvintelor Mele şi culminând cu respingerea totală a oricărei învăţături spirituale, deşi aceasta este predicată de o mie de voci în lumea vizibilă şi în cea invizibilă Sunetele trompetelor simbolizează avertismentele numeroase pe care vi le-am trimis de-a lungul timpului, urmate de consecinţele fireşti ale neascultării voastre, adică de pedeapsa cuvenită Fiarele descrise reprezintă simbolul a tot ce este rău pe pământ, al tuturor aspectelor nenaturale în plan moral şi fizic Alegoriile prezentate indică, etapă cu etapă, toate evenimentele care s-au declanşat pe pământ după plecarea Mea, de la trezirea aspectelor nobile şi benefice din inima omului de către cele Şapte Atribute ale Mele şi până la războiul declanşat de natura umană care se împotriveşte acestei treziri, cu toate aberaţiile şi erorile declanşate de ea Efortul de a şterge Cuvintele Mele din mintea colectivă a umanităţii s-a dovedit însă zadarnic, marile încercări la care a fost supusă ea dovedindu-se în final purificatoare şi conducând la victoria principiului spiritual pe pământ Metaforic vorbind, este vorba de războiul de lungă durată al balaurului împotriva cerului Unul din episoadele acestui război a fost şi persecutarea femeii care L-a născut pe Christos, Mântuitorul care avea să aducă pacea pe pământ După toate aceste secole de război neîncetat, este evident că trebuie să vină un moment în care să se decidă cine anume a câştigat – cine este victorios şi cine învins Acest moment este foarte aproape de voi El este prezentat în viziunea lui Ioan prin metafora Epocii care va dura o mie de ani, în care pe pământ va prevala pacea spirituală, care va coborî asupra tuturor celor neînsemnaţi cu semnul bestiei, dar care vor avea semnul lui Dumnezeu Înainte de Coborârea Mea pe pământ, între principiul material şi cel spiritual războiul era în plină desfăşurare, deşi într-o formă ceva mai blândă decât la ora actuală După Ascensiunea Mea la cer, acest proces de separare a apelor trebuie să conducă, mai devreme sau mai târziu, la un rezultat concret, iar acest rezultat se referă la pacea care va urma după un conflict continuu, care a durat circa 2000 de ani În această perioadă, oamenii vor reîncepe să fie oameni adevăraţi, aşa cum i-am creat Eu şi cum Mi-am dorit întotdeauna să fie, ca să-i pot numi Copiii Mei Acesta este momentul răsplăţii, epoca în care principiul spiritual prevalează asupra celui material, în care omul se va simţi în egală măsură la el acasă în ambele lumi al căror cetăţean este (atât în cea materială cât şi în cea spirituală), înţelegând în sfârşit Cuvintele Mele, inclusiv importanţa excepţională a misiunii divine pe care Mi-am asumat-o atunci când am coborât pe pământ Va fi o epocă în care balaurul va fi înlănţuit, iar cele Zece Porunci ale lui Moise şi cele Două Porunci ale Mele vor prevala pe pământ, revelându-şi întreaga semnificaţie La această epocă a păcii va contribui activ şi împărăţia spiritelor, astfel încât cei din ea, inspiraţi de exemplul oamenilor de pe pământ, vor putea evolua la rândul lor, mult mai uşor decât a fost cu putinţă până atunci În Revelaţia lui Ioan, această epocă este descrisă sub titlul metaforic de Domnia de o mie de ani sau prin expresia „Noul Ierusalim” Ierusalimul a fost cândva locul în care a fost păstrat în templu Chivotul Sfânt al Înţelegerii cu Dumnezeu, în care pe altarul acestuia a ars flacăra eternă şi în care pe altarul sacrificial ardea continuu tămâia, iar preoţii recitau neîncetat psalmi întru slava şi adorarea lui IEOUA Din păcate, acest prim Ierusalim a fost desacralizat de propriii săi preoţi, atrăgându-şi blestemul asupra sa prin condamnarea Mea la moarte, în loc să Mă binecuvânteze Ei bine, acest Ierusalim, a cărui cădere a fost prezisă de profeţi şi confirmată de istorie, va coborî din nou pe pământ, într-o formă spirituală pură, de o mare splendoare, aducând pacea şi liniştea sufletească tuturor celor care au crezut în Cel care a predicat cândva în acest oraş, care a suferit, a fost crucificat şi a înviat din morţi Simbol al primei biserici (înţelegeri) a Creatorului şi a fiinţelor create de El, acest oraş sfânt va coborî din nou pe pământ, aducând cu el pacea şi alinarea după atâtea secole de suferinţă şi conflicte, tuturor celor care merită statutul de copii ai lui Dumnezeu (întru totul asemănători Lui) Lucrurile vor deveni din nou ca pe vremea primului Ierusalim: pe pământ nu va mai exista decât o singură biserică, o singură turmă şi un singur păstor Sectele religioase vor dispărea, iar Creatorul şi Domnul Dumnezeu, care a păşit cândva pe pământul vostru întrupat în om, va fi recunoscut ca Cel care a fost, este şi va fi de-a pururi Conducătorul şi Tatăl vostru, al tuturor Comunitatea spirituală a oamenilor va fi susţinută de faptul că Eu Însumi Mă voi arăta în persoană tuturor Copiilor Mei, pentru a-i alina şi a le demonstra astfel că tot ce am afirmat cândva şi tot ce au scris apostolii Mei, inclusiv Ioan în Revelaţia sa, se va împlini După încetarea războaielor materiale şi spirituale, oamenii Mă vor putea înţelege cu uşurinţă şi îmi vor îndeplini cu dragă inimă Poruncile, dintre care prima este iubirea de aproape, care conduce apoi la iubirea de Dumnezeu Chiar şi această Epocă de o mie de ani va fi urmată însă de o nouă epocă, în care natura animală a omului va face un ultim efort de a cuceri supremaţia şi în care Marele Spirit Căzut îşi va chema iarăşi susţinătorii Vai! Eforturile sale se vor dovedi zadarnice însă, şi el însuşi va fi pus în faţa dilemei: să meargă înainte sau înapoi? De decizia pe care o va lua atunci va depinde însăşi existenţa sa viitoare! Aceasta este esenţa ultimă a Revelaţiei lui Ioan Este prezentată într-o formă metaforică, dar dacă este citită cu ochii spirituali, în limbajul corespondenţelor (sau al analogiilor), ea arată cu claritate că micuţa floare a iubirii, plantată de Mine în inimile oamenilor, nu se mai poate ofili niciodată Acest nucleu de origine divină nu a putut fi niciodată până acum exterminat, nici în plan spiritual, nici în plan fizic, cu toate intenţiile malefice ale celor care au deţinut puterea pe pământ Iubirea este un atribut fundamental al Sinelui Meu, fiind însuşi motivul pentru care am creat acest univers Cum s-ar putea pierde ea în aceste condiţii şi cum ar putea fi distrusă vreodată? Mulţi au încercat să distrugă acest edificiu, dar în zadar Mulţi au încercat să interpreteze diferit Cuvintele Mele, dar ele s-au întors împotriva lor şi ei şi-au primit pedeapsa cuvenită La fel se vor petrece lucrurile şi în epoca voastră: veţi vedea cum toată această disecare ştiinţifică şi toată această analiză exagerată a Cuvântului plin de iubire din Sfânta Scriptură se vor topi precum zăpada în faţa Soarelui Adevărului Cu cât rezistenţa care i se opune este mai mare, cu atât mai accelerat se desfăşoară procesul evoluţiei Rezultatul final nu poate fi decât unul singur: supunerea în faţa Învăţăturilor Mele, plasarea lor în adevărata lor lumină şi pregătirea terenului pentru tranziţia la Domnia de o mie de ani Noul Ierusalim va coborî atunci din nou pe pământ, ca un Templu simbolic al Păcii, restaurând uniunea dintre umanitate şi lumea spirituală Trompetele nu vor mai suna atunci, iar fiara nu va mai dezlănţui pe pământ nenorocirile sale devastatoare Întreaga planetă, inclusiv animalele şi plantele, va îmbrăca haina iubirii Pe pământ se va naşte o nouă generaţie de oameni, uniţi prin iubire, care se vor ajuta unii pe alţii şi nu vor mai accepta raporturi de stăpân şi slujitor, ci numai legături de frăţie Naţiunile se vor uni, frontierele vor dispărea, iar şefii de stat şi cei religioşi nu vor mai încerca să-i înlănţuie pe oameni cu cătuşele lor (fizice sau spirituale, după cum este cazul) Religia va căpăta în sfârşit accentul adevărului, iar oamenii îşi vor deschide inimile în faţa vocilor spiritelor din lumea de dincolo, şi chiar a propriei Mele Voci, crezând în ea Prin această întrepătrundere între cele două lumi, moartea şi ororile ei vor fi izgonite de pe acest pământ, iar oamenii vor avea tot timpul acces la lumea de dincolo, indiferent dacă se vor afla într-o formă fizică sau spirituală Aceasta este interpretarea spirituală profundă a Revelaţiei lui Ioan Ea diferă fundamental de ceea ce aşteaptă oamenii de la Mine, dar corespunde în totalitate adevărului, în măsura în care acesta este privit şi înţeles cu ochii spirituali O metaforă nu este altceva decât o metaforă, dar la baza ei stă un gând care încearcă să se exprime într-o formă inteligibilă Aşa trebuie înţelese şi metaforele din Apocalipsă, în nici un caz literal, căci o asemenea interpretare ar da naştere la prea multe contradicţii raţionale, care numai v-ar încurca şi nu ar lămuri cu nimic lucrurile Mai mult, trebuie să înţelegeţi că în lumea spirituală prevalează cu totul alte asociaţii între idei şi gânduri decât cele pe care le faceţi voi pe pământ De aceea, viziunile de genul celei avute de Ioan au inevitabil un caracter diferit de cel pe care li-l atribuiţi voi, cu gândirea voastră lumească, excesiv de logică şi de liniară Încă din cele mai vechi timpuri, gândirea în primele forme ale sale nu se exprima printr-un limbaj discursiv, ci printr-unul imagistic, întrucâtva asemănător hieroglifelor de pe monumentele egiptene În Orient, acest limbaj al imaginilor şi al metaforelor continuă să fie folosit intensiv chiar şi la ora actuală El reprezintă o rămăşiţă a timpurilor de altădată, când umanitatea era mai apropiată de sursa sa primordială şi când modalităţile sale de exprimare erau la rândul lor mai spirituale Aşa cum v-aţi putut da seama din aceste exemple, după tranziţia către planurile superioare ale vieţii spirituale, comunicarea dintre spirite (inclusiv limbajul) devine profund diferită de cea de pe pământ, în care limbajul discursiv nu face decât să încetinească procesul gândirii şi să ascundă, mai degrabă decât să reveleze Pe pământ, este nevoie de foarte multe cuvinte pentru a exprima un singur gând La urma urmei, ce înseamnă întreaga Mea creaţie pentru voi, decât o metaforă – atât timp cât rămâne invizibilă pentru ochiul vostru spiritual? Şi aşa va şi rămâne ea până când veţi deveni capabili să recunoaşteţi esenţa ei profundă, sau altfel spus, de ce au fost create lucrurile în acest fel, şi nu altfel Aşa cum voi aveţi un limbaj al vostru, Eu am propriul Meu limbaj (atunci când îmi asum o natură vizibilă), iar spiritele din lumile superioare au şi ele o formă de comunicare, diferită de a voastră De aceea, savanţii voştri nu vor reuşi niciodată să explice în cuvintele voastre profane natura spirituală a lucrurilor În schimb, Cuvintele Mele (inclusiv cele de faţă) îşi propun întotdeauna să vă ajute să avansaţi încă un pas către Casa Mea care vă aşteaptă în împărăţia de dincolo V-am explicat toate aceste lucruri pentru a înţelege de ce nu insist asupra metaforelor din Revelaţia lui Ioan referitoare la anii de pace care vor urma pe pământ şi de ce M-am referit exclusiv asupra celor mai zguduitoare dintre ele, referitoare la aşa-numita „mânie a lui Dumnezeu” şi la toate pedepsele care vor urma, în speranţa că îl veţi recunoaşte dincolo de ele pe acelaşi Dumnezeu al iubirii pure Se apropie timpul când va începe să bată cu mai multă putere vântul spiritual, care deja se manifestă pe pământ, şi când nu veţi mai putea să vă înclinaţi încolo şi încoace, precum trestiile, ci va trebui să o apucaţi ferm pe calea pe care v-am indicat-o de atâta vreme Vor apărea, într-adevăr, aşa cum indică Biblia, destui profeţi falşi În încercarea lor de a-şi satisface poftele animalice, mulţi oameni vor interpreta în fel şi chip Învăţăturile pure, iar până când Împărăţia Păcii va coborî plenar pe pământ, veţi avea de suferit numeroase încercări cumplite, provocate însă de propriile voastre greşeli, şi mai ales de conflictul continuu dintre tabăra celor atraşi către spiritualitate şi cea a materialiştilor Bătălia a devenit la ora actuală extrem de ascuţită, iar efectele ei vor fi într-adevăr devastatoare, traducându-se prin multă suferinţă, depresie şi lamentări Orice rezistenţă opusă adevărului se va dovedi însă în final inutilă Cei care vor şti să aştepte cu răbdare şi resemnare victoria binelui vor avea inevitabil mai puţin de suferit, bucurându-se în cele din urmă de marea Epocă a Păcii care va urma pe pământ Cea mai mare parte a evenimentelor descrise în Revelaţie drept criză evolutivă s-au produs deja, dar cele mai catastrofale abia urmează să se producă Aveţi însă răbdare şi încredere în Mine! Dacă doriţi să deveniţi Copiii Mei, fiţi demni de acest nume, iar cununa victoriei va fi aşezată pe capul vostru Fiţi pregătiţi pentru orice! Împlinirea metaforelor descrise în Revelaţie drept „mânia lui Dumnezeu” şi „sunetele de trompetă” nu Mi se datorează Mie, ci greşelilor voastre, naturii animalice a umanităţii, lipsei de credinţă a oamenilor, dorinţei lor de putere şi de bani În mod evident, înainte ca Eu să Mă pot întoarce pe pământ este necesar un proces de purificare Aşa cum trăsnetele şi furtuna purifică aerul, forţând aburii toxici să coboare din nou în sol şi lăsând aerul curat să circule din nou, la fel se desfăşoară lucrurile şi în plan spiritual: cu cât rezistenţa opusă de forţele materiei este mai puternică, cu atât mai mare va fi explozia finală, pentru ca lucrurile să se echilibreze din nou Conflictul de pe pământ nu se va încheia decât atunci când toate părţile implicate îşi vor recunoaşte inconştienţa şi vor admite atotputerea Mea, în faţa căreia nimic nu se poate opune De aceea, acceptaţi această exegeză a Revelaţiei ca pe o ilustrare a tuturor fazelor prin care trebuie să treacă o idee divină înainte de a-şi atinge potenţialul plenar Viziunile de acest fel sunt simple parabole, menite să vă explice cât de mult timp îi trebuie binelui ca să cucerească răul, iar acesta din urmă să admită acest lucru! Meditaţi asupra acestor viziuni în calitate de gânditori spirituali şi urmăriţi să înţelegeţi corespondenţele pe care le indică ele La fel ca şi în cazul lui Ioan, care a putut vedea evoluţia ideii creştine în viziunea sa, aceasta este oglindită în egală măsură în dezvoltarea materială şi spirituală a tuturor fiinţelor umane Conflictele, încercările şi sunetele de trompetă indică o luptă a ideilor Fericit este cel care, deşi este nevoit să ia un medicament foarte amar, ştie să extragă din el principiile sale vindecătoare! Purificarea spirituală şi procesul de evoluţie înseamnă pretutindeni acelaşi lucru: lupta principiului spiritual cu natura animală, sacrificarea propriului sine şi toleranţa faţă de cei din jur De aceea, analizaţi-vă propria voastră viaţă şi veţi constata că metaforele din Revelaţia lui Ioan sunt ilustrate într-o măsură mai mare sau mai mică chiar în aceasta! * * * * * * * Copertă spate „Coborârea lui Christos asupra spiritului uman” şi Apocalipsa lui Ioan, în care acesta vorbeşte de un „nou pământ” şi de un „nou cer” nu vor putea fi împlinite fără o purificare prealabilă a umanităţii, care nu este însă în nici un caz sinonimă cu distrugerea ei Toţi cei care vor accepta cu credinţă în inimile lor aceste cuvinte profetice referitoare la sfârşitul timpului (şi tranziţia către un nou început) vor fi acceptaţi în noua arcă, cea spirituală, care îi va transporta într-o dimensiune nouă, protejându-i de furia evenimentelor care vor urma şi care vor transforma natura şi lumea în care trăim Ei vor cunoaşte astfel Venirea Spirituală a lui Christos pe pământ, bucurându-se într-o stare beatifică de împlinirea învăţăturilor Sale Text pentru final A doua venire a lui Christos pe pământ – Sinteză a operei lui Jakob Lorber (1800-1864) şi Gottfried Mayerhofer (1807-1877), publicată iniţial sub titlul „Marea Transformare”, cu referire la marea epocă a tranziţiei umanităţii de la planul fizic către cel spiritual (descrisă în Biblie sub numele de Apocalipsă) Nu ne mai aflăm însă la începutul acestei epoci, la fel ca pe vremea lui Lorber şi a lui Mayerhofer, ci ne aflăm în plină epocă crepusculară, în acea perioadă de care vorbesc multe profeţii ca prevestind naşterea noului soare spiritual Haosul care caracterizează epoca în care ne aflăm reprezintă cea mai bună dovadă în acest sens De aceea, am considerat mai potrivit să publicăm această lucrare sub titlul de A doua venire a lui Christos pe pământ Cu cât contrastul dintre întuneric şi lumină este mai puternic, cu atât mai clară devine separarea fiinţelor umane (a grâului de neghină) Toate semnele indică cu claritate că bătălia finală între forţele binelui şi cele ale răului este foarte aproape Victoria Spiritului Divin asupra forţelor demoniace şi a duşmanilor vieţii nu poate fi posibilă fără o trezire accentuată a unui număr cât mai mare de oameni Liberul arbitru permis pe pământ va acorda forţelor demoniace o ultimă şansă; ele vor creşte din nou, pentru ultima oară, după care îşi vor pierde întreaga putere 